Memberunnah dhakkaane bireh nei: Nihan | Mihaaru\nމެމްބަރުންނަށް ދައްކާނެ ބިރެއް ނެތް: ނިހާން\nރައްޔިތުންގެ މަޖިލިހުގެ މިއަދުގެ ޖަލްސާ ފެށުމުގެ ކުރިން ނިހާނާއި މެމްބަރު ޚަލީލް، ޖޭޕީގެ ލީޑަރު ގާސިމާ ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\n27 މާޗް 2017 - 20:00\nރައްޔިތުންގެ މަޖިލިހުގެ ޕީޕީއެމްގެ މެމްބަރުންނަށް ސަރުކާރުގެ ތެރެއިން ދައްކާނެ ބިރެއް އޮތް ކަމަށް ގަބޫލު ނުކުރައްވާ ކަމަށް ޕީޕީއެމްގެ ޕާލަމެންޓްރީ ގުރޫޕުގެ ލީޑަރު އަހުމަދު ނިހާން މިރޭ ވިދާޅުވެއްޖެ އެވެ.\nރައްޔިތުންގެ މަޖިލިހުގެ ރައީސް އަބްދުﷲ މަސީހްގެ މައްޗަށް ހުށަހެޅި އިތުބާރު ނެތްކަމުގެ ވޯޓު، ވަކިވަކި މެމްބަރުން ކައިރީގައި އަހައިގެން މިއަދުގެ ޖަލްސާގައި ކުރިއަށް ގެންދިޔައީ އެ މެމްބަރުންނަށް ބިރު ދައްކަން ކަމަށާއި އޭގެ މާނަ އަކީ އެ ބޭފުޅުންނަށް އިތުބާރު ނެތުން ކަމަށް އިދިކޮޅު ފަރާތްތަކުން ދައްކާ ވާހަކަތަކާ ގުޅިގެން ނިހާން "މިހާރު" އަށް ވިދާޅުވީ އެފަދަ ކަމެއް ސަރުކާރު އަދި ޕީޕީއެމްގެ ޕާލަމެންޓްރީ ގުރޫޕުގެ ތެރޭގައި ވެސް ނެތް ކަަމށެވެ.\n"އިއްޒަތްތެރި މެމްބަރު އަމީތު ވެސް [ޕީޕީއެމުން] ދިޔައީ ނޫންތޯ؟ ރޭ ދަންވަރާ ހަމައަށް އޭނާ އަށް ބިރު ދެއްކީ ކާކުތޯ؟ މެމްބަރުން ކޮންކަމަކާތޯ ބިރު ގަންނަންވީ؟ ބިރު ދައްކާ ކަމަށް ބުނެ [އިދިކޮޅު ފަރާތްތަކުން] ތަރުޖަމާއެއް އެ ކުރަނީ. އިތުބާރު ނުކުރެވޭ މެމްބަރުން އެ ތިބީ [ޕީޕީއެމުން] ދުރަސް ގޮސްފައި ނޫންތޯ؟،" ނިހާން ވިދާޅުވި އެވެ.\nމަސީހުގެ އިތުބާރު އޮތް ކަމަށް ވެރިކަންކުރާ ޕީޕިއެމްގެ ކޯލިޝަނުން ފާސްކުރީ 48 މެމްބަރުންގެ ވޯޓާއެކު އެވެ. އެ ވޯޓުގައި އިދިކޮޅު މެމްބަރުން ބައިވެރިއެއް ނުވެ އެވެ.\nމިއަދުގެ ވޯޓަށް ފަހު ނޫސްވެރިންނާ ވާހަކަ ދައްކަވަމުން އިދިކޮޅު ބައެއް މެމްބަރުން ވިދާޅުވީ ސަރުކާރުގެ ތެރެއިން އެކިއެކި މެމްބަރުންނަށް ފިއްތުންތައް ކުރިމަތިކޮށްފައިވާ ކަމަށާއި މަސީހާ އެއްކޮޅަށް ފާސްވި ވޯޓު މިނިވަން ނޫން ކަމަށެވެ.\nނިހާން ވިދާޅުވީ ވަކިވަކިން މެމްބަރުންނާ ސުވާލުކޮށްގެން މަސީހުގެ އިތުބާރު އޮތްތޯ ބެލުމުގެ ވޯޓު ނެގިއިރު، އެ ވޯޓުގައި އިދިކޮޅު ފަރާތްތަކުން ބައިވެރި ނުވީ ވެސް ބިރުން ކަމަށެވެ. އަދި އެގޮތަށް ވޯޓު ނެގުމަކީ އިލެކްޓްރޯނިކް ވޯޓިން ސިސްޓަމްގައި އޮޅިގެން ވޯޓު ދެއްވާ މެމްބަރުންނަށް އޮތް ހައްލެއް ކަމަށް އޭނާ ދެކެވަޑައިގަންނަވަ އެވެ.\n"މިކަހަލަ ހައްސާސީ ވޯޓުތަކުގައި މެމްބަރުން ކައިރީގައި ވަކިވަކިން އަހައިގެން ވޯޓު ނެގުމަކީ އެންމެ ރަނގަޅު ގޮތެއް. އަޅުގަނޑުގެ ސުވާލަކީ އެހާ ވަރުގަދަ އަށް ގަދަބަސް ވިދާޅުވި [އިދިކޮޅު] ބޭފުޅުން ރޯލް ކޯލް އަށް ވަޑައިނުގަތީ ކީއްވެގެންތޯއޭ؟ ކާމިޔާބުވާކަން އެނގިވަޑައިގަންނަވާ ނަމަ ހަމަ ޗެމްބަރުގައި ތިއްބަވަންވީ ނޫންތޯއޭ؟ މަސީހުގެ އިތުބާރުގެ މައްސަލާގައި އަޅުގަނޑުމެން ނޫނެކޭ ބުނިގޮތަށް ހަމަ އިދިކޮޅު ފަރާތްތަކުން ވެސް އާއެނކޭ ވިދާޅުވީމަ ނިމުނީ ނޫންތޯ،" ނިހާން ވިދާޅުވި އެވެ.\n"އިދިކޮޅު ފަރާތްތަކުން މިއަދު މަޖިލިހުގެ ތަޅުމުގައި ތިބި ނަމަ އަޅުގަނޑުމެންނާ އެއްކޮޅަށް އޭގެ ތެރެއިން ވޯޓު ދެއްވާނެ ތިން މެމްބަރަކު ތިއްބަވާނެ. އެކަން އިދިކޮޅު ފަރާތްތަކަށް ވެސް އެނގޭ. ރޯލްކޯލް ވޯޓަކަށް ދާން އަޅުގަނޑު ހުށަހެޅީމާ އިދިކޮޅު ފަރާތްތަކަށް ލިބުނީ ވަރަށް ބޮޑު ޝޮކެއް. އެކަން ވަރަށް ސާފުކޮށް އެނގިގެން ދިޔަ."\nނިހާން ވިދާޅުވީ ކުރީގެ ރައީސް އަދި ޕީޕީއެމްގެ ރައީސް މައުމޫން އަބްދުލް ގައްޔޫމް އިދިކޮޅު ފަރާތްތަކާ ގުޅިވަޑައިގެން، ޕީޕީއެމްގެ ބައެއް މެމްބަރުންނަށް "ވަރަށް ބޮޑެތި ހުށަހެޅުންތައް ހުށަހަޅަމުންދާކަން އެއީ ވަރަށް ބޮޑު ކަންބޮޑުވުމެއް" ކަމަށެވެ. އެކަމަކު އޭގެ ތަފުސީލެއް ނިހާން ނުދެއްވި އެވެ.\n"އެފަދަ ކަންތައްތަކުގައި ސީދާ ރައީސް މައުމޫން އިސްވެ ބައިވެރިވެވަޑައިގެންފާނެ ކަމަށް ގަބޫލެއް ނުކުރެވޭ. މައުމޫން އަޅުގަނޑުމެންގެ ވައިބަ ގުރޫޕުގައި އުޅުއްވިއިރު ވެސް އެފަދަ ކަންތައްތަކުގައި ދީނީ، ބޮޑެތި ނަސޭހަތްތައް ވެސް ދެއްވާނެ،" އޭނާ ވިދާޅުވި އެވެ.\nމެމްބަރުން ކައިރިން ވަކިވަކިން އަހައިގެން ވޯޓު ނެގި މައްސަލާގައި ނިހާން ވިދާޅުވި ގޮތުގައި އެގޮތަށް ހުށަހެޅުއްވީ މަޖިލިހުގެ އިލެކްޓްރޯނިކް ވޯޓިން ސިސްޓަމާ މެދު ބަޔަކު ސުވާލުތަކެއް އުފައްދާތީ އެވެ. އަދި މެމްބަރުން ކައިރިން ވަކިވަކިން ވޯޓަށް އަހަން ފެނޭތޯ ބެލުމަށް އިލެކްޓްރޯނިކް ވޯޓިން ސިސްޓަމް ބޭނުންކުރުމުން އެކަން އިތުރަށް ކަށަވަރުވިކަން އޭނާ ފާހަގަކުރެއްވި އެވެ.\n"މަޖިލިހުގެ ރިޔާސަތުގައި އިންނެވި މޫސާ މަނިކާއި މަހްލޫފްގެ މޭޒު އެ ހުންނަނީ އެމްޑީޕީގެ މެމްބަރުންތަކަކާ ކައިރީގައި. އެތަނުގައި އަޅުގަނޑުމެންގެ މެމްބަަރުންނެއް ނުތިއްބަވާނެ. މަޖިލިހުގެ ނައިބު ރައީސް މޫސާ މަނިކާއި މަހްލޫފުގެ ވޯޓިން ސިސްޓަމުން ވޯޓުލާފައިވާ ކަން މި ސާފުވީ. އެ ސިސްޓަމްތަކާ ކުޅުނު މަންޒަރު ވަރަށް ރީއްޗަށް މިއޮތީ ފެނިގެން ގޮސްފައި. މަޖިލިހުގެ އިދާރީ މޭޒުން މެމްބަރެއްގެ ވޯޓަކާ ނުކުޅެވޭނެ. ވޯޓިން ސިސްޓަމަށް ކާޑު ޖަހާފައި އެއަށް ފިތައިގެން ކަމެއް ވާނީ. އެހެންވީމާ ކޮންމެވެސް ބަޔަކު އެ ދެ ސިސްޓަމާ ކުޅުނުކަން އެބަ ސާފުވޭ،" ނިހާން ވިދާޅުވި އެވެ.\nއިލެކްޓްރޯނިކް ވޯޓިން ސިސްޓަމާ މެދު ސުވާލު އުފެދިފައި ވަނިކޮށް، ރޯލްކޯލް ވޯޓަށް ދާން ފެނޭތޯ ބެލުމަށް އެ ސިސްޓަމް ބޭނުން ކުރެއްވީ ކީއްވެގެންތޯ ދެންނެވުމުން އޭނާ ވިދާޅުވީ، އެކަން ކަށަވަރު ކުރުމަށް ކުރިން އަމަލީ ގޮތުން ކަމެއް ކޮށްފައި ނެތް ކަމަށެވެ.\n"ސިސްޓަމްގައި މައްސަލަ އުޅޭކަން ޔަގީން ވާނީ ވެސް ޕްރެކްޓިކަލީ ވޯޓުލައިގެން ނޫންތޯ؟ ރޯލްކޯލް ވޯޓަށް ދާން ފެނޭތޯ ބެލުމަށް ނެގި ވޯޓުން އެކަން މި ކަށަވަރުވީ،" ނިހާން ވިދާޅުވި އެވެ.\nއޭނާ ވިދާޅުވި ގޮތުގައި މަސީހްގެ އިތުބާރު ނެތްކަމުގެ މައްސަލަ އަލުން ހުށަހެޅިޔަސް ޕީޕީއެމް ކޯލިޝަނުން އެ ވޯޓު ފެއިލް ކޯށްލާނެ އެވެ.\n"ކުރިއަށް އޮތް ތަނުގައި އަޅުގަނޑުމެންގެ ޖޮއިންޓް ޕާލަމެންޓްރީ ގުރޫޕުގެ އެއްބައިވަންތަކަން މާ ބޮޑަށް ފެންނާނެ. ކަންކަން އިތުރަށް ރަނގަޅުކޮށް ޕާލަމެންޓްރީ ގުރޫޕް ހަރުދަނާ ކުރާނަން،" ނިހާން ވިދާޅުވި އެވެ.\nރައްޔިތުންގެ މަޖިލިސް ކުރީގެ މެމްބަރު އަހުމަދު ނިހާން އަބްދުﷲ މަސީހް މުހައްމަދު ޕީޕީއެމް ޕާލަމެންޓްރީ ގުރޫޕް އެމްޑީއޭ\n43 ކޮމެންޓް, 94 ރިއެކްޝަންސް\n"ދައްކާނެ ބިރެއް ނެތް" މިފަދަ ޢިބާރާތް ބޭނުންކުރާގޮތަށް ބަލާއިރު، މިފަދަ ބަސް ބޭނުންކޮށް އުޅޭ، ކުރަން ހުރި ހުރިހާކަމެއް ކޮށް ނިމި އިތުރަށް ދެން ކުރާނެ ކަމެއް ނެތުނީމަ. އެއީ "އަލަކުން ދައްކާނެ ބިރެއް ނެތް" މިމާނައިގައި.\nބިރެއް ނުދައްކާ އެކަމަކު ނޫނެކޭ ބުނަން ނުކެރިދާނެތީ، މެންބަރުންގެ އަތަށް ތިބީ ނޫނެކޭ ލިޔެފަ ކަރުދާސްކޮޅެއްވެސް ދީފަ. މީގޮތަށް ވޯޓު ނަގާ ބަޔަކު ހަމަ މިދުނިޔޭގަވެސް ނުތިބޭނެ. އަދި ނުވިތާކަށް ނުކެރުނު އިލެކްޓްރޯނިކް ސިސްޓަމް ބޭނުން ކުރަންވެސް. ނޫނޭވާ ބިރެއް ނުދައްކާ!\nނިހާނޫ... ދެން ދައްކާނެ ބިރެއް ނެތެއްނު\nދައްކާނޭ ބިރެއް ނެތޭ. ހޫނު ފެނަށް ލާނީ ނޫނީ ހޫނު އަލިފާނުގައި ފިހެލާން ކަމުގެ އުފާވެރި ޚަބަރު ދެނީ.\nކޮން ރައިސަކު ހުންނާކަށް ނުފެނޭތޯ ޕީޕީއެމް އެމްޑީ ކޯލީޝަނުން ތިޔަ ނިންމީ، ހަމައެކަނީ މެމްބަރުން ބުނީ " ނުފެނޭ " !\nރީކޯމޫސައާއި މަސީހުގެ އިތުބާރު ނެތްކަމުގެ ވޯޓްނެގުން ރާޅުތަކެއްނަގާހެން ދެން ހިގަމުންދާނެ...\nބިރެއް ނުދައްކާ އެކަމަކު މިންބަރަކު އާއެކޭބުނުނަމަ ވާނެގޮތް ދެނެވޮޑިގެންވަނީ ﷲ ،\nދެން އިތުރަކަށް ދައްކާނެ ބިރެއް ނެތްވަރަށް ބިރުވެސް ދެއްކިއްޖ. އަބަދަކު މިގޮތަކަށްް ފިއްތައިގެންނެއް ނުގެންގުޅެވޭނެ.\nވަރަށް ރަގަޅުވާހަކައެއް. ބިރު ދައްކާ މިޙަރު ނިމިއްޖެ. އިތުރަށް ދައްކާނެ ބިރެއްނެތް. ފާޅުގަ ދިވެހިރައްޔިތުން ކުރިމަތީގަ އެ ބުނަނީ....ފަޔަށް ހޫނުފެން އަޅާނަމޭ ޕާޓީގެ މީހެއް ވިއަސް. ބިރުދެއްކޭނީ މިވަރަށް. އެހެން ބަޔަކު ބުނި އެއްޗެއްނަމަ މިހާރު އެ މައްސަލަ ތަހްގީގުކޮށް ޕީޖީ އޮންނާނީ ކޯޓަށް ފޮނުވާފަ. އަދި ކޯޓުގައި ހުކުމް ވެސް އޮންނާލީ ލިޔެފަ.\nމީ ޑުރާމާ ކުޅޭބަޔެއް!


BREAKING| 24 Gadi Iru Ge Thereyga 100 Kilo Ge Drug Hoadhaifi - Vaguthu\n24 ގަޑިއިރުގެ ތެރޭގައި 100 ކިލޯގެ ޑްރަގު ހޯދައި 10 މީހަކު ހައްޔަރުކޮށްފި\n3 މަސް ކުރިން ( އޮކްޓޯބަރ 14, 2021 )\nފުލުހުން އެންމެ ފަހުން ހޯދި 100 ކިލޯގެ ޑްރަގް\nފާއިތުވެދިޔަ 24 ގަޑިއިރުގެ ތެރޭގައި ފުލުހުން ހިންގި ހާއްސަ އޮޕަރޭޝަނެއްގައި 100 ކިލޯގެ ޑްރަގް އަތުލައިގެންފިއެވެ.\nޕޮލިސް ކޮމިޝަނަރު މުހައްމަދު ހަމީދު ކުރެއްވި ޓުވީޓެއްގައި ވިދާޅުވީ މަސްތުވާތަކެތި އަތުލައިގެންފައި ވަނީ ފުލުހުންގެ ޑްރަގް އެންފޯސްމަންޓް ޑިޕާޓްމަންޓް (ޑީއީޑީ) އާއި ޑްރަގް އިންޓެލިޖެންސާއި މެރިން ޕޮލިސް އަދި ފޮރެންސިކް ފުލުހުން ގުޅިގެން ހިންގި އޮޕަރޭޝަނެއްގައި ކަމަށެވެ.\nފުލުހުން އަތުލައިގަތީ 100 ކިލޯގެ ހެރޮއިން ކަމަށާއި އެ ތަކެތި ހޯދީ 10 ތަނެއް ބަލައި ފާސް ކުރުމަށް ފަހު ކަމަށް އޭނާ ވިދާޅުވިއެވެ.\nWhile at #GSF2021 I have been followingawell executed joint counter-narcotics trafficking operation in the last 24 HRS, by officers from DED, Drug Intelligence, Marine Police & Forensics. Arresting 10 people, searched 10 locations and seized approximately 100 kgs of heroin.👏🏽 pic.twitter.com/oozGzEnkFJ\n— Mohamed Hameed (@M_Hameedh) October 14, 2021\nއަދި އެ މައްސަލައާ ގުޅިގެން 10 މީހަކު ހައްޔަރުކޮށްފައިވާ ކަމަށް އޭނާ ވިދާޅުވިއެވެ. މި އޮޕަރޭޝަނާ ގުޅޭ އިތުރު ތަފްސީލެއް ޕޮލިސް ކޮމިޝަނަރު ނުދެއްވާ އިރު، މި އޮޕަރޭޝަން އަދިވެސް ކުރިއަށްދާ ކަމަށްވެއެވެ.\nޕޮލިސް ކޮމިޝަނަރު ފަހުން ކުރެއްވި ޓުވީޓެއްގައި ވިދާޅުވީ މި އޮޕަރޭޝަން ހިންގުމުގައި އދ. ގެ ރަށްތަކުގައި މަސައްކަތް ކުރާ ފުލުހުންގެ ޓީމުން ކުރި މަސައްކަތަށް ތައުރީފް ކުރައްވާ ކަމަށެވެ. ހާއްސަކޮށް މި އޮޕަރޭޝަން ކާމިޔާބުވީ އދ. މަހިބަދޫ ޕޮލިސް ސްޓޭޝަންގައި މަސައްކަތް ކުރާ ފުލުހުން ކުރި ބުރަ މަސައްކަތުން ކަމަށާއި މިކަމުގައި އެމްއެންޑީއެފް ކޯސްޓްގާޑުގެ އެހީތެރިކަން ލިބުނު ކަމަށް ވިދާޅުވިއެވެ.\nމަސްތުވާތަކެއްޗަކީ ރާއްޖޭގައި މިހާރު އާންމުވެފައި އޮތް އެންމެ ބޮޑު އެއް މައްސަލައެވެ. މަސްތުވާތަކެތީގެ ޝިކާރައަކަށްވެފައި ތިބި މީހުންގެ ތެރޭގައި ގިނަ އިން ޒުވާނުން ތިބި އިރު، ފުލުހުން ގެންދަނީ ރާއްޖޭގެ އެކިކަންކޮޅުތަކުގައި މަސްތުވާތަކެތީގެ ތަފާތު އޮޕަރޭޝަންތައް ހިންގަމުންނެވެ.\nމިދިޔަ އަހަރުގެ އޮކްޓޯބަރު މަހުގެ ތެރޭގައި ހުޅުމާލޭ ފަޅު ތެރޭގައި އޮތް ކަންނެލި ދޯންޏަކުން ފުލުހުން ވަނީ 100 ކިލޯގެ ޑްރަގް އަތުލައިގެންފައެވެ.\nއައްޑޫން ވެސް ވަނީ 98 ކިލޯގެ ޑްރަގް އަތުލައިގަނެ ބޮޑު ޑްރަގް ނެޓްވޯކެއްގެ ބަޔަކު ހައްޔަރުކޮށްފައެވެ. އެ މައްސަލާގައި ހައްޔަރު ކުރި މީހުންގެ ތެރޭގައި މަސްތުވާތަކެތީގެ ބޮޑެއްގެ ގޮތުގައި ފާހަގަކުރެވޭ ޢަބްދުﷲ އިބްރާހީމް (އަބުޗާ) އާއި ސ. ހިތަދޫ / ކޯޅި، މުޙައްމަދު ޔާމީން ނަޞީރު (23އ)، ހިމެނެއެވެ.\nއޮކްޓޯބަރ 14, 2021 12:50\nކޯޓައް ގެންދާއިރައް ބުނާނެ އެމީހުން ހައްޔަރު ކުރަން އައި ފުލުހުން ތިބީ ޖަގިޔާނުލާކަމައް އެހެންވީމަ ހައްޔަރު ކުރާނެ ތަނެއް އެއްކަމައް\nއޮކްޓޯބަރ 14, 2021 13:15\nއޮޕަރޭޝަން ހިންގީއޭ ؟ ޑެލިވަރީބޯއިސް ތައް ތިޔަ އަތުލައިގަތީ. އެޖެންޓައް މަކަރުހެދީ. ދެން އެޖެންޓު ބޮސް އައްގުޅީދޯ؟ އިންޓެލިޖެންސް މައުލޫ މާތު ލިބުނީ. ޑެލިވަރީ 10 ބޯއިސް ހައްޔަރު ކޮށްފަ މުދާކޮޅު ގޭންގައް އަނބުރާގެނައީދޯ. ކިހާސަޅި ޚާއްޞަ އޮޕަރޭޝަން. ދެން އޮތީ މުއްދަތު ކޯޓު............ ދޫކޮށްލައިފިން. ﷲ އައް ބިރުވެތިވޭ. ބަދުނާ މުން ސަލާ މަތްވޭ. ނޫނީ ހަ މަ މިހާރު އިސްތިއުފާދީފަ ގެއަށް ކަނޑާލާ.\nއޮކްޓޯބަރ 14, 2021 13:26\nރާޢްޖެއަށް މަސްތުވާތަކެތި އެތެރެ ކުރާތާ 24 ގަޑިއިރު ؟\nމިދިޔަ 50 އަހަރު ކުރީ ކޮންކަމެއް. ؟\nއޮކްޓޯބަރ 14, 2021 13:48\nފޭކު. ރާއްޖެ ދެރަވީމާ އެހެންދިމާލަކަށް މިސްރާބު އަނބުރާލަން ހިންގާ ގޭސްގަނޑު. ތިޔަ ކަހަލަ ފޮޓޯލެވިދާނެ. ތިޔަ ހިފެހެއްޓި 10 މީހުންގެ ފޮޓޯއާ ވަނަވަރު ހާމަކުރާކަށް ނުކެރޭނެ. ލާދީނީ ހަމީދު ދައްކާ ވާހަކަ އަހަރެމެން ގަބޫލެއް ނުކުރާނަށް.\nއޮކްޓޯބަރ 14, 2021 14:00\nޙައްޤު އަދަބު ދެއްވާ.\nލޯބިވާ ދަރިންކޮޅު މިއޮއް ހަލާކުވެ ދަނީ\nއޮކްޓޯބަރ 14, 2021 14:21\nކަލޭތިއީ ގައުމީލޭ ގައިގަ ހިނގާ އެއްޗެއްނޫން ދޯ.\nރާއްޖެޓީމް ދެއްކި ހިތްވަރު ރަނގަޅު އެމީހުންނަށް ޝކުރު ހައްގު.\nނުވެސް ގުޅޭ ޓޮޕިކަކަށް ކީއްވެތަ އެޓީމްގެ ވާހަކަ ތިވައްދަނީ.\nއޮކްޓޯބަރ 14, 2021 14:30\n..ތީގެން ކުއްވެރިވާނީ ތިހޯދި މީގުން\nއޮކްޓޯބަރ 14, 2021 14:33\n.ތިޙާމަސައްކަތްކޮއްގެން ތިހޯދިޔަކަސް ތިކަންބެލޭނެ ކޯޓެއް ނެތް\nއޮކްޓޯބަރ 14, 2021 14:50\nއަޅުގަނޑު އަބަދު ވެސް ބުނާ ވާހަކައެއް އޮވޭ.\nއެއީ ޓީބީ ޖެހިފާ ހުރި މީހަކަށް އަރިދަފުސް ރޯގާ ބޭސް ދީގެނެއްް ނުކަތާނެއޭ. އަހަރުމެންނަށް ވެސް މި ވަނީ އެހެން. އެހެންވެގެން ނާކޮޓިސް ކޮންޓްރޯލް ބޯޑަށް ކަމެއް ނުވެވިގެން އެއުޅެނީ.\nމިސާލެއް ދަންނަވައިލިޔަ ދެއްވާ. ﷲ ޤުރުއާނުގައި އަމުރުކުރައްވާފައި އޮތީ މަރަށް މަރު ހިފާށޭ. އަހަރުމެން: އުނހޫ އަރުވާލީމަ ކަމުދާނެ\nއެކަލާނގެ އަންގަވަނީ ވައްކަންކުރާ މީހާގެ އަތް ކަނޑާށޭ. ފަނޑިޔާރުން: އުނހޫ ޖަލަށް ލީމަ ނިމުނީއްޔޭ. މި މައްސަލަ މީ މައްސަލަޔަކީ\nﷲ ގެ އަމުރު މި ތާނގައި ނުހިނގުން. އޭގެ ހިތިކަން މި ފެންނަނީ މި ރަށާ މި ޤައުމުން ވެސް\nއޮކްޓޯބަރ 14, 2021 23:00\nތިޔަ ބޮނޑިވަރު އެތެރެވާ ގޮތެއް ވިސްނަ ވިސްނާ ނޭނގުނު ކުޑަ ފަޓްހެތް އެތެރެޔެއް ނުކުރެވޭ އެކަމް ޑުރަގު ޓަނުން ކިލޯއިން އެތެރެވޭ މީ އަޖައިބެތް


Mahakah vure gina dhuvas vi iruves Flat vikkan hulhuvaeh nuli! | Mihaaru\nމާލޭގެ އަރަބިއްޔާ ސްކޫލްގެ ބިމުގައި ހަދާފައި ހުރި ފްލެޓް: އިޖްތިމާއީ ބޯހިޔާވަހިކަމުގެ ދަށުން ދޫކުރަން ނިންމި މި ފްލެޓްތަކުގެ އަގުތައް އަގުތައް ހުރީ ވިޔަފާރި ރޭޓުގައި.\nމަހަކަށްވުރެ ގިނަ ދުވަސްވިއިރު ވެސް ފްލެޓް ވިއްކަން ހުޅުވައެއް ނުލި!\n21 ޖެނުއަރީ 2018 - 15:317comments\nގާކޮއްޓާއި އަރަބިއްޔާގައި އިމާރާތް ކުރި 264 ފްލެޓްގެ ތެރެއިން 105 ފްލެޓް ވިއްކާލަން އިއުލާންކުރީ، އެ ފްލެޓްތައް ލިބުނު މީހުން ދައްކަންޖެހޭ ފައިސާ ސަރުކާރަށް ނުދެއްކުމުންނެވެ. އެ ފްލެޓްތައް ވިއްކަން ފޯމު ދޫކުރަން އޮތީ ޑިސެމްބަރު، 4، 2017 ގަ އެވެ. އޭގެ ދެ ދުވަސް ކުރިން އެތައް ބަޔަކު ކިޔޫގައި ޖެހުނެވެ. އެފަދަ ބޮޑު ކިޔޫއެއްގައި ރައްޔިތުން ޖައްސައިގެން ފްލެޓް ދޫކުރުމަކީ ސަރުކާރުން ގަބޫލުކުރާ ކަމެއް ނޫން ކަމަށް ބުނެ ފްލެޓް ވިއްކުން މެދުކަނޑައިލީ އެވެ.\nފްލެޓް ވިއްކަން މެދުކަނޑާލުމަށް ފަހު އެޗްޑީސީން ބުނެފައި ވަނީ، "ފްލެޓް ގަތުމަށް ގިނަ ބަޔަކު ކިޔޫ ހަދަމުންދާތީ، ކިޔޫގައި ނުޖެހި، ލުއި ފަސޭހަ ގޮތެއް ހަމަޖެހެންދެން ފްލެޓްތައް ވިއްކުން މެދުކަނޑާލައިފައިވާ" ކަމަށެވެ. އެކަމަކު އޭގެ ފަހުން މަހަކަށް ވުރެ ގިނަ ދުވަސްވިއިރު ވެސް މި ފްލެޓްތަކުގެ ހަބަރެއް ނުވި އެވެ.\nފްލެޓްތައް ވަރަށް އަވަހަށް ވިއްކަން ހުޅުވާލާނެ ކަމަށް މިދިޔަ މަހުގެ ފަހުކޮޅު ވެސް އެޗްޑީސީން ވަނީ ބުނެފަ އެވެ. އެކަމަކު މިކަން ލަސްވަމުންދާ މައްސަލާގައި އެޗްޑީސީން ވާހަކައެއް ނުދެއްކި އެވެ.\nތިން ކޮޓަރި އާއި ދެ ފާޚާނާ އަދި ބަދިގެ ހިމެނޭ ފްލެޓްތަކުގެ ތެރެއިން ގާކޮށިން 75 ފްލެޓް ވިއްކާ އިރު، އަރަބިއްޔާ ބިމުން ވިއްކަނީ 30 ފްލެޓެވެ. އެޗްޑީސީން ކުރިން ނިންމާފައިވާ ގޮތުން ނަމަ، ފްލެޓް ވިއްކާނީ ފޯމް ހުށަހަޅާ ތަރުތީބުންނެވެ. ފްލެޓެއްގެ އަގަކީ ދެ މިލިއަން ރުފިޔާ އެވެ. އެޗްޑީސީން ބުނެފައިވާ ގޮތުގައި ފޯމު ދޫކުރާނީ 100،000ރ.ގެ ބޭންކް ގެރެންޓީ ހުށަހަޅާ ފަރާތްތަކަށެވެ.\nއިތުރު ލިޔުންތައް ހުޅުމާލެ ހައުސިން މިނިސްޓަރު ބޯހިޔާވަހިކަން ފްލެޓް އަރަބިއްޔާ ސްކޫލް އެޗްޑީސީ ގާކޮށި ޓާޓާ ގްރޫޕް


ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ ނަންއަނބުރާ ގެންގޮސްފައިވާ ކެންޑިޑޭޓުން\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލާފައިވާ ކެންޑިޑޭޓުންގެ ނަން އަނބުރާ ގެންދިއުމުގެ ފުރުޞަތު މިކޮމިޝަނުގެ ނަންބަރު IUL)38-AA/38/2020/5) އިޢުލާނުން ހުޅުވާލުމާ ގުޅިގެން ތިރީގައި މިދަންނަވާ ކެންޑިޑޭޓުން ނަންއަނބުރާ ގެންގޮސްފައިވާތީ، އެކަން ޢާންމުކޮށް އެންގުމަށްޓަކައި އިޢުލާން ކުރީމެވެ.\nނ. ވެލިދޫ އަންހެނުންގެ ތަރައްޤީއަށްމަސައްކަތްކުރާ ކޮމިޓީ\nކެންޑިޑޭޓް ނަންބަރު 9\nދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، މަރްޔަމް ރަޝީދާ، ހިކިފިނިފެންމާގެ، ނ. ވެލިދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nގއ. ގެމަނަފުށީ އަންހެނުންގެ ތަރައްޤީއަށްމަސައްކަތްކުރާ ކޮމިޓީ\nދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ފާޠިމަތު ޢުޘްމާނު، ސަނީބީމް، ގއ. ގެމަނަފުށި؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nރ. މަޑުއްވަރީ އަންހެނުންގެ ތަރައްޤީއަށްމަސައްކަތްކުރާ ކޮމިޓީ\nދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޝަރަފިއްޔާ ވަޙީދު (ޝަރާ)، ގުލްޒާރުގެ، ރ. މަޑުއްވަރި؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ


🌟🌟Fathisthari Vaahaka🌟🌟: ފޯންކޯލް - 60 ވަނަ ބައި\nކޮންމެއަކަސް ފާތިން އެ ދިޔައީ އޭނަގެ މަގްޞަދު ވަރަށް ފުރިހަމައަށް ހާޞިލްކޮށްގެންނެވެ.\nއުޑުމަތި އަނދިރިވެގެން ދިޔައިރުވެސް އިނާ އެ ގޮނޑީގައި ހަމަ އެހެން އިނެވެ. އޭނަ އިންގޮތުން ހީވަނީ ލޯބިވާ މީހަކު ވަޅުލާފައި އައިސް އިން ހެނެވެ. ބައެއްފަހަރަށް ވިސްނުމުގައެވެ. އަނެއްބައިފަހަރަށް ލޮލުން އޮހޭ ކަރުނަ ފޮހުމުގައެވެ. އެއްވެސް އުފާވެރިކަމެއް ނެތް ތަސްވީރެކޭ އޭނައެކޭ އެއްގޮތެވެ.\nދެން ދުވަހަކުވެސް އޭނައަށް ނަވީން އާއި ހަތަރުކަޅި ހަމަކުރެވޭނެ ކަމާމެދުވެސް އޭނައަށް ޝައްކެވެ.\nރީތި ހަވީރަކަށް އޮއްސުނު އިރު ނެތުމުން ދުނިޔޭގެ އުޑަށް އަނދިރިކަން ވެރިވެ މަންޒަރަށް ހިޔަނިއެޅިގެން ދިޔައިރު އެއީ ހިތްގައިމުރެއަކަށް ވެގެން ދިޔައެވެ. ނަމަވެސް ފާތިން އައިސް އިނާއަށް ދިން ޚަބަރާއި އެ ދެކެވުނު ވާހަކަތަކަށްފަހު އެ ރެއަކީ އުފާވެރި ރެއަކަށް އިނާއަށް ނުވިއެވެ. އެރޭ އެންމެންނަށްވެސް ފެނުނީ އިހަށްވުރެވެސް ހިމޭން އިނާއެކެވެ. އަދި ނަވީނަށް އެއްގޮތަކަށްވެސް އެރޭ އިނާގެ އަޑެއް ނީވުނެވެ. އޭނައަށް ނުގުޅުނީއެއް ނޫނެވެ. އިނާ ފޯން ނުނަގާތީއެވެ.\nއިރާކޮޅު ގުޅި ކޯލްތަކުގެ އިތުރުން އާދަވެގެން ނިދާގަޑީގައިވެސް ގުޅި އެންމެ ކޯލަކަށްވެސް އިނާ ޖަވާބު ނުދެއެވެ. ފެންނަ ހިސާބުގައި ފޯން ބާއްވައިގެން ނުނަގާ އޮންނަން އިނާއަށް ފަސޭހައެއްވެސް ނުވިއެވެ. އެހެންވެ ފޯންގެ ރިންގާއި ވައިބްރޭޓް ކަނޑާލާފައި ފޯން ބާލީސް ދަށަށް ލީއެވެ. ހިނދުކޮޅަކަށްވިޔަސް ނަވީންގެ ކޯލްތަކާއި ނަވީންގެ ހަނދާންތަކާއިވެސް ދުރަށް ދާން ގަސްތު ކޮށްގެންނެވެ.\nނަމަވެސް އޭނައަށް އެ ކުރެވުނު ހަރަކާތުންވެސް އިތުރަށް ނަވީންގެ ހަނދާން ވީ އަލެވެ. ފޯން ނަގާ ލެވުނީ ޖެހިގެން އޮތް ބާލީސްދަށަށެވެ. އެއީ އެ އެނދުގައި ނަވީން އަބަދުވެސް އޮންނަ ފަޅިއެވެ. ނަވީން ބޯއަޅާ ބާލީހެވެ. ފޯން ބާއްވާފައި ބާލީސް ރީތިކޮށްލަން ކުރެވުނު އެ ހަރަކާތުން ނަވީންގެ މަތިން ހަނދާންވާން ފެށިއެވެ. މިހުރިހާ ރޭތަކެއްގައި އެ ބާލީހުގައި އަތްޖައްސާލެވުނީ އުފަލާއެކު ލޯބިން ހިނިތުންވެލައިގެން ކަމުގައި ވިޔަސް، މިރޭ އިނާގެ ލޯ ފެންކަޅިވެއްޖެއެވެ.\nކީއްވެހެއްޔެވެ؟ އުފާވެރިކަމުގެ ހިމަރޮނގެއް ފާޅުވާ ކޮންމެ ފަހަރަކު ބޮޑު ކަންތައްގަނޑެއްގެ ނިޝާންފެންނަން ފަށަނީ ކީއްވެހެއްޔެވެ؟ ހިނދުކޮޅެއްގެ އުފަލެއް ލިބުނިއްޔާ ޒަމާންތަކެއްގެ ރުއިމެއް އޭނައަށް އަންނަނީ ކީއްވެހެއްޔެވެ؟\nއާދައިގެ މަތިން ހެނދުނު އިނާ ދިޔައީ ޑިއުޓީއަށެވެ. ރޭއްސުރެން ނަވީން ގުޅި އެއްވެސް ކޯލަކަށް ޖަވާބު ނުދީ އެވެ. އެ ވާހަކަ ނަވީން އާއި ދައްކަން ފަށާނެ ގޮތެއް އޭނައަށް ނޭނގޭތީ، ރަނގަޅަށް ތައްޔާރުނުވެ ހުރެ ފޯން ނުނެގީއެވެ. ނުދައްކާންވާ ގޮތަކަށް ވާހަކަ ދެއްކިގެން އޮޅުންބޮޅުމަކަށް ވެދާނެތީއެވެ. މީގެ އިތުރުން، ނަވީންއާއި ބެހޭ ގޮތުން އެ އިވުނު އަޑުތަކުން އޭނަ އެހެރީ ހިތްހަމަނުޖެހި ނަވީން އާއި ދޭތެރޭ ނުރުހުންވެފައިކަން، އެއީވެސް އޭނަގެ އަމިއްލަ ނަފްސަށްވެސް އޭނަ އޮޅުވާލައިގެން އުޅޭ ހަގީގަތެކެވެ.\nއަށްގަޑިއިރުގެ ޑިއުޓީއަކަށްފަހު، އިނާ ގެއަށް އައީ މެންދުރުފަހު ތިނެއްޖެހިފަހުންނެވެ.\n"ދަރިފުޅަށް އެނގޭތަ.....ސޯފީ އެބައާދެއްނު...." އިނާ އައިސް ސިޓިންރޫމަށް ވަނުމާއެކު، ހަމަ ދެންމެ ފޯނުން އަތް ދޫކޮށްލި ޝީލާ އިނާ އަށް މި ޚަބަރު ދިނެވެ.\n"އެހެންތަ....؟ ކޮން ދުވަހަކު...؟" ގެއަށް އައީ ކާރުގަ ކަމަށްވިޔަސް، ބުނެދޭން ނޭނގޭކަހަލަ ވަރުބަލިކަމެއް ހުރުމުން އިނާއަށް އޭނަގެ މަންމަ ދެއްކި ވާހަކައަށް މާ ބޮޑު ސަމާލުކަމެއް ނުދެވުނެވެ.\n"މާދަމާ އަންނަ ވާހަކަ ދައްކަނީ.......ހަވީރު ފްލައިޓުން އަންނާނަމޭ ބުނީ. ޓިކެޓްވެސް ހަމަޖައްސައިފި. އެކޮޅަށް ދިއުމުގެ ކުރިން ބޭނުމޯ ދުވަސްކޮޅަކަށް އައިސްލަން....މަންމަ ބުނެފިން އަންނާށޭ....އަހާނެވެސް ކަމެއް ނެތެއްނު ދޯ؟ ސޯފީ ކަމެއް ކުރަންވެއްޖިއްޔާ ނިކަން އަވަހަށް ރާވާލާނެ. ހެހެހެ....މީހަކު ބުންޏަސް މަޑެއް ނުކުރާނެ. ނަސީބެއްނު ނުގުޅާ ނައިކަން...ކުރީފަހަރުވެސް ފެނުނީ އައިސް ހުއްޓާ....." މަންމަ ދައްކަން ފެށި ވާހަކަ އަޑު އަހަމުން އައިސް އިނާ އިށީނީ ޝީލާ އިން ސޯފާގެ އަނެއްކޮޅުގައެވެ.\n"ސޯފީގެ ގޮތެއްނު އެއީ...." ހިނިތުންވުމާ ފުން ނޭވާއަކާއެކު އިނާވެސް މަންމަގެ އެ ވާހަކައަށް ތާއީދު ކުރިއެވެ.\nމާސްޓަރސް ހަދަން ސޯފީ އޮސްޓްރޭލިއާއަށް ދިއުމުގެ ހުރިހާ އިންތިޒާމެއް އޮތީ ހަމަޖެހި ނިމިފައެވެ. އޭގެ ކުރިން ކޮންމެވެސް ތަނަކަށް ޗުއްޓީއަށް ގޮސްލަން ބޭނުންވާވާހަކަ ސޯފީ އޮތީ ކުރިންވެސް ބުނެފައެވެ. އެކަމަކު އޭރު ވާހަކަ ދެއްކުނީ ލަންކާއަށް ދާ ވާހަކައެވެ. މިހާރު ޚިޔާލު ބަދަލުވީތާއޭ އިނާގެ ހިތަށް އެރިއެވެ.\nފޯން ނަގައިގެން ބަލާލީ އެވަގުތުއެވެ. ދާދި ދެންމެއަކު ސޯފިޔާ އޭނައަށް2ފަހަރު ގުޅާފައިވެސް އެބަހުއްޓެވެ. ސީޓްމަތީގައި ދަބަސް ބާއްވާފައި އޮތީމަ ގުޅިކަންވެސް އޭނައަށް ނޭނގުނީއެވެ.\n"ދަރިފުޅު ރަނގަޅުތަ؟" އިނާގެ ކިބައިން ތަފާތުތަކެއް ޝީލާއަށް ފާހަގަވުމުން އަހާލެވިއްޖެއެވެ.\n"މާ ހޫނުގަދަ ދުވަހެއްކަންނޭނގެ........" ކަނދުރާމަތީގައި އަތުން އޮއްބާލަމުން އިނާ ޖަވާބު ދިނެވެ. މިތާ އިނދެއްޖެއްޔާ މަންމައަށް އެއްޗެއް ހީވެދާނެއޭ ހިތަށްއެރީ އެވަގުތުއެވެ. ދިއުމަށްޓަކައި އަވަހަށް ތެދުވެއްޖެއެވެ.\n"މަންމައަށް ހީވަނީ ދަރިފުޅު ރަނގަޅެއް ނޫންހެން....." އިނާ ސޯފާއިން ތެދުވި ގޮތާއި ހިނގައިގަތް ގޮތް ބަލަން އިނދެފައި ޝީލާ ބުނެލިއެވެ. އެހެން ނަމަވެސް މަންމަގެ އެ ވާހަކައަށް ހިނިތުންވެލާފައި ބޯހޫރާލުމަކުން ނޫނެކޭ ބުނެފައި ދަބަސް ހިފައިގެން އިނާ ދިޔައީއެވެ.\nއޭނަ ބަނޑުބޮޑެވެ. އެކަން މަންމައަށް ނޭނގުނަސް އެއީ ހަގީގަތެކެވެ. އޭނައަށް ކަމެއް ވެއްޖެއެވެ. އެއީވެސް ތެދެކެވެ. އެކަމަކު އެކަމުގެ އެއްވެސް އަސަރެއް އަދި އޭނަގެ ހަށިގަނޑަކުން ފާޅުނުވާނެކަން އޭނައަށް ޔަގީނެވެ.\nފާތިން އެ ވާހަކަ ދައްކާފައި ދިޔަތާ ދެވަނަ ރެއެވެ.\nދިހައެއް ޖަހައިގެން ދިޔައިރު އިނާ އިނީ އޭނަގެ ކޮޓަރީ ސޯފާގައި، އުނގުމައްޗަށް ލެޕްޓޮޕް ލައިގެން ދިލްމާ އާއި ޗެޓްކުރާށެވެ. އިނާ އޭނައަށް ދިމާވެގެން އުޅޭ އެއްވެސް ވާހަކައެއްގެ ހިލަންވެސް ދިލްމާއަށް ވިޔަކަ ނުދެއެވެ. އޭނަ ކުރީރޭދެއްކި ވާހަކައާއި ގުޅިގެން ޑޮކްޓަރަށް މިހާރު ދައްކައިފިންތޯއާއި ނަވީން ކައިރީ ބުނެފިންތޯ ދިލްމާ އެހުމުންވެސް، އެއީ އެހާ ބޮޑުކަމެއް ނޫންކަމަށް ބުނެފައި އިނާ އެ ވާހަކަ ކުރުކޮށްލީއެވެ. އޭނަގެ ފަރާތުން ދައްކާނެ ވާހަކައެއް ނެތުމުން ދެން ދެ ރަހްމަތްތެރިން ދައްކަމުން ދިޔައީ ދިލްމާގެ އާއިލާގެ ވާހަކައެވެ.\nމައިސޫރުގައި ހަދަމުން ދިޔަ ކޯސް ނިންމާފައި އެނބުރި މާލެއަށް ނައިސް، ދިލްމާ ހުރީ މިވަގުތު ބެންގަލޫރުގައެވެ. އެކޮޅުގައި ވަޒަންވެރިވެގެން އުޅޭ ހުސެންގެ ދޮށީ ދައްތަގެ ގޭގައެވެ.\nއޭނަގެ މަންމަގެ ކަކުލުގައި އަބަދު ރިއްސާތީ އެކަމާ ބެހޭ ރަނގަޅު ބޭހެއް ކުރުމަށް ހުސެން އަބަދުވެސް ވާހަކަ ދައްކަމުން އައުމުގެ ސަބަބުން ދިލްމާވެސް ވަނީ މައިސޫރުން ފުރުމުގެ ކުރިން އެކަމުގެ ހުރިހާ އިންތިޒާމެއް ހަމަޖައްސާފައެވެ. ސްކޫލްތަކުގެ އަހަރީ ޗުއްޓީއާއި ދިމާވެފައިވާތީ، ދިލްމާ އުޅެނީ މަންމައާއި ހިކްމާވެސް އެކޮޅަށް ގެންގޮސްގެންނެވެ.\nދިލްމާ އާއި ހުސެންގެ ކައިވެނީގެ ފަހުން ދިލްމާގެ އެ އާއިލާއަކީ އުފާވެރި އާއިލާއެކެވެ. ކައިވެންޏެއްގެ އެންމެ ބޮޑު މަގްޞަދު ކަމަށްވާ ދެފަރާތުގެ އާއިލާގެ ގާތްކަމާއި އެކުވެރިކަމުގެ ސަބަބުން އާއިލާ ބޮޑުވެ، އެހީތެރިންނާއި ލޯބިވާ މީހުން ގިނަވާ ވާހަކައަކީ ހަގީގަތަކަށް ވެއްޖެއެވެ. އެހީތެރިކަމާއި، އެއްބާރުލުން ހުރިހާ ކަމެއްގައިވެސް ދިލްމާއަށް އަންނަނީ ހުސެން އާއި ހުސެންގެ އާއިލާގެ ފަރާތުން ލިބެމުންނެވެ.\nމިހާރުވެސް ދިލްމާ އެ ދައްކަމުން ދަނީ ހުސެންގެ ފަރާތުން ލިބޭ އެއްބާރުލުމާއި ލޯބީގެ ސަބަބުން އޭނަ ހައިރާންވާ ވާހަކައެވެ. ފާއިތުވާ ކޮންމެ ދުވަހަކާއެކު ކުރިއަށްވުރެވެސް ބޮޑަށް ހުސެން އޭނައަށް ކަމޭހިތާ އޯގާތެރި ވާ ވާހަކައެވެ. ޝުކުރިވެރިކަމާއެކުގައެވެ.\nދިލްމާއަށްޓަކައި އިނާ އުފާ ކުރެއެވެ. އޭނަގެ އެކަނިވެރި ރަހްމަތްތެރިޔާ އޭރު އުޅުނީ ކިތަންމެ ހާލުގައި ކަމަށްވިޔަސް، މިއަދު އެއީ ދުނިޔެމަތީގައި ހުރި އެންމެ އުފާވެރި މީހާ ފަދައެވެ. ނިޢުމަތްތަކާ ހެޔޮ ނަސީބު ނޫނީ ނުވެއެވެ. އެހެންނަމަވެސް އަދިވެސް އެއީ އެ ހިތްތިރި، މަޑުމައިތިރި ވިސްނުން ތޫނު ރަހްމަތްތެރިޔާއެވެ. ދުނިޔެއިން އުފަލާއި ފައިސާ ގިނަ އަދަދަކަށް ލިބެމުން ދިޔަ ނަމަވެސް އޭނަގެ އެ ރަހްމަތްތެރިޔާގެ އުޅުމަށް އަދި ގުޅުމަށް އޭގެ ނޭދެވޭ އަސަރު ދުވަހަކުވެސް ނުކުރާނެކަން ކުރިންވެސް އިނާއަށް އެނގެއެވެ.\nދެ ރަހްމަތްތެރިން ދައްކަމުން ދިޔަ ވާހަކަތައް އިރުކޮޅަކަށް މަޑުޖެހިލީ އިރުކޮޅަކުން އެބަ އަންނަމޭ ބުނެފައި ދިލްމާ ދިއުމުންނެވެ.\nއެވަގުތުކޮޅު އިނާ ބަލާލީ ފޯނަށެވެ. މިރޭ އިރުއޮއްސުނު ފަހުން އަދި ނަވީން ނުގުޅައެވެ. އަނެއްކާ ވީ ކިއްބާވައެވެ.؟\nދިލްމާ ނެގި ކުޑަވަގުތުކޮޅަކަށްފަހު އެނބުރި އައުމުން ދިލްމާ އާއި އަނެއްކާވެސް ވާހަކަ ދައްކަމުން ދިޔައިރުވެސް ނަވީންގެ ޚިޔާލު އޭނަގެ ސިކުނޑީގެ ކޮންމެވެސް ހިސާބެއްގައި ބުރު ޖަހަމުން ދިޔައެވެ. ކައިރީގައި އޮތް ފޯނަށް އިރުއިރުކޮޅާ ބަލާލެވެއެވެ.\n"ފަހުން އަންނާނަން...ފޯނެއް އެބައާދޭ...." މިފަހަރު ސްކްރީންގައި މިހެން ލިއުނީ އިނާއެވެ.\nނަވީން އެ ގުޅީއެވެ. ލެޕްޓޮޕް ބަހައްޓާފައި އިނާ ފޯން ނެގިއެވެ.\n"ހަލޯވ........." އިނާ އާއި ނަވީނަށް މިހެން ބުނެވުނީ ދާދި އެކުއެކީގައެވެ.\n"ރަނގަޅު........" ކިހިނެއްހޭ ނަވީން އަހާލުމުން އިނާ ޖަވާބު ދިނެވެ. ކޮންމެ ފަދަ ހާލެއްގައި އުޅެމުންވެސް އަންގަން ބޭނުން ނޫނިއްޔާ ރަނގަޅޭ ބުނަން އިންސާނުންނަށް ދަސްކޮށްދިނީ ކާކުބާވައޭވެސް އިނާ ހިތަށް އެރިއެވެ. ޚުދު އޭނަ އެހެން ބުނެލާފައެވެ.\n"ކަމެއް ނުކުރަން......." އަނެއްކާވެސް ނަވީންގެ ސުވާލަށް އިނާ ޖަވާބު ދިނެވެ. ތިމާއާއި ގާތްކަމެއް އުފައްދަން މަސައްކަތް ކުރާ މީހަކާ ތިމާ ދުރުވާން ބޭނުން ނަމަ، ތިމާގެ ހާލުގެ އެއްވެސް ކަމެއް ނެއެންގުމަކީވެސް އަހަރެމެންގެ ގޮތެވެ. އޭނައަށް ވާހަކަ ދެއްކޭ ގޮތާއި ދޭތެރޭ ޚުދު އޭނަ ދިޔައީ ވިސްނަމުންނެވެ.\n"އެއީ ދެން ގޭތެރޭގަ އުޅުނުއިރު ނުނެގިފަ އެހެރީ.........." ފޯން ނުނަގާ ދެ ދުވަސް ދިއުމުން އެ ސުވާލުކުރާނެކަން އިނާއަށް މާ ކުރިންވެސް އެނގެއެވެ. އެ ސުވާލަށް ޖަވާބު ދޭނެ އެކިގޮތްގޮތް އޭނަގެ ސިކުނޑީގައި ތައްޔާރުކޮށްގެން ހުރި ނަމަވެސް، ޖަވާބުދޭން ޖެހޭ ވަގުތު އައުމުން އޭނައަށް ބުނެވުނީ ކުރިން ހިތަށްވެސް ނާރާ އެއްޗެކެވެ.\n"ނޫނޭ އަދި ނޫޅެން ނިދާކަށް.....ކޮންއިރަކުން ނަވީން އަންނަނީ މިކޮޅަށް...." ނަވީން ކުރަމުން ދިޔަ އެކިއެކި އާއްމު ސުވާލުތަކުން އެހެންޏާ އުނދަގޫ ނުވިޔަސް، މިރޭ އުނދަގުލެއް އިހްސާސް ކުރަން ޖެހުމުން، އެފަދަ އިތުރު ސުވާލުތަކަށް ތަން ނުދީ އިނާއަށް އަހާލެވުނީއެވެ. މިއަންނަ ހަފްތާއަކީ ފެބްރުއަރީ ފެށޭ ހަފްތާކަމާއި މި އަންނަ ހަފްތާތެރޭ ކޮންމެވެސް ދުވަހަކު ނަވީން އަންނާނެކަން ރަނގަޅަށް އެނގި ހުރެއެވެ.\n"އެއީ ކީއްވެ.......؟" ނަމަވެސް ނަވީން ދެންމެ އެބުނީ މި އަންނަ ހަފްތާގައި ނާދެވޭނެ ވާހަކައެވެ. އަދި ކީއްހެއްޔެވެ؟ ފަހަރެއްގައި މި މަހުވެސް ނާދެވިދާނެ ވާހަކައެވެ.\n"ދެން ކޮން އިރަކުން އާދެވޭނީ....؟" އިނާ އަހާލިއެވެ. މިރޭ ނަވީންގެ ކޯލަށް ޖަވާބު ދިނުމަށް އޭނަ ތައްޔާރުވީވެސް، އެ ވާހަކަ ނަވީން އައީމަ ދައްކަން ބޭއްވުމަށް ނިންމައިގެންނެވެ. އެކަމަކު މިވީ ގޮތުން އޭނަގެ ހިތުގައި އެ ގިލަން ގިނަ ދުވަހު ދެމި އޮންނަގޮތްވީތާއެވެ.\n"ނޫނޭ.....ބައްޔެއް ނޫން.....ރަނގަޅު...." ނަވީން ނައިސްގެން އޭނަ ސުވާލުކުރާވަރުން ނަވީނަށް އެހެން ހީވެގެން އެހުމުން އެއީ ކުށްހީއެއްކަން އިނާ ޔަގީންކޮށްދިނެވެ.\n"ވާހަކައެއް އަހާލަންތަ....ނަވީން....؟" ކުއްލިއަކަށް އިނާ އަހާލިއެވެ.\nނަވީނަށް މި އަންނަ މަހު ނާދެވޭނެއޭ ބުނުމުން، އަންނަންދެން މަޑުނުކޮށް އޭނަ އޮޅުންފިލުވަން ބޭނުންވާ މައުލޫމާތު ފޯނުން އޮޅުންފިލުވަން އިނާ ނިންމީއެވެ. ނާހާ ހަމަ ނުހުރެވިގެންނެވެ.\nއެކަމަކު ފޯނުން މި ވާހަކަ ދައްކަން އޭނަ ބޭނުމެއްވެސް ނޫނެވެ. މި ވާހަކަ ދައްކާއިރު ނަވީންގެ ހަރަކާތްތައް ފެންނަ ހިސާބުގައި ހުރެގެން ނޫނީ މި ވާހަކަ ދައްކަން ބޭނުން ނޫނެވެ. އެކަމަކު އެއްމަސްދުވަސްވަންދެން މަޑުމަޑުން އޭނައަށް ނުހުރެވޭނެއެވެ. އެ ހިތްހަމަނުޖެހުމުގައި ތެޅިފޮޅެން އޭނައަށް ފަސޭހައެއް ނޫނެވެ.\n"ނަވީން އާއި ލީނާއާ ދެމެދު އެއްވެސް ކަހަލަ ގުޅުމެއް އޮވޭތަ؟" މީހެއްގެ ކަމަކާ ބެހޭ ގޮތުން ސުވާލު އުފައްދާ ސުވާލު ކުރުމަކީ އޭނަގެ ކިބައިން އެއްވެސް ވަރަކަށް ފެންނަ ސިފައަކަށް ނުވާއިރުވެސް އަދި ކުރާހިތްވާކަމެއްވެސް ނުމެނޫންއިރުވެސް، ތަފާތުވި މި ޙާލަތުގައި، ފަސްޖެހިފައިވިޔަސް ފިރިމީހާއާއި ސުވާލުކުރަން ފެށިއްޖެއެވެ.\n"އޭގެ އިތުރު ގުޅުމެއް ނޯވޭ....؟ " އިނާ ކުރި ސުވާލުގެ ޖަވާބުގައި އާނއެކޭ ލީނާއާއި ރައްޓެހިކަން އޮވެޔޭ ނަވީން ބުނުމުން އަދިވެސް އިތުރަށް އިނާ އެނގެން ބޭނުންވިއެވެ.\n"ކީއްވެ ހެނީ....." އިތުރު ގުޅުމެއް އޮވޭހޭ އޭނަ އެހުމުން އިރުކޮޅަކަށް ވި ހިމޭން ކަމަކަށްފަހު ނަވީން ހޭން ފެށުމުން އިނާ އަށް އެހުނެވެ. ނަމަވެސް އިނާގެ މޫނުމަތިން ހިނިތުންވުމެއް ފެންނާން ނެތެވެ.\n"ސަމާސާއެއް ނޫނޭ........." ހީހީފައި ވީ ކީއްހޭ ނަވީން އަހާތީ އިނާ ބުންޏެވެ. އެކަމަކީ ކިހާ ވަރެއްގެ ސީރިއަސްކަމެއްކަން ނަވީންއަށް ނޭނގެނީތާއޭ އިނާގެ ހިތަށް އެރިއެވެ.\n"އެންމެ ރަނގަޅު....." ވާހަކަ ދައްކަ ދައްކާ ހުއްޓާ ނަވީނަށް މަންމަ ގުޅާކަމަށް ބުނެފަ ދިއުމުގެ ހުއްދައަށް ނަވީން އެދުމުން ދާދި ފަސޭހައިން އިނާ ނަވީން ފޮނުވާލިއެވެ. ފަހުން ގުޅުމުން އަދި އެވާހަކަ ދައްކަން ގަސްދުކޮށްގެންނެވެ.\nފޯން ބާއްވާފައި ބަލާލިއިރު ދިލްމާ އިނީ އޮފްލައިން ވެފައެވެ. ނެޓް ކަނެކްޝަން މައްސަލައަކީ ދިލްމާއާއި އޭނައާއި ވާހަކަ ދައްކަން ތިބޭ ކޮންމެ ވަގުތެއްގައިވެސް އެ ދެމެދަށް ބޮޑު ހުރަހެއް އަޅާކަމެކެވެ. އެހެންކަމުން މިފަހަރުވެސް އެ މައްސަލަ ދިމާވީ ކަމަށް ހީކޮށްފައި ދިލްމާ އޮންލައިންވަންދެން އަދި މަޑުކޮށްލުމަށް އިނާ ގަސްތުކުރިއެވެ.\nލެޕްޓޮޕްގެ އެކި ފައިލްތައް ހާވަމުން އިނާ ދިޔައެވެ. އެހެންނަމަވެސް ސިކުނޑީގައި ހުރީ ހަމަ އެންމެ ކަމެކެވެ. ނަވީން އާއި އެ ވާހަކަ ދައްކަން ބޭނުންވެގެން ނުދެއްކި ހުރުމުން ވެފައި ހުރި އުނދަގޫ ކަމެކެވެ. އޭނަ އެ ވާހަކަ އަހަން ބޭނުމެވެ. ހަގީގަތަކީ އޭނައަށް ލޮލުން ފެންނާނެ އެއްޗަކަށް ނުވިޔަސް އެންމެ ކުޑަމިނުން ނަވީންގެ ޖަވާބު އަންނަގޮތް އޭނަ އެނގެން ބޭނުންވެއެވެ. ނަވީން އޭނައަށް ދޮގު ހަދާފާނެ ކަމަކަށް އޭނައަށް ގަބޫލެއް ނުކުރެވެއެވެ. އެކަމަކު ލީނާ އެ ދެއްކި ވާހަކަ އަކީ ދޮގެއްކަމަށް ވެދާނެއެކޭ ވެސް އޭނަގެ ހިތެއް ނުބުނެއެވެ.\nއެފަދަ ބޮޑު ދޮގުތައް މީހުން ހަދާ ހެއްޔެވެ؟ އަދި ޚާއްޞަކޮށް ބަލިވެ އިނުމާއިބެހޭ ގޮތުން އެފަދަ ވާހަކަތައް ސަމާސާއަކަށް މީހަކު ދައްކާނެ ހެއްޔެވެ؟ ދައްކަފާނެކަން އޭނައަށް އެނގޭނީވެސް ތާރީޚުގައި ނަވީން އާއި ލީނާގެ ނަން ލިޔެވިފައި އޮތީ ކޮން ގޮތަކަށްތޯ އެނގިގެންނެވެ. އެ ވާހަކަ އަންގައި ދެވޭނީ ނަވީންއަށެވެ. މީހެއް ކައިރީ އެ ވާހަކަ ދެއްކުމުގެ ކުރިން ، އަދި އެ ވާހަކަ މީހެއްކައިރިން އެހުމުގެ ކުރިން ނަވީން ބުނާ އެއްޗެއް އޭނަ އެނގެން ބޭނުން ވެއެވެ.\nކުއްލިއަކަށް އިނާއަށް އޭނަގެ ލެޕްޓޮޕުން ފެނުނީ ލީނާ އެގެއަށް އައިސް އުޅުނު ދުވަސްތަކުގެ ތެރެއިން ދުވަހެއްގައި ކާމޭޒުދޮށުގައްޔާއި ގޯތިތެރޭގައި މަންމައާއި ބައްޕައާއެކު އޭނަގެ ކެމެރާއިން ހަމްދު ނަގާފައި ހުރި ފޮޓޯތަކެއް ހުރި ފޯލްޑަރއެކެވެ. އިޚްތިޔާރަކާ ނުލާ ފޯލްޑަރ ހުޅުވައިގެން ފޮޓޯއަކަށްފަހު ފޮޓޯއެއް ބަލަން ފެށުނެވެ. އެ ފޮޓޯތަކުގެ ތެރޭގައި ލީނާގެ ފޮޓޯވެސް ހިމެނޭތީއެވެ.\nއޭނަ ދެކެ ލޯބިވާ ނަވީންއަށް އޭނަ މަތިން ހަނދާން ނެތި ލީނާއާއެކު އެފަދަ ގުޅުމެއް ބޭއްވުނީ ލީނާގެ ކިބައިގައި ކޮންފަދަ ޖާދުލެއް ހުރެގެންތޯ ބެލުމުގެ ގޮތުން ޚުދު އޭނައާއި ލީނާއާއި އަޅާކިޔެންފެށުނެވެ. އިނާއަކީވެސް އަންހެނަކަށްވީތީ، އެ ހާލަތުގައި ކޮންމެ އަންހެނަކުވެސް އިހްސާސް ކުރާނެ ހުރިހާ އިހްސާސްތައް އިނާއަށް ވާން ފެށިއެވެ.\nއެރޭ ނިދަންވަންދެންވެސް އިނާ ނަވީންގެ ކޯލަކަށް އިންތިޒާރު ކުރިއެވެ. އޭނަ ގުޅައިފިއްޔާ ގުޅާނެކަމާމެދު ޝައްކެއްވެސް ނެތެވެ. އެހެންނަމަވެސް ނަވީން ގުޅަންދެން މަޑުކޮށްލީއެވެ.\nނިދި އައިސް އޭނަގެ މުޅި ވުޖޫދަށް ވެރިވެ، ދުނިޔޭގެ ފިކުރާއި ޚިޔާލުތަކުން އޭނަގެ ސިކުނޑި މިނިވަންކޮށްދިނީވެސް އެހެން އޮތްވައެވެ. ފަހުންވެސް ދިލްމާގެ ޚަބަރުވީއިރުވެސް ނަވީންގެ ޚަބަރެއް އޭނައަކަށް ނުވެއެވެ.\n"ރޭގަ ނަވީން ގުޅި މަންމައަށް ދަރިފުޅު ފޯން ނުނަގައިގެން.....ނިދުނީ ދޯ....." ހެނދުނު ސައިބޯން އައިސް ކާކޮޓަރިއަށް ވަނުމާއެކު މަންމަ މިހެން ބުނުމުން އިނާ ސިހުނެވެ.\nއެއީ ތެދެކެވެ. އޭނައަށް ރޭގެ ދަންވަރު6ފަހަރު ނަވީން ގުޅާފައި ހުއްޓެވެ. އޭނައަށް ރޭގައި ނިދުނީ މާ ފުން ނިންޖަކުންނެވެ.\n"ރޭގަ ނިދުނީ........" އިނާ މިހެން ބުނީ ޑިއުޓީއަށް ދާން ކާރަށް އަރާފައި ނަވީންއަށް ގުޅާފައެވެ.\n"ހޫމް....މިދަނީ ދާންވެގެން....." އެހެންޏާ ވާހަކަ ދައްކާ ގޮތަށް މިހާރު ނަވީން އާއި އޭނައަށް ވާހަކަ ނުދެއްކެއެވެ. އެކަން ނަވީންއަށް ފާހަގަ ނުވިޔަސް އޭނަ އަމިއްލައަށް އެކަން އޭނައަށް އެނގެއެވެ.\nގަޑިއަކީ ނަވީންވެސް އޮފީހަށް ދާން ތައްޔާރުވާ ގަޑިކަމުން، މާ ގިނަ ވާހަކަތަކަކާ ނުލާ ނަވީން ފޯން ބާއްވައިފިއެވެ. ފަހުން ގުޅާނަމޭ ބުނަމުންނެވެ.\nއިނާއަށް ކުޑަކޮށްވިޔަސް ހިތްހަމަނުޖެހުމެއް ލިބުނެވެ. ފޯން އެހާ އަވަހަށް ބޭއްވީތީއެއް ނޫނެވެ. ރޭގައި އޭނަ ދައްކަން ފެށި ވާހަކަ ނުނިމޭކަން ނަވީން ހަނދާން ނެތީމައެވެ. އެކަމާ ބެހޭ ގޮތުން ސުވާލު ނުކުރާތީއެވެ.\nއެކަމަކުވެސް އިތުރަށް ގުޅާކަށް އިނާ ބޭނުމެއް ނުވިއެވެ. ގެއަށް ދެވުނީމަ އެ ވާހަކަ ދައްކަން ބޭއްވީއެވެ.\nއިރުއޮއްސޭގަޑީގަ އަންނަ ފްލައިޓުން ސޯފީ އަންނާތީ ސޯފީ ބަލާ އެއަރޕޯޓަށް ދިޔަމީހުންގެ ތެރޭގައި އިނާވެސް ހިމެނެއެވެ.\n"ނިކަން ދީބަލަ ތި ފޯން........." ކާރުގެ ފަހަތު ސީޓްގައި އިނާއާއި ޖެހިގެން އިން ސޯފީ މިހެން ބުނެލީ އިނާ ކައރީގައެވެ.\n"އެއީ ކީއްކުރަން......؟" ހިނިތުންވެފައި އިނާ އަހާލިއެވެ.\n"ޅިޔަނަށް ގުޅަން.....ހިކިއަނަރޫފަ ވަނީނު ތި..........އެހެން މީހުން މެރީ ކުރީމަ ރީތިވަނީ.....އެހެންވެ އެ ވާހަކަ ދައްކަން އެބަޖެހެއެއްނު؟ ނޫންތަ ބޮޑުބޭ...." ސޯފިޔާ އަކީ ޚާލިދުއާއި ވަރަށް ގާތްކޮށް ސަމާސާ ކުރާ ކުއްޖެއްކަމުން މިފަހަރުވެސް ސޯފިޔާގެ ވާހަކަ ގޮސް ނިމުނީ ޑްރައިވަރު ސީޓްގައި އިން ޚާލިދުއަށެވެ.\n" އަވަހަށް ގުޅާފަ ބުނޭ........." ޚާލިދުވެސް ސޯފިޔާއަށް ހިތްވަރު ދިނެވެ.\n"ޝީލާއްތަވެސް ތިވާހަކަ އެބަ ދައްކަމޭ...." ސޯފިޔާއާއި ޖެހިގެން ވައަތްފަރާތަށް އިން ޝީލާވެސް ސޯފިޔާއަށް ތާއީދު ކުރިއެވެ.\n"ޝީލާއްތަ ވާހަކަ ދައްކަނީ ނުބައި މީހާ ކައިރީގައޭ....ގުޅަންވީ ނަވީންބެއަށް.....އޭރުން ރަނގަޅުވާނީ......." ސޯފިޔާ ދައްކަމުން ދިޔަ ވާހަކައަށް އެންމެންވެސް ތިބީ ހިނިމޫނަކާއިގެންނެވެ.\n"ހެޔޮ ފޯން ނުދިނަސް، ބޮޑުބެ އަތުން ނަންބަރު ހޯދައިގެން ގުޅާނަން....އަހަރެން މިކޮޅުގަ ހުންނަ ހަފްތާގައި އަންނަވަރު ކުރާނަން...." ސޯފިޔާ އަނެއްކާވެސް ބުނެލިއެވެ. ހިތްވަރާއެކުގައެވެ.\n"މިހާރު އެނގިއްޖެއެއްނު. ކުޑާއްތަ ތިއުޅެނީ ކުޑާއްތަ މިކޮޅުގަ ހުންނަދުވަސްކޮޅަށް ނަވީންބެ ގެނުވަން ދޯ؟ ހެހެހެ...." ޑްރައިވަރު ސީޓާއި ޖެހިގެން އިން ސީޓްގައި އިން ހަމްދުވެސް އެމީހުންގެ އެ ވާހަކައިގައި ބައިވެރި ވެލިއެވެ.\nހަގީގަތަކީ އެއީކަން އެންމެންނަށް ގަބޫލުކުރެވުނީ އެވަގުތުއެވެ. ލުއިހިނިތުންވުމެއް ހުރީ، ނަވީން މި މަހުވެސް ނައަންނާނެކަން އެނގޭ އިނާގެ މޫނުމަތީގައި އެކަންޏެވެ. އެނޫން އެންމެންނަށް އެއްފަހަރާ ބާރަށް ހީގަނެވުނެވެ.\nއެރޭ އެގޭތެރެއަށް އިތުރު ދިރުމެއް އައިސްފައިވާ ފަދައެވެ. ސޯފިޔާގެ މަޖާ ވާހަކަ ތަކާއި އުފާވެރި އަޑުން ގޭތެރެ ވަނީ ފަޅުފިލާފައެވެ. ރޭގަނޑުގެ ކެއުމުގެ ފަހުން ވަރަށް ލަސްވީއިރުވެސް އިނާވެސް ކޮޓަރިއަށް ނުގޮސް ސިޓިންރޫމްގައި އިނެވެ. އާއިލާ އެންމެންނާއެކު އެކިއެކި ވާހަކަތައް ދެއްކުމުގައެވެ. އެންމެ ޚާއްޞަގޮތެއްގައި ދެކެވެމުން ދިޔައީ ސޯފީ އެރަށަށް އައިސް އެހުރި އެއް ހަފްތާ ހޭދަކުރާނެ ގޮތަކާ ދޭތެރޭގައެވެ. ޕިކްނިކް ދިއުމާއި ތަންތަން ބަލާލަން ދިއުމަށް ދުވަސްތަކާއި ގަޑިތައް ކަނޑައެޅެމުން ދިޔައެވެ.\nސޯފިޔާ އެރަށަށް ދެފަހަރަކު އައިސްފައިވީނަމަވެސް ރަށުގައި ދުއްވާލަން ދިއުމާއި ކޯއްޓޭ އާއި ހިތަދޫ ކުޅި ނޫން ޚާއްޞަ ތަނަކަށް އަދި ދެވިފައި ނެތެވެ. އެހެންކަމުން މި ދަތުރުގައި އެރަށުގެ ރީތި ތަންތަން ބަލާލަން ދިއުމަށާއި ހުޅުދޫ އާއި މީދޫއަށް ކޮންމެހެންވެސް ދާން ބޭނުންވާކަމުގެ ޝައުގު ސޯފީ ދިޔައީ ފާޅުކުރަމުންނެވެ. ޚާއްޞަ ގޮތެއްގައި ބޮޑުކޮށް ރޭވެމުން ދިޔައީ ކައިރީގަ އޮންނަ ފަޅުރަށްތަކުގެ ތެރެއިން ފަޅުރަށަކަށް ދަތުރު ދިއުމުގެ ވާހަކައެވެ.\nސޯފިޔާ ބޭނުންވަނީ އޭނަގެ އެ ޗުއްޓީ ވަރަށް ފުރިހަމައަށް ޗުއްޓީއެއްގޮތަށް ހޭދަކުރުމަށެވެ. މިކަމުގައި ޚާލިދު އާއި ޝީލާގެ ތާއީދު ބަރާބަރަށް ސޯފިޔާއަށް ލިބެމުން ދިޔައެވެ.\n"މިހާރު ކޮބާ ހަމްދު.....؟" ޚާލިދު އާއި ޝީލާ ބޭރަށް ދިއުމުން، އިނާއާއި ސޯފިޔާ އެކަނިވި ވަގުތު ސޯފިޔާ އަހާލިއެވެ.\n"ނިދަން ކަންނޭނގެ އެ ދިޔައީ. ސޯފީއަށް މާ އަވަސްހެން ހީވިޔަސް އެގާރައޭ އެ ޖަހަނީ...." ފާރުގައި ހުރި ގަޑިދައްކާލަމުން އިނާ ހަނދާން ކޮށްދިނެވެ.\n"ދެން އާނ.....އެހެންނުވާނީ....މާ އަވަހަށޭ މިގޭ މީހުން ނިދަނީ....." ސޯފިޔާ އެ އައީ އަދި މިއަދު ހަވީރުއެވެ. އެކަމަކު އެހާ އަވަހަށް ފޫހިވާން ފެށިކަހަލައެވެ.\n"ފޫހިވާންފެށީތަ މިހާ އަވަހަށް........" އިނާ އަހާލިއެވެ.\n"ދެން ފޫހިވެސް ވާނެނު.....ބޭބީއަކު ނެތީމަ ކަންނޭނގެ......ދޮންތަގެ ފުށްގަނޑު އޮންނާނެ އަހަރެން މޮޑެން ބޭނުން ވަރަކަށް.....ނިދާފަ އޮތަސް އަހަރެން ގޮސް ހޭލައްވަމޭ........މިހާރު ކުރިއަށްވުރެންވެސް ބިސްކޮށް އޮންނަނީ........ހުންނާނެ ފަހުގެ ފޮޓޯތައް.....ހިނގާ ބަލަން...." ދެފައި ނަގާ ސޯފާއަށް ލައިގެން އިނދެފަ އުނގުގައި އޮތް ސޯފާގެ ބާލީސްވެސް އަވަހަށް ބާއްވާފައި ސޯފިޔާ ތެދުވިއިރުވެސް އިނާ ހަމަ އިނީއެވެ.\nބޭބީއެއް ނެތީމައޭ ސޯފީ ބުނުމުން އިނާގެ ހިތުގެ ތެޅުން ގަދަވެގެން ދިޔަވަރުން، ބޭރަށްވެސް އަޑުއިވިދާނެއޭ އިނާ ހިތަށް އެރިއެވެ. އެކަމަކު އިނާގެ ބޭރުފުށަށް އައީ އަދިވެސް އިތުރު ހިމޭން ކަމެކެވެ.\n"ހިނގާބަލަ.........." ޖިންސުގެ ފުރަގަހުން ހިފައި ކުޑަކޮށް މައްޗަށް ޖައްސާލަމުން ސޯފިޔާ ހިނގައިގަތެވެ.\n"ދެން މިހާރަކު ނޫން........" އިނާ އެހާ ދާހިތެއް ނެތެވެ.\n"އެކަމަކު މިހާރުއޭ އަހަރެން ބޭނުންވަނީ ފޮޓޯތައް ބަލަން......" ސޯފީ ކުސްތަޅާލިއެވެ.\n"ދޭ ގޮސް ލެޕް ހިފައިގެން އަންނަން މިތަނަށް..." ކަންނެތް ގޮތަކަށް އިނާ ބުނެލިއެވެ.\n"ދެން ހިނގާބަލަ.....އޭގަ ބެޓެރިވެސް ހުރިކަމެއް ނޭނގެ މިހާރަކު.....ހިނގާބަލަ ދެން........" އެންމެފަހުންއައިސް އިނާގެ އަތުގައި ހިފައި ސޯފިޔާ ދަމަން ފެށިއެވެ.\nއިތުރު ގޮތެއް ނެތުމުން ސޯފިޔާގެ ފަހަތުން އިނާވެސް ހިނގައިގަތެވެ.\nޚާލިދު އާއި ޝީލާގެ ކޮޓަރި އާއި ގެސްޓް ރޫމެއް ނޫން އެހެން ހުރިހާ ކޮޓަރިއެއް ހުންނަނީ ދެވަނަ ބުރީގައި ކަމަށްވުމުން ދެމީހުންވެސް ސިޑިން އަރައިގެން ހިނގައިގަތީ ދެވަނަ ބުރީގައި ސޯފިޔާ ހުރުމަށް ހަމަޖެހިފައިވާ ހުންނަ ގެސްޓް ރޫމާއި ދިމާލަށެވެ.\n"މަޑުކޮށްލައްޗޭ...." ވައަތްފަރާތުން ފުރަތަމަ ޖެހޭ ހަމްދުގެ ކޮޓަރިއާއި އަރާ ހަމަވެފައި މިހެން ބުނެލާފައި އިނާ މަޑުމަޑުން ހަމްދުގެ ކޮޓަރީ ދޮރު ހުޅުވާލިއެވެ. އޭނަ ނިދަން ދިއުމުގެ ކުރިން ހަމްދު ނިދީތޯ ބެލުމަކީ ކޮންމެ ރެއަކުވެސް ކުރަން އޭނައަށް އާދަވެފައިވާ ކަމެކެވެ.\n"ކުޑާއްތަ އެބަހޯދާ ހަމްދު ....." ކޮޓަރީގައި ވަނީ ނިދާބޮކި ދިއްލާފައި ކަމަށްވިޔަސް ލެޕްޓޮޕް ހިފައިގެން އަދިވެސް މޭޒުދޮށުގައި ހަމްދު އިންތަން ފެނިގެން އިނާ ބުނެލިއެވެ. ދޮރަށް ފުރަގަސް ދީގެން އިން ހަމްދު އިނީ އަދިވެސް ގޭމް ކުޅޭށެވެ. ދޮރު ހުޅުވިއިރުވެސް، ހަމްދުއަށް ނޭނގުމުން އިނާ މިހެން ބުނީ ހުޅުވާފައި ހުރި ދޮރުގައި ޓަކި ޖަހައި ހަމްދުގެ ސަމާލުކަން އެ ދިމާލަށް އަނބުރާލަމުންނެވެ.\n"ކޮން ގޭމެއް ތިއީ.........؟" އިނާއަށްވެސް އަދި ހަމްދުއަށްވެސް އިތުރު އެއްޗެއް ނުބުނެވެނީސް، އަތް ދުރަށް ލާފައި އަވަހަށް ސޯފިޔާ އެ ކޮޓަރިއަށް ދެމިގެންފިއެވެ. ފޫހިވެގެން އުޅުނު މީހާއަށް ކަމެއް ފެނުނީތާއޭ އިނާގެ ހިތާ ހިތާ ބުނެލެވުނެވެ. ސޯފިޔާ އަކީ ގޭމްކުޅެން މަރެއްކަން އެމީހުން އެންމެންވެސް ދަނެއެވެ.\n"ދެން އަހަރެން ދަނީ..........ސޯފީ އިނދޭ ދެން ތިތާ....." ހަމްދު ކުޅޭ ގޭމުގެ ޝައުގުގައި ސޯފިޔާ ޖެހުނުތަން ފެނިފައި އިނާ އަވަހަށް ދާން އުޅެގެންފިއެވެ.\n"އޯކޭ އޯކޭ....އަވަހަށް ދޭ...........މާދަން ދޯ ފޮޓޯ ބަލާނީ......." ހަމްދުކައިރީ ހުރި ސޯފީ އެދިމާލަށްވެސް ނުބަލާ އަތްހޫރާލާފައި އިނާއަށް ސަލާމް ކޮށްލިއެވެ.\nހެދުންބަދަލުކޮށް ހަދައިގެން އައިސް ލޯގަނޑުކުރިމަތީގައި އިނދެގެން އަތުގައި ލޯޝަން ހާކައި ފުނާ އަޅާ ހަދާލައިގެން ނިދަން ދިއުމަށްޓަކައި ތެދުވެއްޖެއެވެ.\nނަމަވެސް ލޯގަނޑުކުރިމަތީގައި ހުއްޓެވިއްޖެއެވެ. އޭނަގެ ނަޒަރު ގޮސް ހުއްޓުނީ ލޯގަނޑުން ފެންނަން އެހެރަ އޭނަގެ އަމިއްލަ ސޫރައަށެވެ. ހެދުންމަތިން އެއްވެސް ވަރަކަށް އުފުލިފައި ނުވާ އޭނަގެ ތުނި ތުނި ބަނޑާ ދިމާލަށެވެ. ހިތަށް އައި ޚިޔާލެއްގެ ސަބަބުން އިޚްތިޔާރަކާ ނުލާ މަޑުމަޑުން ބަނޑުގައި އަތްޖައްސާލެވުނެވެ. އެތެރެއިން ވިންދެއްގެ އިހްސާސް ކުރަން ބޭނުންވާ ފަދައަކުންނެވެ. ލޯގަނޑަށް ހުއްޓިފައި ހުރި ނަޒަރު އަނބުރާލެވުނީ އަމިއްލަ އަތާއި ދިމާލަށެވެ. މަޑުމަޑުން ބަނޑުގައި އަތް ކާއްތާލެވުނެވެ. ލޯތްބާއެކުގައެވެ.\n"ﷲ.....ދެން ހަދާނީވެސް ކިހިނެއްހެއްޔެވެ؟ ނަވީން އަކީ ހަގީގަތުގައިވެސް އެހާ ވިޔާނުދާ މީހަކަށް ވެދާނެހެއްޔެވެ؟ އެކަން އޭނަ ހޯދާނީ ކިހިނެއްހެއްޔެވެ؟ ކަމުގެ ހަގީގަތް އޭނައަށް އެނގޭނީ ކިހިނެއް ހެއްޔެވެ؟ މިކަން ފަސޭހަކޮށް ލުއިކޮށްދެއްވާނދޭވެ. ﷲ....ނަވީން އާއި އޭނަގެ ދެމެދަށް އެފަދަ ބޮޑު ހުރަހެއް މެދުވެރިވިޔަ ނުދެއްވާނދޭވެ........ނަވީން އާއި ނުލައި އޭނަ އުޅޭނީވެސް ކިހިނެއްހެއްޔެވެ؟ އެގޮތް ދަސްކުރާކަށްވެސް އޭނަ ބޭނުމެއް ނޫނެވެ.....މިކަމުގައި އޭނައަށް އަލިމަގެއް ދައްކަވާނދޭވެ.....އޯވހ......އޭނައާއި ނަވީންގެ ލޯބީގެ ރަމްޒެއްގެ ގޮތުން އޭނައަށް މި ލެއްވި ނިޢުމަތުގެ ވާހަކަ އަދިވެސް އޭނައަށް ނަވީން ކައިރިއަކުވެސް އަދި އެހެން މީހެއްކައިރީވެސް ނުބުނެވެއެވެ. އެއީ ކިހާ ބޮޑު ވޭނެއްހެއްޔެވެ؟ އޭނަ ބޭނުންވަނީ އުދުހިފައި ނަވީން ކައިރިއަށް ދާށެވެ. ނަވީން ބައްޕައަކަށް ވާކަމުގެ އުފާވެރި ޚަބަރު ދޭށެވެ. އެކަމަކު............."\nއިސް އުފުލާފައި އިނާއަށް ލޯގަނޑާއި ދިމާލަށް ބަލާލެވުނުއިރު، އަމިއްލަ ލޯ ފެންކަޅިވެ ފުރިފައިވާތަން އިނާއަށް ފެނުނެވެ.\n"މިއީ ކާކު..........." ފުން އަސަރުތަކެއްގައި ޖެހިފައި އިނާ ހުއްޓާ ކުއްލިއަކަށް އައިސް ކޮޓަރިއަށް ވަނީ ސޯފީއެވެ. އިނާ ދިޔައީ ސިއްސައިގެންނެވެ. ލޮލުގައި ހުރި ކަރުނަތައް ސިއްރުކުރަންވެސް އިނާއަކަށް ހަނދާނެއް ނުވިއެވެ. އެނބުރެވުނީ ވަދެގެން އަންނަ ސޯފީއާއި ދިމާލަށެވެ.\n"މިއީ ކާކުކަން އިނާއަށް ހަމަ ނޭނގެނީތަ.......؟" ހަމްދުގެ ލެޕްޓޮޕް ހިފައިގެން އައިސް އިނާ ކައިރިއަށް ހުއްޓި ވަރަށް ނުރުހިފައި ސޯފީ މިހެން އަހާލުމުން ހައިރާންވެފައި އިނާ ބަލާލިއެވެ.\nއެގެއަށް އައިސް އުޅުނުދުވަސްވަރު ހަމްދުގެ ފޯނުން ހަމްދު ނަގާފައި ހުރި ފޮޓޯތަކެކެވެ.\nއަނެއްކާ ސޯފީއާއި ލީނާ އާއި ކޮންކަމެއްހެއްޔެވެ.\n"ކިހިނެއްވީ....؟ ކާކު ތީ....؟ " އެ ދެމީހުންނަކީވެސް މާލޭގައި އުޅޭ ދެމީހުން ކަމަށްވުމުން، ސޯފީއަށް ލީނާ އެނގުމަކީ މާ ބޮޑަށް އިނާ ހައިރާންވާ ކަމެއް ނޫނެވެ. އެކަމަކު އެއަށްވުރެ ގާތްގުޅުމެއް އޮންނަ ނަމަ އިނާވެސް އެނގެން ބޭނުން ވެއެވެ.\n"މިއީ.......މިއީ އޭނަ.....ޒިޔާދު އާއި އިނާގެ ދެމެދަށް އައި މީހަކީ މިއީ.......މީނަ ހުރީ އެއްކަލަ ރޭ ލެކިއުޓްތެރޭ....ހަނދާންއެބަހުރިތަ.....މަންމަ ނިޔާވިފަހުން ފުރަންވެގެން ޝޮޕިން ކުރަންދިޔަރޭ.....ހަނދާންނެތްތަ....؟" އެއްކަލަރޭ ލެކިއުޓްތެރެއޭ ބުނީމަ އިނާ އެހުރިހާ އެއްޗެއް ހަނދާން ވެއްޖެއެވެ. އެކަމަކު އިނާ އަނގައިން ނުބުނެ ހުރުމުން ނޭނގުނީ ކަމުގައި ހީކޮށް ސޯފީ ދިޔައީ އިނާއަށް ހަނދާން ކޮށްދެމުންނެވެ.\nއެރޭ އެ އަންހެންކުއްޖާގެ މޫނެއް އޭނަ ނުދެކެއެވެ. އެކަމަކު ސޯފީއަށް އޭނަ ފެނުނެވެ. އެރޭވެސް ސޯފީ އެ ވާހަކަ ދެއްކިއެވެ.\n"ސޯފީއަށް އޮޅުނީކަންނޭނގެ.......؟" ސޯފީ އައިސް އެބުނިގޮތުންވެސް އެކަމުގައި ސޯފީއަށް ނޯޅޭކަން އިނާއަށްވެސް އެނގެއެވެ. އެކަމަކު އޭނަ ބޭނުންވީ އެއީ އޮޅުމަކަށްވާށެވެ.\n"ނޫނެކޭ.....އަހަންނަކަށް ނޯޅޭނެނު....އަހަންނޭ އެރޭ ގޮސް ޒިޔާދުއާއި ވާހަކަ ދެއްކީ. އަހަރެން ދުށީމޭ އޭނަ.....އަނެއްކާ އޭގެ ފަހުންވެސް އެތައްފަހަރަކު އަހަރެން ދެކެން އެ ދެމީހުން.....މިހާރުވެސް އުޅެނީ އެއްކޮށް.....ކިހިނެއް ދެން އަހަންނަށް އޮޅޭނީ....." ސޯފީ ޔަގީންކަން ދިނެވެ.\nއިނާއަކަށް ބުނާނެ އެއްޗެއްވެސް ނޭނގުނެވެ. މިއީ ކޮންކަހަލަ ކަމެއް ހެއްޔެވެ؟\nޒިޔަދުއާއި އޭނަވެސް ވަކިވީ އެ ލީނާއާއި ހެދިހެއްޔެވެ؟ ނަވީން އާއި އޭނަވެސް ދުރުކުރަން އޭނަ އައީހެއްޔެވެ؟\nޑްރެސިންގ ޓޭބަލްގެ ގޮނޑީގައި އިނާއަށް އިށީނދެވިއްޖެއެވެ.\n"ކީއްވެ އިނާ ރޮނީ.........؟" ސޯފީ އެ ކޮޓަރިއަށް އައިއިރުވެސް އިނާއަށް ހުރީ ރޮވިފައެވެ. ސޯފީއަށް ނުފެނުނީއެވެ. ފެނުނު ވަގުތު ސޯފީއަށް ހީވީ އޭނަ އެ ދެއްކި ވާހަކައިން އިނާއަށް ރޮވުނީ ކަމަށެވެ. އެ ކަރުނަތަކުގެހަގީގަތެއް ސޯފީއަކަށް ނޭނގެއެވެ.\n"މިވާހަކަ ދެއްކީމަތަ ތި ރޮނީ....ކޮންކަމެއް.....؟؟ މިހާރު އެކަން އެއީ މާޟީއެއްނު....އެކަން އެ ނިމުނީނު.....މިހާރު ތިއުޅެނީ މާ އުފަލުގަ....އިނާ ދެކެ މާ ލޯބިވާ މީހަކާއެކުނު.....މިއީ ރޯންޖެހޭ ކަމެއް ނޫނޭ.....އަހަރެންގެ ގާތަށް އަންނަނީ ރުޅި.....ހަމްދު ކައިރިން އެހީމޭ މިއީ ކާކުހޭ....ހަމްދުކިޔައިދީފި......ނުލަފާ އަންހެނެއް މިއީ........" އިނާގެ ހިތުގައި ހިނގާ ޝުޢޫރުތައް ނޭނގި އިނދެ ސޯފީ އޭނަގެ ރުޅި ފާޅުކުރަމުން ދިޔައެވެ.\n"ހިލާ އަހަންނަށް ނުހުރެވޭނެ މިކަމާ އަޅާނުލައެއް.....އެރޭވެސް އަހަރެން އެހާ ބޮޑަށް ދޫކޮށްލީ ހަމަ އިނާއަށްޓަކާ....އެކަމަކު މިހެން އޮޅުވާލައިގެން މިގެއަށް އައިސް އިނާގެ ދިރިއުޅުމަށް ވަނުމުގެ ހައްގެއް ނޯންނާނެ އޭނައަކަށް.......ކީއްވެގެންތަ އިނާ އެއްޗެއް ނުބުނީ....؟" ސޯފީ އިނީ ހަގީގަތުގައިވެސް ރުޅިއައިސްފައެވެ.\n"އަހަންނެއް ނުދެކެމޭ ސޯފީ......އެރޭވެސް ބުނީމެއްނު ނުދެކެމޭ އޭނަގެ މޫނެއް.....؟" އިނާގެ ގާތަށްވެސް ރުޅިއަންނަ ގޮތް ވިއެވެ.\n"ޝީލާއްތަމެންކައިރީ އިނާ ނުބުންޏަސް ހެޔޮ އިނގޭ. އަހަރެން މިފަހަރު ދާނީ މިވާހަކަ ބޮޑުބެއަށާއި ޝީލާއްތައަށް ކިޔާދީފަ.....އެހެން ނޫނީ އިނާ ނުބުނެ ހުއްޓާ އަނެއްފަހަރުވެސް އޭނަ ކޮންމެވެސް އެއްޗެކޭ ކިޔައިގެން މިގެއަށް އަންނާނެ.....އޭނަގެ އޮފީސްކަމެއްގެ މިރަށަށް އަޔަސް، މި ނޫން ގެއެއް އޭނައަށް ނުފެނުނީތަ ހުންނަން؟ އޭނަ ފޮނުވި އޮފީހުން އޭނައަށް އެކޮމޮޑޭޝަންވެސް ދޭނެނު. ޔަގީނޭ މީގަވެސް އޮންނާނެ އޭނަގެ ކޮންމެވެސް ރޭވުމެއް....." ސޯފީއަށް އެބުނެވުނު ތެދުބަހުގެ ހުރި ހަގީގަތް ސޯފީއަށް އެނގޭނެ ނަމައޭ ހިތަށް އަރާފައި އިނާއަށް ސޯފީއާއި ދިމާލަށް ހަމަ އެކަނިބަލާލެވުނީއެވެ.\n"ހަމަ ރަނގަޅަށް މިބުނީ.........ކޮންމެވެސް މީހަކު ވެއްޖެހެން ހީވަނީ ހަގީގަތް ހާމަކުރަން....." އިނާ ބަލާލުމުން ސޯފީ އަދިވެސް އިތުރަށް އަޑަށް ބާރުލާފައި ބުނެލިއެވެ.\nސޯފީ އަކީ އަބަދުވެސް ކެރޭ އަންހެންކުއްޖެއްކަން އިނާ ދަނެއެވެ.\nއެކަމަކު މީގެ ސަބަބުން ދެން ވާނީ ކިހިނެއްހެއްޔެވެ؟ ނަވީންއާއި ވެސް ލީނާއާއި ގުޅުމެއް އެބަ އޮތްކަން ސޯފީއަށް އެނގޭނެހެއްޔެވެ؟ ޒިޔާދު އާއި އޭނަގެ ދެމެދަށް އައިގޮތަށްވުރެ ނުބައި ސިފައެއްގައި އޭނައާއި ނަވީންގެ ދެމެދަށްވެސް އެ ލީނާ އެހެރީ އައިސްފައިކަން ނުބުނެ އޭނައަށް ހުރެވޭނެ ހެއްޔެވެ؟\nPosted on 2011-10-22 11:28:44 | Report this Comment\nފަތިސްތަރި: ޝަޒްއަށްވެސް ތޭންކްސް އިނގޭ.\nPosted on 2011-10-22 11:37:59 | Report this Comment\nއަޅެ އިނާ އަށް ހަގީގަތް އަވަހަށް ކިޔާދީބަ ސޮފާ.......... އެހެންނޫނީ އެކުއްޖާގެ ހިތް ފަޅިފަޅި ވެދާނު.......\nފަތިސްތަރި: ހެހެހެ.......ފަޅިފަޅިވުމުގެ ކުރިން ސަލާމަތްވޭތޯއެއްނު ސޯފީ އެ އުޅެނީ...ހިތްވަރުކޮށްފަ ކިޔަމާ...!!!\nPosted on 2011-10-22 11:41:13 | Report this Comment\nއެޓްލާސްޓް ފޯން ކޯލް އަތުވެއްޖެ...........\nފަތިސްތަރި: ދޯ................!!! ހެހެހެހެހ ޝުކުރިއްޔާ އިނގޭ ޝިފާ....ކެތްތެރިކަމާއެކު އިންތިޒާރު ކުރީތީ.\nPosted on 2011-10-22 11:46:51 | Report this Comment\nތެންކުސް.ފަސްޓްކޮމެންޓް މީ މަގޭ.ވަރަށްރީތި މިވާހަކަ\nފަތިސްތަރި: ޝުކުރިއްޔާ އާޝީ........ކުރިއަށް އޮތްތަނުގައިވެސް ކޮމެންޓްތަކުން ދިމާވާނެ ކަމަށް ހީކުރަން.\nPosted on 2011-10-22 12:28:14 | Report this Comment\nސަޅި.. ފަތިސްތަރީގެ ފޭސްބުކް ގްރޫޕް http://www.facebook.com/groups/Fathisthari/\nފަތިސްތަރި: ޝުކުރިއްޔާ ކަމަނަ.....\nPosted on 2011-10-22 13:20:53 | Report this Comment\nވވވ ސަޅި މިބައިވެސް. އެކަމަކު ހާދަ ލަހޭގެނެސްދިން ގޮތް.\nފަތިސްތަރި: އާނ...މާ ލަސްވީ....އެހާލަތުގައިވެސް ތިބަހައްޓާ ޝައުގަށް ޝުކުރިއްޔާ ޝަނާ......މަސައްކަތް ކުރާނަން އަވަހަށް ގެނެސްދެވޭތޯ އިނގޭ.!!!\nPosted on 2011-10-22 13:27:12 | Report this Comment\nއެތަށް ދުވަހެއްގެ އިންތިޒާރަށް ފަހު ފޯންކޯލް އަތުވެއްޖެ!!! އައިމް ސޯ ހެޕީ ސޮފާ :)\nފަތިސްތަރި: އޭމް ސޯ ގްލޭޑް ޔޫ އާރ ސްޓިލް ހިއަރ....ތޭންކސް ހަނޫ.......!!!\nPosted on 2011-10-22 14:38:32 | Report this Comment\nއަޅޭ، ދެންވެސް އިނާއަށް އަންގަބަ ހުރިހާ ފަންޏަކީ އެ ލީނާކަން... އެއީ ދޮގު ފުންޏެއް ކަން... ހެޔޮ ނުވާނެ ދެން... އިނާގެ އުފާވެރި ކަމަށް އިތުރު ހުރަސް ނާޅަބަލަ ސޮފާ.... ދެރަވެޔޭ، ދެން ނަވީންވެސް އަވަހަށް އަންނަން އުޅެބަލަ! އަނެއްބައި ކިޔާހިތް ވަނީ މިހާރު... ކީވަރަކަށް ބޮޑަށް ކިޔާ ހިތް ވަނީ... ދަ މޯ އައި ޑްރިންކް، ދަ ތަރސްޓިއަރ އައި ބިކަމް.... ނޫންތަ؟ ހެހެހެ... ސޮފާ، އަނެއް ބައި އަވަހަށް ގެނެސް ދެއްޗޭ. ވަރަށް ސަޅި\nފަތިސްތަރި: މި މުރާސިލްގަ ލިޔާ ލިއުންތެރިންގެ ތެރެއިން ސޮފާގެ ވާހަކަ ކިޔާފަ ކޮމެންޓްކުރާ ހަމައެކަނި ލިއުންތެރިއެއްކަމަށް ސޮފާއަށް އެނގިފައި އޮތީ މާޝާ......އެކަން ވަރަށް ބޮޑަށް ފާހަގަކޮށް މާޝާއަށް ވަރަށް ޝުކުރު އަދާކުރަން. ލިއުންތެރިޔަކަށްވެހުރެ، އެހެން ލިއުންތެރިއެއްގެ ވާހަކަ ޝައުގުވެރިކަމާއެކު ކިޔައި ކޮމެންޓް ކުރެވޭނީ ވަރަށް ހިތްތިރި ލިއުންތެރިއަކަށް ކަމަށް ސޮފާ ގަބޫލުކުރާތީ، މާޝާއަށް ހެޔޮ ދުޢާއާއި ރަހްމަތާއި ކާމިޔާބު އަބަދުވެސް ލެއްވުން އެދެން. މާޝާގެ ތި ޝައުގުވެރިކަމަށް ހަމަ ވަރަށް އުފާކުރަން.....ތެންކސް މާޝާ.....އައި މީން އިޓް...!!!\nމާޝާ: ޝުކުރިއްޔާ ސޮފާ... މާޝާ މި ބަލަނީ އެހެން ލިޔުން ތެރިންގެ ފަރާތުން މާޝާ އެދޭ ސަޕޯޓް މާޝާގެ ފަރާތުންވެސް އެހެން ލިޔުން ތެރިންނަށް ދެވޭތޯ... މިރޮނގުން ސޮފާއަށް ވެސް ކުރިއެރުމާ ކާމިޔާބީ އެދެނީ ހިތުގެ ފުން މިނުން.... ވާހަކަ ހަމަ ވަރަށް ރީތި\nPosted on 2011-10-22 15:29:01 | Report this Comment\nވާއު.... ޝަޒްގެ ފާރސްޓް ކޮމެންޓް އޯ!!!!!!!! ވަރަށް ސަޅި އިނގޭހަމަ.................\nފަތިސްތަރި: ޝުކުރިއްޔާ ޝަޒް.....ވަރަށް އުފާކޮށްފިން....އެކަމަކު ބުނަން....މިވާހަކައަށް ކޮމެންޓްކުރާނެ އަދި އެހެން ޝަޒްއެއްވެސް....ތި ޝަޒް އާއި އެ ޝަޒް ވަކިކުރެވޭނެ ގޮތެއް ހަދާލަދެއްޗޭ އިނގޭ......ހެހެހެހެ.....ތޭންކސް އިނގޭ...!!!\nޝަޒް: ސޮފް މީ ހަމަ އެ ޝަޒް އޭ!!!!!!!! :(\nPosted on 2011-10-22 16:20:33 | Report this Comment\na bit too slow I guess, whens the next update going to be? Thanks for this part, really interesting how you carry on the story.\nފަތިސްތަރި: Yeah…I don’t disagree with you…..am trying to update on tomorrow morning? Thnks for your kind words. Do keep in touch.\nPosted on 2011-10-22 16:55:00 | Report this Comment\nވަރަށް ރީތި.އަވަހަށް އަނެއް ޕާޓް ގެނެސްދެއްޗޭ.\nފަތިސްތަރި: ޝުކުރިއްޔާ ނިޝީ....އަނެއްބައި އިރާދަކުރެއްވިއްޔާ މާދަން ގެނެސްދޭނަން.\nPosted on 2011-10-22 18:28:02 | Report this Comment\nމިހާރު މުރާސިލް ހާދަ "ކަޑަ" ވެއްޖެޔޭ. އަޅެ ވާހަކަތަށް މިއަށްވުރެ އިތުރުވާނެ ގޮތެއް ނެތީތަ؟؟\nފަތިސްތަރި: ވެދާނެ ހުރިހާ އެންމެންވެސް ހަމަ މާ ބިޒީ ކަމަށް.........!!!\nPosted on 2011-10-22 19:09:04 | Report this Comment\nއަޅެ މިވާހަކައަށް ކޮމެންޓް ނުކުރެވެނީ ކީއްވެތަ؟ މިހާރު ހެނދުނުއްސުރެން ހާދަ ޓްރައިއެއްކުރެވިއްޖެއޭ؟ފޫހި މުރާސިލް.............ސޮފް..........ބްލޮގް ފަށާފައެއްނު އޮތީ.......މުރާސިލް ދޫކޮށްލާފަ ބްލޮގްގަ ލިޔަން ލައިއަށް ފެންނަނީ.ގައިމުވެސް ކޮމެންޓްކުރަން ފަސޭހަވާނެދޯ އޭރަށް.ސޮފް....މިބައި ވވވވވވވވވވ އިންޓަރެސްޓިން.އަނެއްބައި ދެން ކޮންއިރަކުންތަ ލިބޭނީ ސޮފް....ޔޫ އާރ ދަ ގްރޭޓް.\nފަތިސްތަރި: ސޮފާވެސް މި ހުންނަނީ މި ކޮމެންޓްތަކަށްވެސް ރިޕްލައި ނުކޮށް. ވަރަށް ސްލޯވ ދޯ މިހާރު މުރާސިލް. އަދި ރަނގަޅުވާނެ ކަންނޭނގެ ދޯ. އަނެއްބައި އިރާދަކުރެއްވިއްޔާ މާދަން ގެނެސްދޭން މަސައްކަތް މި ކުރަނީ އިނގޭ....\nPosted on 2011-10-22 19:11:08 | Report this Comment\nވ.ސަޅި ފަތިސްތަރިގަނޑާ...އަނެއްބައި އަވަސް.\nPosted on 2011-10-22 19:11:41 | Report this Comment\nޕިސްޕިސް....ހާދަދުވަހެއްކޮށްލާފައޭ ދޯ....އެކަމަކުވެސް ހަމަ އެއްވަނަ އިނގޭ...ސުޕަރ....\nފަތިސްތަރި: ކިތަންމެ ދުވަހެއްފަހުން ވިޔަސް ލިޔަން ހިތްވަރު ލިބެނީވެސް ތިކަހަލަ ކުދިން އުޅޭތީ. ސޮފާއަށް ހިތްވަރު ދޭން އަބަދުވެސް ތިބޭނެކަމަށް ހީކުރަން. ސޮފާ މަސައްކަތް ކުރާނަން އަބަދުވެސް ކޮންމެވެސް ވާހަކައެއް ގެނެސްދެވޭތޯ. ރަނގޅެއްނު އެގޮތް ދޯ.\nPosted on 2011-10-22 19:19:03 | Report this Comment\nވާހަކަ ގެންދާގޮތް....އަންފޯލްޑްވާ ގޮތް....ހަމަ ވ. އޮބި....ތިވަރެއް ނުދެކެން....ވވވ.ފުރިހަމަ....ވވވވ.ރޭވުންތެރި....ވވވ ރީތި...ޚާއްޞަކޮށް ސޮފާގެ ބަސްމަގާއި ރާގު ....ހަމަ ސުޕަރ....ވވވވވވވ....ރީތި.\nފަތިސްތަރި: އޯވހ...............ބުނާނެ އެއްޗެއްވެސް ނޭނގުނު........ޝުކުރިއްޔާ ހަމަ ވަރަށް ބޮޑަށް.\nPosted on 2011-10-22 21:25:42 | Report this Comment\nomg i just so this, varah nice ingey soff. sofy addu ah dhaavaahaka sheelaa buni haa irah riu hitah arifiyey miulheny leenaage kantah ingen shey ina ah.. haada reechey soff ehbayaa anehbai connect kohlaafa huhna goi.. varah salhi hama.. varah furihama, you are the best and i meant it ingey..vaahaka kyaalaa iru baeh faharu heevey hama soff aa vaahaka dahkaaleveny hen ves. heheh,. egijje dhow mi buni ehcheh.. i missh yu so much soff.. hope to talk ya some time soon. take good care and be safe, mwah\nފަތިސްތަރި: ރިއު...ހާދަ ދުވަހެއްވެއްޖެއޭ ދިމާނުވާތާ ދޯ؟ މިސްޔޫ ބޮޑުކޮށް.......ހެހެހެހެ....ތި ކޮމެންޓުން އެންމެ ފާހަގަ ކުރެވުނީ "ވާހަކަ ކިޔާލާއިރު ބައެއްފަހަރު ހީވެ ހަމަ ސޮފް އާ ވާހަކަ ދައްކާލެވޭހެންވެސް...." މިތަންކޮޅު އިނގޭ.....ހެހެހެހެ.....އައި ނޯ ވަޓް ޔޫ މީން އިން ދެއަރ.....ޔޫ ޓޫ ޓޭކް ކެއަރ ޑިއަރ.....ބީ ހެލްތީ އިނގޭ....!!!\nPosted on 2011-10-22 21:29:15 | Report this Comment\nފަތިސްތަރި: އަނހަ.........ރިޕީޓް ކޮމެންޓެއް ދޯ..........މުރާސިލްއަށް މިހާރު ކޮމެންޓް ކުރުމަކީ ވަރަށް އުނދަގޫކަމެކޭ ދޯ....މިވެސް އެކަހަލަ ދެވަނަ ޓްރައި އަކުން އައިސް އޮތް ރިޕީޓެޑް ކޮމެންޓެއް ދޯ. ވެލް....އޯކޭނު. ބަހައްޓާ ދޯ....ތޭންކްސް ރިއު.....\nPosted on 2011-10-22 21:42:31 | Report this Comment\nވަރަށް ފުރިހަމަ މިބައިވެސް..އަބަދުވެސް ތިގޮތުގާ ކުރިއަށް ދާނެކަމަށް އުންމީދުކުރަނީ...ބިޒީ ކޮށް އުޅެމުންވެސް ކިޔުންތެރިންނަށްޓަކާ ވާހަކަ މެދުކަނޑާނުލާ ކުރިއަށް ގެންގޮސްދޭ ކަމަށްޓަކައި ސޮފާއަށް ފަށްފަށުން ޝުކުރު އަދާކުރަން...ސޮފާއަށް އަބަދުވެސް ކާމިޔާބީއަށް އެދެމުން މިރޮނގުގައި ފަސްޖެހުމެއްނެތި ކުރިއަށްދިއުމުގެ ތަޢުފީޤުދެއްވުން އެދި ދުޢާކުރަން...\nފަތިސްތަރި: ފައިނަލީ....ހިއަރ އިޒް ދަ އެނަލިސްޓް. އައި ވޯޒް އެކްސްޕެކްޓިންގ ޔޯރ ކޮމެންޓް.....އީގަރލީ.....މިހާއިރުވީމަ ހީކުރީ ދެން ޚަބަރު ނުވާނެޔޭ....ވަރަށް އުފާވެއްޖެ....އެނަލިސްޓްގެ ތި ހެޔޮ ދުޢާ އިން ހިތްވަރު ލިބިގެން ކުރިއަށް ދާން މަސައްކަތް ކުރާނަން. ވަރަށް ވެސް އުފާކުރަން. ޝުކުރިއްޔާ....!!!\nއެނަލިސްޓް : ވާހަކަ ފެނުނީ މާލަހުން..އެހެންވިމަ ކޮމެންޓްވެސް ލަސްވާނެ އެއްނުދޯ..ވާހަކައިގެ ދެން އޮތް ބައިވެސް މިހާ ފުރިހަމަ ވާނެކަމަށް އުންމީދު ކުރަނީ.. :)\nPosted on 2011-10-22 22:24:46 | Report this Comment\nބްރޭކް އަކަށްފަހު އަނެއްކާވެސް ވާހަކަ ގެނެސްދޭން ފެށިކަމަށްޓަކާ ވަރަށް ބޮޑަށް ޝުކުރިއްޔާ..މި ޕާރޓް ރީތި އެކަމަކު މިއަށްވުރެ ފުރިހަމަކޮށް ސޮފާއަށް ގެނެސްދެވޭނެކަން ޔަގީން.މިބުނީ އެހެން ޕާރޓް ތަކާ ކޮމްޕެއަރ ކޮށްފަ މިއީ ސޮފްގެ ބެސްޓް ހެނެއް ހިޔެއްނުވޭ..އިނާ އާ ނަވީންގެ ބައި މާ މަދުވީމަ ކަން ނޭގެ.ދެމީހުން ބައްދަލުވާއިރު އެހުންނަ އަސަރު މިސްވަނީ.ބޮޑަށް ކިޔާ ހިތްވަނީ އެދެމީހުންގެ ބައި.ދެން އަންނަ ޕާރޓް ވަރަށް އިންޓްރެސްޓިންގ ވާނެހެން ހީވޭ..އެދެމީހުން ބައްދަލްވެ އިނާއަށް ހަގީގަތް އެނގެން ހެން ހީވަނީ އެއުޅެނީ..ސޮފާގެ މަސައްކަތުގަ މާތް ﷲ ބަރަކާތް ލައްވާށި. އާމީން\nފަތިސްތަރި: ހެހެހެހެ............ޝަޒީ ހާދަ ވިސްނައިގެން ކީމައޭ ތިހެން ހީވާނީ....އުފާވެއްޖެ އިނގޭ ތި ކޮމެންޓުން. ބެސްޓްކޮށެއް ނުލިޔެވޭނެނު....އެތަކެއް ދުވަސްވެއްޖެ މެދުކެނޑިފަ ހުންނަތާ..ޓަޗް ވެސް ގެއްލޭނެތާ ދޯ؟ އެކަމަކު ދެން ރަނގަޅުވާނެ....ދެމީހުން ބައްދަލުވާއިރު އެ ހުންނަ އަސަރު ދޯ؟ ހެހެހެހެ........ހިނގާ ދެން ބަލަމާ ދެން އަންނަ ބައިތައް ދޯ؟؟؟ ޝުކުރިއްޔާ ޝަޒީ...ތި ހެޔޮ ދުޢާއަށް.\nPosted on 2011-10-23 06:40:01 | Report this Comment\nއަދި ކިރިޔާ މި ފެނުނީ...........ވވ.ވ.ވ.ވ.ވ.ވ ވވ.ވ.ވ.ވ.ވ.ވވވ.ވ.ވ.ވ.ވ.ވވވ.ވ.ވ.ވ.ވ.ވވވ.ވ.ވ.ވ.ވ.ވވވ.ވ.ވ.ވ.ވ.ވވވ.ވ.ވ.ވ.ވ.ވވވ.ވ.ވ.ވ.ވ.ވ ފުރިހަމަ......ގުޅުވާލާފައި ހުންނަ ގޮތް ވވ.ވ.ވ.ވ.ވ.ވ.ވ.ވ.ވ.ވ.މޮޅު.......ޥޥޥޥޥޥޥޥ ސަޅި...........1 ވަނައިގެ ވާހަކައެއް މިއީ. ކުޑަކޮށް މެދުކެނޑޭތީ މައްސަލައަކީ.އެހެން ނަހަދާ ދެން އޮތް ބައި އަވަހަށް ގެންނައްޗޭ ސޮފް....ވެއިޓީންގ. ވެއިޓިން....\nHi all readers....welcome to my blog. mi vaahaka kurin publish koffaivaneee muraasil ga kamah vaathee mi blog ga post koffa mi hiree muraasil ga huri gothahecoment thakaa eku. Thanksalot.


މިނިވަންކަމަކީ އެ މީހަކު ހިތުހުރިހާ ގޮތަކަށް އުޅުމެއް ނޫން: ރައީސް – Nilandhe\nރާއްޖޭގެ މިނިވަންކަމަށް 51 އަހަރު ފުރުމުގެ މުނާސަބަތުގައި ދިވެހި ގައުމާ މުހާތަބް ކުރައްވާ ވާހަކަފުޅު ދައްކަވަމުން ރައީސް ވިދާޅުވީ ކިތަންމެ ކުރިއަރައި ތަނަވަސް ގައުމަކަސް، ހަރުކަށި އަމަލުތައް ގިނަވެ، ގާނޫނު މުގުރާ މަގުތައް ހަލަބޮލިކުރާނަމަ ކުރިއެރުމަށް އަސަރު ކުރާނެ ކަމަށެވެ.\n“ގައުމުގެ އިގްތިސާދާއި ކުރިއެރުމަށް ލޮޅުން އަރާނެ. އަޅުގަނޑުމެން ކަހަލަ ކުޑަ ގައުމަކަށް މިކަހަލަ ކަމެއްގެ އަސަރާ ނިކަމެތިކަން މާބޮޑުވާނެ،” ރައީސް ވިދާޅުވި އެވެ.\nސަރުކާރަށް ފާޑުކިޔާ އެންމެ ބޮޑު އެއް މައްސަލައަކީ މަރުގެ ހުކުމް ތަންފީޒުކުރުމުގެ މައްސަލަ އެވެ. އެގޮތުން އެއް ބަޔަކު ފަނޑިޔާރުގެއާ މެދު ކަންބޮޑުވާއިރު، އުނގޫފާރު ދާއިރާގެ ކުރީގެ މެމްބަރު ޑރ.އަފްރާޝީމްގެ ވާރިސުން މަރުގެ ހުކުމް ލަސްކުރުމަށް އެދިފައިވާތީ އެކަން ރައީސް ޔާމީން ފާހަގަކުރެއްވި އެވެ.\nއިސްލާމީ ޝަރީއާ އާއި ގާނޫނުއަސާސީ އާއި ގާނޫނީ އޮނިގަނޑު ހަމަޖެހިފައިވާ ގޮތުން، މިކަމަކީ މި ވަގުތު ގައުމުގެ ރައީސްގެ ބާރުގެ ދަށުގައިވާ ކަމެއް ނޫން ކަމަށާއި އިސްލާމްދީނުގައި، ގަސްދުގައި މީހަކު މަރާލާ މައްސަލަތަކުގާ ގާތިލަށް ކަނޑައެޅިފައިވާ ހުކުމަކީ މަރު ކަމަށް ވެސް އެމަނިކުފާނު ވިދާޅުވި އެވެ.\n“މިއީ، ސީދާ ކީރިތި ގުރުއާނުގެ ސާފު ނައްސުން ބަޔާންކުރެވިފައިވާ ކަމެއް. އެހެންކަމުން، ގާނޫނީ އޮނިގަނޑު ތަންފީޒުކުރުމަށް މަރުގެ އަދަބު ތަންފީޒުކުރުމަކީ ކުރަންޖެހިފައި އޮތްކަމެއް،” ރައީސް ވިދާޅުވި އެވެ.\nރައީސް ވިދާޅުވީ އެހެން ގައުމުތަކުގެ ދާހިލީ މިނިވަންކަމަށް އިހްތިރާމްކުރާ ފަދައިން، އެހެން ގައުމުތަކުން ވެސް ދާހިލީ މިނިވަންކަމަށް އިހްތިރާމް ކުރަންޖެހޭނެ ކަމަށެވެ. ދާހިލީ ކަންކަމުގެ ތެރެއަށް އެހެން ގައުމުތަކުން ވަންނަނަމަ، ހީނުކުރާވަރުގެ ބޮޑެތި ނުފޫޒުތަކަށް ގައުމު ހުޅުވާލުމުގެ ޖާގަދެވޭނެ ކަމަށް ރައީސް ވިދާޅުވި އެވެ.\nޝަރުއީ ދާއިރާއަކީ ސަރުކާރުގެ ނުފޫޒެއް ނެތް މިނިވަން ބާރެއް ކަމަށާއި ސަރުކާރުން ޝަރުއީ ދާއިރާ ތަރައްގީ ކުރުމަށް ގެންގުޅޭ ސިޔާސަތަކީ، އެ ދާއިރާ ފުރިހަމަކުރުމުގެ ގޮތުން ތަނަވަސްކޮށްދެވެން ހުރި ހުރިހާ ވަސީލަތެއް ފޯރުކޮށްދިނުން ކަމަށް ވެސް ރައީސް ވިދާޅުވި އެވެ.\nއެގޮތުން ވިޔަފާރިތަކާ އިންވެސްޓްމަންޓްތައް ޙިމާޔަތްކުރެވޭނެ ގާނޫނީ ނިޒާމެއް ގާއިމްކޮށްދިނުމާއި، އާބިޓްރޭޝަން މަރުޙަލާ ޝަރީޢަތުގާ އުފެދިގެން ދިއުމާއި ބައިނަލްއަގްވާމީ ޖަޖުންނާ ގާނޫނީ މާހިރުންގެ ބައިވެރިވުމާ އެހީތެރިކަން ޖުޑިޝަރީއަށް ފޯރުކޮށްދިނުމަކީ ސަރުކާރުގެ ސިޔާސަތެއް ކަމަށް އެމަނިކުފާނު ވިދާޅުވި އެވެ.\nރައީސް ވިދާޅުވީ ޝަރުއީ އަދި ގާނޫނީ ނިޒާމު ހަރުދަނާކުރުމަށް ހެޔޮ ބަދަލުތަކެއް ސަރުކާރުން ގެނެސްފައިވާނެ ކަމަށެވެ. އެގޮތުން ޒަމާނާ ގުޅޭ ގާނޫނުލް އުގޫބާލެއް ގެނެސް، ޖިނާއީ އިޖުރާތާބެހޭ ގާނޫނު ތަސްދީގު ކުރެވިފައިވާކަން ރައީސް ފާހަގަކުރެއްވި އެވެ. އަދި ޝަރުއީ ނިޒާމް އާންމުންނާ ގާތްކުރުމުންގެ ގޮތުން ހައިކޯޓުގެ2ގޮތްޕެއް އުތުރާ ދެކުނުގައި ގާއިމު ކުރެވިފައިވާކަން ވެސް ރައީސް ފާހަގަކުރެއްވި އެވެ.\nރައީސްގެ ވާހަކަފުޅުގައި ސަރުކާރުގެ ފުރަތަމަ ފަސް އަހަރު ތެރޭގައި 16،000 އަށްވުރެ ގިނަ ހައުސިން ޔުނިޓް ހުޅުމާލޭގާ ބިނާކުރާނެ ކަމަށް ވިދާޅުވި އެވެ. އޭގެ ސަބަބުން އަމިއްލަ ހިޔާވަހިކަމުގެ ޔަގީންކަން ގިނަ އަދަދެއްގެ އާއިލާތަކަށް ލިބިގެންދާނެ ކަމަށް ވެސް އެމަނިކުފާނު ވިދާޅުވި އެވެ.\nރައީސް މިރޭ ވެސް ވިދާޅުވި ގޮތުގައި ސަރުކާރުން ވެރިކަން ކުރަނީ ސިޔާސީ ކަންކަމުގައި ވާދަކޮށް މަގުމަތިން ކުރިމަތިލައި ހަނގާ ކުރާކަށް ނޫނެވެ. ސަރުކާރުން މަސައްކަތް ކުރަނީ ގައުމުގައި ހުރި މައްސަލަތަކަށް ހައްލު ގެނައުމަށާއި ރައްޔިތުންނަށް އުފާފާގަތި އަމާން މިނިވަން ގައުމެއް ހޯދައި ދިނުމަށް ކަމަށް ވެސް އެމަނިކުފާނު ވިދާޅުވި އެވެ.\nނޯޓް: މިއީ މިހާރު.ކޮމް ގައި ޝާއިއު ކޮށްފައިވާ ލިޔުމެއްގެ ނަކަލެކެވެ.


UN ge Aammu Majileehuge Inthikhaabu Mirey | Atoll News\nއދ ގެ ޢާންމު މަޖިލީހުގެ އިންތިޚާބު މިރޭ\nޝާއިޢުކުރީ: މުޙައްމަދު އަފްރާޙް ޖޫން 7, 2021, 16:30\nއދ.ގެ 76 ވަނަ ޢާންމު މަޖިލީހުގެ އިންތިޚާބު މިރޭ އޮންނާނެ އެވެ.\nއެ މަޖިލީހުގެ ރިޔާސަތަށް ވަޑައިގަންނަވާނެ ބޭފުޅެއް ކަނޑައެޅުމަށް ބާއްވާ އިންތިޚާބު ޢާންމު މަޖިލީހުގެ ރައީސް ކަމަށް ވާދަ ކުރައްވަނީ ރާއްޖޭގެ ފޮރިން މިނިސްޓަރު އަބްދުﷲ ޝާހިދު އާއި އަފްޣާނިސްތާނުގެ ކުރީގެ ޚާރިޖީ ވަޒީރު ޑރ. ޒަލްމާއި ރަސޫލެވެ.\nމިއިންތިޚާބުގައި ޢާންމު މަޖިލީހުގައި ހިމެނޭ 193 މެންބަރު ގައުމުގެ މެދުގައި ސިއްރު ވޯޓާއެކު މި އިންތިޚާބުގެ ވޯޓުލުން ކުރިއަށް ދާނީ ރާއްޖެ ގަޑިން މިރޭ 7:00 ޖަހާއިރު އެވެ.\nއިންޑިއާ، ސްރީލަންކާ، ބަންގްލަދޭޝް އަދި އަފްޣާނިސްތާނުން ވަނީ އދ. ގެ އާއްމު މަޖިލީހުގެ ރައީސްކަން މީގެކުރިން ކޮށްފަ އެވެ.\nއިންތިޚާބުގެ ކެމްޕޭނުގައި މިނިސްޓަރު ޝާހިދު އެމެރިކާގެ ނިއު ޔޯކްގައި ހުންނަވާތާ މަހަކަށް ވުރެ ގިނަ ދުވަސް ވެފައިވާއިރު، މެމްބަރު ގައުމުތަކުގެ ތާއީދު ހޯއްދަވަން ގިނަ މަސައްކަތްތަކެއް ވަނީ ކުރައްވާފަ އެވެ.\nކޮންމެ އަހަރަކުވެސް އާންމު މަޖިލީހުގެ ރިޔާސަތަށް އިންތިޚާބުކުރާނީ ޖިއޮގްރަފިކް ފަސް ސަރަހައްދުގެ ތެރެއިން ކޮންމެވެސް އެއް ސަރަހައްދަކުންނެވެ.\nއެއީ އެފްރިކާ، އޭޝިއާ-ޕެސެފިކް، އީސްޓަރން ޔޫރަޕިއަން، ލެޓިން އެމެރިކާ އެންޑް ކެރިބިއަންގެ އިތުރުން ވެސްޓަރން ޔޫރަޕިއަން ސަރަހައްދެވެ. މިއީ އެއް އަހަރު ދުވަހުގެ ދައުރެކެވެ.\nމިހާރު ހިނގަމުންދާ 75 ވަނަ އދ.ގެ ޢާންމު މަޖިލީހުގެ ރިޔާސަތު ބަލަހައްޓަމުންދަނީ ވެސްޓަރން ޔޫރަޕިއަން ސަރަހައްދުގެ ޤައުމުތަކުގެ ތެރެއިން ތުރުކީވިލާތުގެ ބޭފުޅެކެވެ. އަދި 76 ވަނަ ދައުރުގެ ރިޔާސަތު ބެލެހެއްޓުމުގެ ފުރުސަތު ލިބިގެންދާނީ އޭޝިއާ ޕެސިފިކް ސަރަހައްދުގެ ޤައުމުތަކުގެ ތެރެއިން ޤައުމަކަށެވެ.\nމިނިސްޓަރ ޝާހިދު ވާދަކުރައްވަނީ އޭޝިއާ ޕެސިފިކް ސަރަހައްދަށެވެ.


Zayan aa Nabeehaa, Badminton champion kan hoadhaifi | Mihaaru\nޒަޔާން އާއި ނަބީހާ ބެޑްމިންޓަން ޗެމްޕިއަންކަން ހޯދައިފި\nފިރިހެން ސިންގަލްސް ޗެމްޕިއަންކަން ހޯދި ޒަޔާން (ވ.2)އާ ތަށި ހަވާލުކުރަނީ.-- ފޮޓޯ: ނިޝާން އަލީ/ މިހާރު\n05 ޑިސެމްބަރ 2017 - 08:32\nމައިލޯ ބެޑްމިންޓަން ގައުމީ މުބާރާތުގެ ފުރަތަމަ ޑިވިޝަން ފިރިހެން ޗެމްޕިއަންކަން ޒަޔާން ޒަކީ އަދި އަންހެން ޗެމްޕިއަންކަން އައިމިނަތު ނަބީހާ ރޭ ހޯދައިފި އެވެ.\nފުރަތަމަ ޑިވިޝަން އަންހެން ފައިނަލުން ނަބީހާ މޮޅުވީ މިދިޔަ އަހަރުގެ ޗެމްޕިއަން މައިސާ ފަތުހުﷲ އިސްމާއިލް ބަލިކުރުމަށް ފަހު އެވެ.\nއުމުރުން 17 އަހަރުގައި މައިސާ މިދިޔަ އަހަރުގެ މުބާރާތް ކާމިޔާބުކުރުމުން އޭނާ ތާރީހުގެ ތެރެއަށް ވަނީ ބެޑްމިންޓަން ގައުމީ މުބާރާތުގެ ސިންގަލްސް ތަށި ހޯދި އެންމެ ޒުވާން އަންހެން ކުޅުންތެރިޔާގެ ގޮތުގަ އެވެ. އެކަމަކު މި ފަހަރުގެ ފައިނަލްގައި އެ ކާމިޔާބު ދެމެހެއްޓޭ ވަރެއް ނުވި އެވެ. ނަބީހާ މޮޅުވީ 22-20، 10-21 އަދި 21-14 އިން ސެޓްތައް ގެންގޮސްގެންނެވެ.\nފިރިހެން ބައިގެ ފައިނަލަށް ޒަޔާން ދިޔައީ މިދިޔަ އަހަރު ފައިނަލުގައި އޭނާ އަތުން މޮޅުވެ ޗެމްޕިއަންކަން ހޯދި މުހައްމަދު ސާރިމްގެ މައްޗަށް ކުރި ހޯދައިގެންނެވެ. ފައިނަލުގައި ކުރީގެ އެއް ވަނަ ކުޅުންތެރިޔާ އަޖުފާން ރަޝީދާ ވާދަކޮށް ޒަޔާން މޮޅުވީ ސީދާ ދެ ސެޓުން، 21-18، 21-18 އިންނެވެ.\nފުރަތަމަ ޑިވިޝަންގެ އަންހެން ޑަބަލްސް ޗެމްޕިއަންކަން ހޯދީ ނީލާ ނަޖީބާއި އަފްނާން ރަޝީދެވެ. މިކްސް ޑަބަލްސް ޗެމްޕިއަންކަން ހޯދީ ޒަޔާން އާއި ފާތުމަތު ނަބާހާ އެވެ. އަދި ފިރިހެން ޑަބަލްސް ޗެމްޕިއަންކަން ހޯދީ ހަސަން އަފްޝީން އާއި އިބްރާހިމް ޝާމިއު އެވެ.\nހަތަރު ކެޓަގަރީ އަކުން ޗެމްޕިއަންކަން ހޯދި ޝިފްނާ (ވ)އާ ތަށި ހަވާލުކުރަނީ.-- ފޮޓޯ: ނިޝާން އަލީ/ މިހާރު\nދެ ވަނަ ޑިވިޝަންގެ ފިރިހެން ސިންގަލްސް ޗެމްޕިއަންކަން ހޯދީ މިދިޔަ އަހަރުގެ ވެސް ޗެމްޕިއަން ހުސެއިން މުހައްމަދެވެ. މި ޑިވިޝަނުގެ ފިރިހެން ޑަބަލްސް ޗެމްޕިއަންކަން ހޯދީ އަބްދުﷲ ފިޔާޒާއި އަހުމަދު ޝަރީފެވެ.\nދެ ވަނަ ޑިވިޝަންގެ އަންހެން ސިންގަލްސް އާއި އަތޮޅު ލީގުގެ އަންހެން ސިންގަލްސް ބައިން ޗެމްޕިއަންކަން ހޯދީ ޝިފްނާ ހުސެއިން އެވެ. އަދި ދެ ވަނަ ޑިވިޝަންގެ އަންހެން ޑަބަލްސް އާއި އަތޮޅު ލީގުގެ އަންހެން ޑަބަލްސްގެ ޗެމްޕިއަންކަން ހޯދީ ޝިފްނާ އާއި ނާޒިމާ މުހައްމަދެވެ. ދެ ވަނަ ޑިވިޝަނާއި އަތޮޅު ލީގުގެ މިކްސް ޑަބަލްސް ޗެމްޕިއަންކަން ހޯދީ ފިޔާޒު އާއި އައިމިނަތު ނަސީމާ އެވެ.\nޝިފްނާ އަކީ މި ފަހަރުގެ މުބާރާތުގެ އެންމެ ކާމިޔާބު އެއް ކުޅުންތެރިޔާ އެވެ. ފާއިތުވި ތިން އަހަރަށް ބަލާއިރު އަތޮޅު ލީގާއި ދެ ވަނަ ޑިވިޝަނުގައި އެންމެ ރަނގަޅު ކާމިޔާބީއެއް ހޯދި އެއް ކުޅުންތެރިއަކީ ވެސް އޭނާ އެވެ.\nއަތޮޅު ލީގުގެ ފިރިހެން ސިންގަލްސް ޗެމްޕިއަންކަން ހޯދީ މުހައްމަދު އިކުރާމް ބަލިކުރުމަށް ފަހު އިބްރާހިމް ނަޝީދެވެ.\nމުބަރާތައް ގައުމުތަކުގައި ޓްރެއިނިން ހެދި ކުދިންނަށް ސަލާމޭ. އަންނަ އަހަރު ވާނެ ޔޫރަޕަށް ޓްރެއިނިންއަށް ޖައްސާލަން\nގައުމީ ޗެމްޕިއަނުން އަންހެން އަދި ފިރިހެން ބަލިކޮއް އާދައިގެ ކުޅުންތެރިން ހޯދި ކާމިޔާބަށް މަރުހަބާ.\nކޮބާތަ ފޮނިކެނޑީ ‘ރަޝީދްސް’ ލޮލް\nކަލޯ އެމީހުން ފޭސްބުކްގަ ޖަސްޓިފައިންގަ. އިންސްޓާގަ ފޮނިކެނޑުމުގަ.


ކޮވިޑް-19: އިތުރު 36 މީހަކު ރަނގަޅުވެއްޖެ - DhiDaily\nކޮވިޑް-19: އިތުރު 36 މީހަކު ރަނގަޅުވެއްޖެ\nރާއްޖެ އިން ކޮވިޑް-19 ޖެހުނު މީހުންގެ ތެރެއިން އިތުރު 36 މީހަކު ރަނގަޅުވެއްޖެ އެވެ.\nއެހެންކަމުން ރާއްޖެ އިން ކޮވިޑް-19 ޖެހުނު މީހުންގެ ތެރެއިން މިހާތަނަށް 644 މީހަކު ވަނީ ބަލިން ރަނގަޅު ވެފައެވެ. ރާއްޖެ އިން މިހާތަނަށް ކޮވިޑް-19 އަށް ފައްސިވީ 1850 މީހުންނެވެ. އޭގެ ތެރެއިން ހަތް މީހަކު ވަނީ ނިޔާވެފައެވެ. އެހެންކަމުން މިހާރު ރާއްޖޭގައި ކޮވިޑް-19 ޖެހިފައި ތިބީ 1197 މީހުންނެވެ.\nފާއިތުވި ދެދުވަހު ރާއްޖެ އިން ކޮވިޑް-19 އަށް ފައްސިވި މީހުންގެ އަދަދު މަދުވެ، ބަލިން ރަނގަޅުވި މީހުންގެ އަދަދު ވަނީ އިތުރުވެފައެވެ. އިއްޔެ 12 މީހަކު ރާއްޖެ އިން ފައްސިވިއިރު، މިއަދު ފައްސިވެފައި ވަނީ 09 މީހެކެވެ.\nމާލެ އިން އޭޕްރީލް މަހުގެ 15 ވަނަ ދުވަހު ކޮވިޑް-19 ފެނުމުން މާލެ ސަރަހައްދު ފުރަބަންދުކޮށް އެޅި ހަރުކަށި ފިޔަވަޅުތަކަށް މިހާރު ސަރުކާރުން ވަނީ ކޮންމެވެސް ވަރަކަށް ލުއިތައް ދޭން ފަށާފައެވެ. މިހާރު އަޅާފައިވާ ފިޔަވަޅުތަކުގެ އިތުރުން މިމަހުގެ 14 ވަނަ ދުވަހާއި ހަމައަށް ހާލަތު ރަނގަޅުވަމުން ދާނަމަ އިތުރު ލުއިތައް ދިނުމަށް ވެސް ސަރުކާރުން ވަނީ ނިންމާފައެވެ.


Trump Iran Ah: America Ah Inzaaru Nudheythi! – adduLIVE\nޓްރަމްޕް އިރާން އަށް: އެމެރިކާ އަށް އިންޒާރު ނުދޭތި!\nMay 20, 2019, 07:31 ހަސަން ރަޝީދު\nއެމެރިކާ އަށް އިންޒާރު ނުދިނުމަށް އެގައުމުގެ ރައީސް ޑޮނަލްޑް ޓްރަމްޕް އިރާން އަށް ގޮވާލައިފިއެވެ.\nއެގޮތުން ޓްރަމްޕް ރޭ ކުރެއްވި ޓްވީޓެއްގައި ވަނީ އެމެރިކާއާ ތޮޅެން ބޭނުންވާނަމަ އެއީ އިރާން ނިމިގެންދާނެ ފަދަ ކަމެއް ކަމަށް ވިދާޅުވެފައެވެ. އަދި އެމެރިކާ އަށް އިތުރަށް އިންޒާރު ނުދިނުމަށް ވެސް ޓްރަމްޕްގެ މި ޓްވީޓުގައި ވަނީ އިރާނަށް ގޮވާލާފައެވެ.\nޓްރަމްޕް މިހެން ވިދާޅުވެފައިވަނީ އިރާން އާއި އެމެރިކާއާ ދެމެދު އަސްކަރީ ހަމަލާ ބަދަލުކުރުންތަކެއް ފެށިދާނެ ކަމުގެ ބިރު ހީވެފައިވާ ދަނޑިވަޅެއްގައެވެ. އެގޮތުން ގަލްފުގައި ސައުދީ އަރަބިއާގެ ތެޔޮ ބޯޓުތަކަށް ދާދި ފަހުން ހަމަލާތައް ދިނީ ވެސް އިރާނުން ކަމަށް އެމެރިކާ އިން ވަނީ ތުހުމަތުކޮށްފައެވެ.\nމިފަދަ ތުހުމަތެއް އެމެރިކާ އިން ކޮށްފައިވަނިކޮށް މެދުއިރުމަތީގައި ތިބި އެމެރިކާ މީހުންނާއި ތަކެއްޗަށް ގެއްލުންދޭން އިރާނުން ރާވަމުންދާ ކަމަށް އެމެރިކާގެ އިންޓެލިޖެންސަށް ލިބުނު ރިޕޯޓަކާ ގުޅިގެން އެ ސަރަހައްދަށް 120،000 ސިފައިން ފޮނުވުމަށް ޓްރަމްޕް ނިންމަވާފައިވާ ކަމަށް މިދިޔަ ހަފްތާގައި އެމެރިކާގެ "ނިއުޔޯކް ޓައިމްސް" އިން ވަނީ ރިޕޯޓުކޮށްފައެވެ.\nނަމަވެސް އެ ވާހަކަތައް ޓްރަމްޕް ދޮގުކޮށްފައިވާއިރު އޭނާ ވަނީ އެފަދަ މައުލޫމާތެއް ލިބިއްޖެނަމަ އެ ސަރަހައްދަށް ފޮނުވާ ސިފައިންގެ އަދަދު އެއަށް ވުރެ އިތުރުވާނެ ކަމަށް ވިދާޅުވެފައެވެ. އަދި އިރާނާއެކު ހަނގުރާމަ އަކަށް ދާން ނުޖެހޭނެ ކަމަށް އުއްމީދު ކުރައްވާ ކަމަށްވެސް ޓްރަމްޕް ވިދާޅުވިއެވެ.


Qaumah reethi nan hoadhaa kulhuntheringe agu vazankuran jehey: Mahloof\nގައުމަށް ރީތި ނަން ހޯދާ ކުޅުންތެރިންގެ އަގު ވަޒަން ކުރަންޖެހޭ: މަހުލޫފް\nއިނާމް ފައިސާގެ ވާހަކަ ދެއްކެވެމުން ފާޑުކިއުން އަމާޒުވި ކަމަށް ވިދާޅުވި\nއެތްލީޓުންނަށް އިނާމް ދިނުމުގައި ދެޖިންސުގެ ތަފާތުކުރުން ވަނީ ނިމުމަކަށް ގެނެސްފައިކަމަށް ވިދާޅުވި\nކ. މާލެ | 10 ޑިސެންބަރ 2019 | އަންގާރަ 14:40 | 2,503\nމިނިސްޓަރ އޮފް ޔޫތް ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަހުމަދު މަހުލޫފް އާއި ހަސަން ސާއިދު - ޓްވިޓަރ\nގައުމަށް ރީތި ނަން ހޯދާ ކުޅުންތެރިންގެ އަގު ވަޒަންކުރަން ޖެހޭ ކަމަށް މިނިސްޓަރ އޮފް ޔޫތު ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަހުމަދު މަޚްލޫފް ވިދާޅުވެއްޖެ އެވެ.\n"ސައުތް އޭޝިއަން ގޭމްސް 2019" ގައި ބައިވެރިވެ ބައެއް ޓީމުތައް ރާއްޖެ އައުމުން ޓީމަށް މަރުޙަބާ ކިއުމަށް ރައީސް އޮފީހުގައި ބޭއްވި ރަސްމިއްޔާތުގައި ވާހަކަ ދައްކަވަމުން މަޚްލޫފް ވިދާޅުވީ މި ސަރުކާރު ފެށިގެން އައި އިރު ރައީސް އިބްރާހިމް މުޙައްމަދު ޞާލިޙުގެ އެންމެ ބޮޑު ސިޔާސަތަކަށްވީ ކުޅިވަރުގައި ދެޖިންސުގެ ތަފާތު ކުރުން ނައްތާލުން ކަމަށާއި އެގޮތުން އެތްލީޓުންނަށް އިނާމު ދިނުމުގައި ދެޖިންސުގެ ތަފާތުކުރުން ވަނީ ނިމުމަކަށް ގެނެސްފައި ކަމަށެވެ.\nމިއަދު ކެރަމް އާއި އެތްލެޓިކްސް އާއި ފުޓުބޯޅައަކާ ތަފާތެއ ނުވާނެ. އެ ހުރިހާ އެންމެ މުސާރަވަވެސް ހުންނާނީ އެއްވަރުވެފައި.\n~ މިނިސްޓަރ އޮފް ޔޫތް ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަހުމަދު މަހުލޫފް\nމަޚްލޫފް ވިދާޅުވީ ހުރިހާ ކުޅިވަރު އެސޯސިއޭޝަން ތަކަށް މަދުވެގެން5ލައްކަ ރުފިޔާ ދެއްވާނެ ކަމަށް ރައީސް ޞާލިޙު ވިދާޅުވިނަމަވެސް މިއަހަރުގެ މިހާތަނަށް އައިއިރު 90 މިލިއަނާއި ގާތްކުރާ ޢަދަދަކަށް ފައިސާ ޚަރަދުކުރެވިފައިވާ ކަމަށާއި އެއީ 200 ގުނަ އިތުރު ޢަދަދެއް ކަމަށެވެ.\nއިނާމުގެ ފައިސާގެ ވާހަކަ ދެއްކެވެމުން ފާޑުކިއުންވެސް ޢަމާޒުވިކަން ފާހަގަ ކުރައްވާ މަޚްލޫފް ވިދާޅުވީ ގައުމަށް ރީތި ނަން ހޯދުމަށް ކުޅުންތެރިން ވަރަށް ބުރަ މަސައްކަތްތަކެއް ކުރާ ކަމަށާއި އެހެންކަމުން އެހެން ގައުމުތަކުގައިވެސް ފާހަގަ ކުރާފަދައިން ގައުމަށް ރީތި ނަން ހޯދުމުން ރާއްޖޭގައިވެސް އެކަން ފާހަގަ ކުރަންޖެހޭ ކަމަށެވެ. ކުޅުންތެރިން ހޯދި ކާމިޔާބީއާ އެއްވަރަށް ހިތްހަމަޖެހިލައިގެން ތިބޭ ވަރުގެ ފައިސާގެ އިނާމު އެކުދިންނަށް ދީފައިވާނެކަމަށެވެ.\nމީގެ ކުރިން ސައުތު އޭޝިއަން ގޭމްސްގައި ރާއްޖެއަށް ލިބިފައިވަނީ ދެ އަހަރެއްގެ މަތިން ޖުމުލަ4މެޑަލް ކަމަށާއި ނަމަވެސް މިއަދު މިވަނީ އެންމެ އަހަރެއްގެ ތެރޭގައި5މެޑަލް ހޯދިފައި ކަމަށެވެ. އަދި މިއީ ވަރަށް ބޮޑު ކާމިޔާބީއެއް ކަމަށް މިނިސްޓަރ ވިދާޅުވިއެވެ.\nއުއްމީދަކީ 2021 ވަނަ އަހަރު އޮންނަ ސައުތު އޭޝިއަން ގޭމްސްގައި ތަފާތު އަދި ސަޕްރައިޒިން ނަތީޖާއަކަށް ދެވޭނެ ގޭމްސް އަކަށް ވެގެންދިއުން ކަމަށާއި މީގެ އިތުރުން 2023 ގައި ރާއްޖެގައި އޮންނަ އިންޑިއަން އޯޝަން އައިލެންޑް ގޭމްސްގައި، އެ ތަފާތު ނެރެވޭނެ ގޭމްއަކަށް ވެގެން ދިއުން ކަމަށް މިނިސްޓަރ ވިދާޅުވިއެވެ.


އެޓޯލް ޕްރޮޖެކްޓް ހިންގަން މަހިބަދޫ ސްޕޯޓްސް އަދި ކްލަބް އޭދަފުއްޓާއެކު އެފްއޭއެމުން އެއްބަސްވުމެއްގައި ސޮއިކޮށްފި\nFebruary 14, 2020 22:46:59\nފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް)ގެ އެޓޯލް ޕްރޮޖެކްޓް، “ޓުވާޑްސް ފިއުޗާ” ބެނާގެ ދަށުން، ޒުވާން ކުޅުންތެރިން އުފެއްދުމަށާއި، އަދި ތަމްރީނުކުރުމަށް، "މަހިބަދޫ ސްޕޯޓްސް ކްލަބް" އަދި "ކްލަބް އޭދަފުށި" އާ ހަވާލުކޮށް، އެއްބަސްވުމެއްގައި ސޮއިކޮށްފިއެވެ.\nއެފްއޭއެމްގެ "ޓުވާޑްސް ފިއުޗާ" މި ޕްރޮޖެކްޓުގެ މައިގަނޑު މަޤުޞަދަކީ، ޒުވާން ކުޅުންތެރިންތަކެއް ތަމްރީނުކުރުމެވެ.\nއެގޮތުން މި ޕްރޮޖެކްޓް ހިންގަން ޙަވާލުކޮށްފައިވަނީ މުޅި ޖުމުލަ 8 ރަށަކާއެވެ. މިހާރު މި ޙަރަކާތް ފަށާފައިވަނީ ފ. ނިލަންދޫ އާއި، ހދ. ކުޅުދުއްފުއްޓާއި، ޏ. ފުވައްމުލަކުގެ އިތުރުން އައްޑޫ ސިޓީގަ އެވެ. ހަމަ އެހެންމެ މި ޕްރޮޖެކްޓް ދެން އެންމެ އަވަހަށް ފަށަން ހަމަޖެހިފައިވަނީ، ލ. އަތޮޅާއި ދ. އަތޮޅުގައެވެ.\nއެފްއޭއެމްގެ ރައީސް، ބައްސާމް އަދީލް ޖަލީލް ވިދާޅުވީ، ފުޓްބޯޅައިގެ މަސައްކަތްކުރުމާއި، އަދި އެކެޑެމީތައް ހިންގުމުގެ މަސައްކަތްތައް ކުރަން ރާވާފައިވަނީ ކޮންމެ ރަށެއްގެވެސް، ކްލަބަކާއި ނުވަތަ ފުޓްބޯޅަ އަށް ނިސްބަތްވާ ޖަމުޢިއްޔާއަކާ ގުޅިގެން ކަމަށެވެ. އެއީ ރާއްޖޭގައި މީހުން ދިރިއުޅޭ ހުރިހާ ރަށްތަކެއްގައި އެފްއޭއެމް އެކަނި މަސަތްކަތްކޮށްގެން މި މަސައްކަތްތައް ކުރިއަށްގެންދަން އުނދަގޫވާނެތީ ކަމުގައިވެސް، ބައްސާމު ވިދާޅުވިއެވެ.\n" އަޅުގަނޑުމެން ބޭނުންވަނީ މުޅި ރާއްޖޭގައި އެފްއޭއެމް އާއި ގުޅިގެން އެކެޑެމީތަކެއް ހިންގުން. އެފްއޭއެމް އެކަނި މަސައްކަތް ކޮށްގެން، ރާއްޖޭގެ މީހުން ދިރިއުޅޭ ހުރިހާ ރަށެއްގައި މިކަން ކުރިއަށްގެން ދިއުމަކީ، ވަރަށް އުނދަގޫ ކަމެއް. އެކަމަކު މިކަމަށް ޕެޝަނޭޓް ބޭފުޅުން އަތޮޅު ތެރޭގައި އެބައުޅުއްވާ. އެބޭފުޅުންނާ ގުޅިގެން އަޅުގަނޑުމެން މިހާރު މިދަނީ ވަކިވަކި ރަށްތަކުގައިވެސް، އެކެޑެމީތައް އުފެއްދުމުގެ މަސަތްކަތް ކުރަމުން، " ބައްސާމް ވިދާޅުވިއެވެ.\nފުޓުބޯޅަ ކުޅިވަރު އެފްއޭއެމް\nApril 10, 2019 14:43:40\nފަނަރަ އަހަރުން ދަށުގެ ބައިނަލްއަގްވާމީ ފުޓްބޯޅަ މުބާރާތް ރާއްޖޭގައި\nFebruary 14, 2020 15:41:46\nގްރީންގެ ކޯޗަކަށް ނިޝްތާރު ހަމަޖައްސައިފި\nDecember 10, 2018 00:15:19\nDecember 10, 2018 03:47:36\nނޮޅިވަރަމް ސުޒުކީކަޕުގެ ފައިނަލަށް ކުޅުދުއްފުށި ހިރަފުސް ދަތުރުކޮށްފި\nސިޔާސީ ޕާޓީތައް ފޭލް ވެއްޖެ - އަލްހާން


January ge import mahchah, export dhashah | Mihaaru\nއިމްޕޯޓް މުދާ އުފުލާ ބޯޓެއް--ފޮޓޯ:މިހާރު\nޖެނުއަރީގެ އިމްޕޯޓް މައްޗަށް، އެކްސްޕޯޓް ދަށަށް\n12 ފެބުރުއަރީ 2019 - 20:58\nމިދިޔަ ޖެނުއަރީ މަހުގެ އިމްޕޯޓު މަތިވި އިރު އެކްސްޕޯޓް ދަށްވެފައިވާ ކަމަށް ކަސްޓަމްސުން ބުނެފި އެވެ.\nމިދިޔަ މަހު ރާއްޖެ އަށް ހަތަރު ބިލިއަން ރުފިޔާގެ މުދާ އިމްޕޯޓްކޮށްފައިވެ އެވެ. ކަސްޓަމްސްގެ ތަފާސްހިސާބުތަކުން ދައްކާ ގޮތުން މިއީ އޭގެ ކުރީ އަހަރުގެ ޖެނުއަރީ މަހާ އަޅާ ބަލާ އިރު ހަ ޕަސެންޓުގެ އިތުރުވުމެކެވެ. މިދިޔަ އަހަރުގެ ޖެނުއަރީ މަހު އިމްޕޯޓުކޮށްފައި ވަނީ 3.8 ބިލިއަން ރުފިޔާގެ މުދަލެވެ.\nރާއްޖެއަށް އިމްޕޯޓު ކުރި 21 ޕަސެންޓުގެ މުދާ އެތެރެކޮށްފައިވަނީ ޔޫއޭއީންނެވެ. މީގެ އިތުރުން 16 ޕަސެންޓް ޗައިނާއިން އިމްޕޯޓްކޮށްފައިވާ އިރު 10 ޕަސެންޓުގެ މުދާ އެތެރެކުރީ ސިންގަފޫރުންނެވެ. އިމްޕޯޓު ކުރި މުދަލުގެ ނުވަ ޕަސެންޓް މުދާ އިންޑިޔާ އިން އެތެރެކޮށްފައިވާ އިރު އަށް ޕަސެންޓް އެތެރެކޮށްފައި ވަނީ މެލޭޝިޔާ އިންނެވެ.\nމިދިޔަ ޖެނުއަރީ މަހު އެކްސްޕޯޓު ކުރި މިންވަރު ހުރީ 342.6 މިލިއަން ރުފިޔާގަ އެވެ. އެއީ މިދިޔަ އަހަރުގެ މި މުއްދަތާ އަޅާ ބަލާއިރު 28 ޕަސެންޓްގެ ދަށްވުމެކެވެ. އެ އަހަރުގެ ޖެނުއަރީ މަހު 473.2 މިލިއަން ރުފިޔާގެ މުދާ އެކްސްޕޯޓްކޮށްފައިވެ އެވެ.\nރާއްޖެއިން އެކްސްޕޯޓު ކުރި 17 ޕަސެންޓް މުދާ ފޮނުވާފައި ވަނީ ޖަރުމަނުވިލާތަށެވެ. އެމެރިކާ އާއި އިނގިރޭސިވިލާތަށް 14 ޕަސެންޓް މުދާ އެތެރެކޮށްފައިވާ އިރު ފްރާންސަށް ވަނީ 10 ޕަސެންޓްގެ މުދާ އެކްސްޕޯޓު ކޮށްފަ އެވެ. ތައިލެންޑަށް އެކްސްޕޯޓު ކުރީ އަށް ޕަސެންޓްގެ މުދަލެވެ.\nއެކްސްޕޯޓް ދަށްވި ނަމަވެސް މިއަހަރު ލިބުނު އާމްދަނީ ވަނީ އިތުރުވެފަ އެވެ. އެގޮތުން 14 ޕަސެންޓުގެ އިތުރުވުމާ އެކު އާމްދަނީ ހުރީ 306.6 މިލިއަން ރުފިޔާގަ އެވެ. މިދިޔަ އަހަރު އެއަދަދު ހުރީ 268 މިލިއަން ރުފިޔާގަ އެވެ.\nއިމްޕޯޓު ޑިއުޓީން ލިބުނު އާމްދަނީ 10 ޕަސެންޓް ދަށަށް


vnews - China gai online koh viyafaari kuraa bayaku mudhaa ufulumah 200 droan airport alhanee\nޗައިނާގައި އޮންލައިން ކުންފުންޏަކުން މުދާ ޑެލިވަރީ ކުރުމަށް 200 ޑްރޯން އެއާޕޯޓް އަޅަނީ\nޑްރޯން އެއް އުދުހިފާ ދަނީ\nޗައިނާގައި އެންމެ ފުޅާ ދާއިރާއެއްގައި އޮންލައިން ވިޔަފާރި ކުރާ އެއް ކުންފުނި ކަމަށްވާ ޖޭޑީއިން ވިޔަފާރި ފުޅާކުރުމަށް ޑްރޯންއަށް ހާއްސަކޮށްފައިވާ އެއާޕޯޓުތަކެއް އެޅުމަށް ނިންމައިފި އެވެ.\nއެ ކުންފުނިން ޑްރޯން ބޭނުންކުރަނީ ޑެލިވަރީ ހިދުމަތް ފޯރުކޮށްދިނުމަށެވެ. އެ ގޮތުން ޗައިނާގެ އެކި ސަރަހައްދުތަކުގައި 185 ޑްރޯން އެއާޕޯޓް އެޅުމަށް އެ ކުންފުނިން ވަނީ ނިންމާފަ އެވެ.\nމިއީ ޖޭޑީ ކުންފުނި މެދުވެރިކޮށް ވިޔަފާރިކުރާ ފަރާތްތަކަށް ވީހާވެސް އަވަހަށް މުދާ ޑެލިވާކުރަން ނުވަތަ ރައްދުކޮށްދޭން އެ ކުންފުނިން ކުރާ މަސައްކަތެކެވެ.\nޗައިނާއަކީ ބިން ބޮޑު ޤަގަމަކަށް ވުމުން އެއްގަމު މަގުން ދަތުރުކޮށް އޮންލައިންކޮށް ގަންނަ މުދާ ޑެލިވާ ކުރުމަކީ ދަތި އުނދަގޫ ކަމެކެވެ.\nއަލަށް ބިނާކުރަން ހަމަޖައްސާފައިވާ އެއާޕޯޓްތަކުގެ މަގުސަދަކީ ދިގު ދަތުރުތައް ކުރާ ޑްރޯންގެ ބެޓެރީގެ ބާރު ހުސްވުމުގެ ކުރިން އެންމެ ކައިރީގައިވާ އެއާޕޯޓަކަށް ގޮސް ބެޓެރި އައުކޮށް ދަތުރު އަލުން ކުރިއަށް ގެންދިއުމެވެ. މި އެއާޕޯޓްތަކުގެ އެހީގައި ޖޭޑީ ކުންފުނި މެދުވެރިކޮށް ގަންނަ ތަކެތި ޗައިނާގެ ހުރިހާ ހިސާބަކަށް 24 ގަޑިއިރުގެ ކުރިން ޑެލިވާކޮށްދޭނެ އެވެ.\nޖޭޑީ ކުންފުނީގެ ސީއީއޯ ރިޗަޑް ލިއު ވިދާޅުވީ ކުރިއަށް އޮތް ތިން އަހަރުގެ ތެރޭގައި ޑްރޯން އެއާޕޯޓްތައް އަޅާ ނިންމާނެ ކަމަށެވެ. އޭނާއަކީ ޗައިނާގެ ޕްރޮވިންޝަލް ވިލެޖެއްގެ އޮނޮރަރީ ލީޑަރުގެ ލަގަބު ދީފައިވާ މީހެކެވެ. އޭނާގެ ކުންފުނިން މިހާރުވެސް ދެ ޕްރޮވިންސެއްގައި ޑްރޯން ބޭނުންކޮށްގެން މުދާ ޑެލިވާ ކުރުމުގެ ހިދުމަތްދެ އެވެ.\nއޭނާގެ ހުވަފެނަކީ ކާބޯތަކެތި ހާއްސަކޮށް ތަރުކާރީއާއި މޭވާ ފަދަ ތަކެތި ޑްރާން ޑެލިވަރީ ނިޒާމް ބެނުންކޮށްގެން ފޯރުކޮށްދެވޭނެ ދުވަހެކެވެ. މި ނިޒާމު ގާއިމުކުރުމުން، އެ ކުންފުނިން ޑެލިވަރީ ކުރުމަށް ކުރާ ހަރަދު 70 އިންސައްތައަށް ދަށް ކުރެވޭނެ ކަމަށް އޭނާ ވިދާޅުވި އެވެ.\nޗައިނާގެ ސިޓީތަކުން ދުރުގައިވާ ސަރަހައްދުތަކަށް މުދާ ފޯރުކޮށްދޭން މަސައްކަތް ކުރާ ހަމައެކަނި ކުންފުންޏަކީ ޑީޖޭއެއް ނޫނެވެ. މި ގޮތުން މަޝްހޫރު އަލީބާބާ ޓާއޯބާއޯއިންވެސް ވަނީ ރަށްފުށު ސަރަހައްދުތަކުގައި "ޓާއޯބާއޯ ވިލެޖް"ގެ ނަމުގައި ތަންތަން ބިނާކޮށްފަ އެވެ. އެ ސަރަހައްދުތަކުގައި ދިރިއުޅޭ ރައްޔިތުންގެ ތެރެއިން 10 އިންސައްތަ މީހުންނަކީ ވިއްކަން ތަކެތި ފަރުމާކުރާ ބައެކެވެ. މިއިން ކޮންމެ ވިލެޖަކުން އަހަރެއްގެ މައްޗަށް 1.6 މިލިއަން ޑޮލަރުގެ ވިޔަފާރިވެއެވެ


Blue Panorama dhathuruthah feshumun poland market rangalhuvejje\nބްލޫ ޕެނަރޯމާއާއެކު ޕޮލެންޑު މާކެޓު ބޮޑުތަން ރަނގަޅުވެއްޖެ\nބްލޫ ޕެނަރޯމާއަށް މަރުހަބާ ކިޔަނީ: މި ފްލައިޓުގެ ސަބަބުން ރާއްޖެ އަންނަ މީހުންގެ އަދަދު ދަނީ އިތުރުވެފައި -- މުހައްމަދު އަފްރާހު | އަވަސް\nކުރިން ރާއްޖެއަށް ޑައިރެކްޓް ފްލައިޓްތައް ނޯންނަ ޕޮލެންޑާއި ރާއްޖެއާ ދެމެދު ޖޫން މަހު ފެށި އާ ފްލައިޓްތަކާއެކު އެ ގައުމުން އައި މީހުންގެ އަދަދު 34.7 ޕަސެންޓް އިތުރުވެއްޖެ އެވެ.\nޕޮލެންޑު އެއާލައިނެއް ކަމަށްވާ ބްލޫ ޕެނަރޯމާ އިން ރާއްޖެއަށް ޗާޓަރު ފްލައިޓުތައް ފަށާފައިވަނީ މި އަހަރުގެ ޖޫން މަހު އެވެ. ޓޫރިޒަމްގެ މައި ސީޒަނާ ދިމާކޮށް ޑިސެމްބަރު މަހުގެ ނިޔަލަށް ކުރިއަށް ގެންދާ މި ފްލައިޓްތައް ފެށުމުގެ ކުރީގައި އެ ގައުމަކީ ޔޫރަޕުގެ މާކެޓަށް ބަލާއިރު އެހާ ރަނގަޅު ގައުމެއް ނޫނެވެ. ނަމަވެސް މެދުތެރޭ ޔޫރަޕުގައި އޮންނަ މި ގައުމުން މިހާރު އަންނަ ޓޫރިސްޓުންގެ އަދަދު ބޮޑުތަން އިތުރުވަމުން އަންނަ ކަމަށް ޓޫރިޒަމް ތަފާސް ހިސާބު ތަކުން ދައްކަ އެވެ.\nޖުލައި މަހު ޓޫރިޒަމް މިނިސްޓްރީން އާއްމުކުރި ތަފާސް ހިސާބުތައް ދައްކާ ގޮތުގައި އެ ގައުމުން މިދިޔަ އަހަރުގެ ފުރަތަމަ ހަތް މަސް ދުވަހު އައިސްފައި ވަނީ 7,543 މީހުންނެވެ. ނަމަވެސް މި އަހަރު މި މުއްދަތުގައި ޕޮލެންޑުން 10,157 މީހުން އައިސްފަ އެވެ. މިއީ 34.7 ޕަސެންޓުގެ އިތުރުވުމެކެވެ. އަދި މިދިޔަ އަހަރުގެ ޖުލައި މަހު އެ ގައުމުން އައިސްފައިވަނީ 878 މީހުންނެވެ. ނަމަވެސް މި އަހަރުގެ ޖުލައި މަހު އެކަނި އެ ގައުމުން 1,937 މީހުން އައިސްފައިވެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މެދުތެރޭ އައި ދެކުނު ޔޫރަޕުން މި އަހަރުގެ މިހާތަނަށް 104,172 މީހުން އައިސްފައިވެ އެވެ. މިއީ މިދިޔަ އަހަރު އައި 92,285 މީހުންނާ އަޅާ ބަލާއިރު 12.9 ޕަސެންޓުގެ އިތުރު ވުމެކެވެ. މި ސަރަހައްދުން އެންމެ ގިނަ މީހުން އައި ރަޝިއާ އިން 48,294 މީހުން އައިސްފައިވެ އެވެ. މިއީ އެ ގައުމުން މިދިޔަ އަހަރު އައި 42,767 މީހުންނާ އަޅާ ބަލާއިރު 12.9 ޕަސެންޓުގެ އިތުރު ވުމެކެވެ.\nޓޫރިޒަމް ޕޯލެންޑް ޓޫރިސްޓް އެރައިވަލް\nޕޯލެންޑުގައި ރާއްޖެ އިސްތިހާރު ކުރަނީ\nއީދަށް މަހުޖަނުންގެ 30 ޖެޓެއް ރާއްޖެއަށް\nއަންނަ މަހު ބައި މިލިއަން ޓޫރިސްޓުން ހަމަވާނެ\nޓްރެވަލް އެޖެންސީ ރިޕޯޓް 30 ކުރިން ހުށަހަޅަން ޖެހޭ\nކުޅުދުއްފުށީގެ ބައެއްގެ ގޮތުގައި ފަޅު ރަށެއް ހަމަޖައްސަނީ\nނަޝީދަށް މުރައިދޫގެ، މުއުތަސިމަށް ރެހެންދި ފްލެޓް


ވެހިކަލްތައް މަދުކުރުމުގެ މަސައްކަތް އެބަކުރަން: ސިޓީ ކައުންސިލް | Jazeera\tވެހިކަލްތައް މަދުކުރުމުގެ މަސައްކަތް އެބަކުރަން: ސިޓީ ކައުންސިލް - Jazeera\nވެހިކަލްތައް މަދުކުރުމުގެ މަސައްކަތް އެބަކުރަން: ސިޓީ ކައުންސިލް\nއީމާ މުހައްމަދު ވަހީދު May 12, 2019 113 views0\nމާލޭގައި ވެހިކަލް ލިމިޓް ކުރުމުގެ މަަސައްކަތް ކުރަމުންދާ ކަމަށް މާލޭސިޓީ ކައުންސިލްގެ ޑެޕިއުޓީ މޭޔަރު ޝަމާއު ޝަރީފް ވިދާޅުވެއްޖެއެވެ.\nމާލޭ ސިޓީ ކައުންސިލްގެ ޑެޕިއުޓީ މޭޔަރު ޝަމާއު ޝަރީފު ކުރެއްވި ޓުވީޓެއްގައި ވިދާޅުވީ، ވެހިކަލް ލިމިޓް ކުރުމަށް ފުލުހުންނާއި އަދި ޓްރާންސްޕޯޓް މިނިސްޓްރީއާއި އަދި ސަރުކާރާއި ގުޅިގެން ގިނަ މަސައްކަތްތަކެއް ކުރައްވަމުން ގެންދަވާ ކަމަށެވެ.\nމާލޭ ސިޓީ ކައުންސިލުން އަދި ކަމާއި ބެހޭ އިދާރާތަކުން މަސައްކަތް ކުރަމުން އެގެންދަނީ މާލެއަކީ ދިިރިއުޅެން ފަސޭހަ ފެހި ތަނަކަށް ހެދުމަށް ކަމަށާއި، ވަރަށް އަވަހަށް އެކަންވެސް ވާނެ ކަމަށްވެސް ޝަމާއު އޭނާގެ ޓުވީޓުގައި ވިދާޅުވިއެވެ.\nވެހިކަލް ލިމިޓްކުރުމުގެ މަސައްކަތް ކުރިއަށްގެންދާއިރު، މާލެ ސިޓީ ކައުންސިލުން އަންނީ ވެހިކަލްތައް ޕާކްުކުރުމަށް ހުރި މައްސަލަތައް ހައްލުކުރުމަށް ގިނަ ޕާކިން ޒޯންތަކެއް ހަދަމުންނެވެ. އަދި އެއާ އެކު މާލެގެ މަގުތަކުގައި ހުރި ވެހިކަލްތައް ނަގައި، މާލެ މަގަކީ ދުއްވާ މިހުންނާއި، ހިނގާ މީހުންނަށް ފެސޭގަ ތަނަކަށް ހެދުމަށްވެސް އަންނަނީ މަސައްކަތް ކުރަމުންނެވެ.


galehiri: ޝާމްޑަލޭ އާއި ކިޑިކީޗަލޭ\nޝާމްޑަލޭ އާއި ކިޑިކީޗަލޭ\nކުރުކުމެނިސްތާނަށް ހިޖުރަކޮށް އެތާނގައި ދިރިއުޅެމުންދާ ބަތާވީސްކަރައިގެ ޢާއިލާއެއް ކަމަށް އެމީހުން ބުނާ ޢާއިލާއެއްގެ ތެރެއިން އެތާނގެ ރައްޔިތުންގެ ހެވާއި ލާބައާއި މަންފާއަށް އެންމެބޮޑަށް މަސައްކަތްކުރާ މީހެއްކަމަށް އޭނާ އަމިއްލައަށް ބުނާ މީހަކީ ޝާމްޑަލޭ އެވެ. ޝާމްޑަލޭ އަކީ އޭނާ އަމިއްލައަށް ތަންތަނަށް ފޮނުވާ ސިޓީގައި އޭނާގެނަމުގެ ކުރިއަށް އަލްމުޙުތަރަމް އިތުރުކޮށްގެން ސިޓީލިޔެ އުޅޭ މީހެކެވެ. އެކަމަކު އެތާނގެ މީހުން ޝާމްޑަލޭގެ ނަމުގެ ކުރިއަށް އަލްމުޙުތަރަމް އިތުރުކޮށް ލިޔެ ކިޔައި ނޫޅެއެވެ.\nޝާމްޑަލޭ ބުނާގޮތުންނަމަ ދުނިޔޭގެ މީހުން އުޅޭ ބައްރެއްގެ ރައްޔިތުންގެ ހެވާއި ލާބައާއި މަންފާއަށް މަސައްކަތްކުރުމަކީ އާދައިގެ ކުޑަކަމަކަށްވެގެން ނުވާނެއެވެ. އެތަނެއްގެ މީހުން އެކަން ބަލައިގަންނަން ޖެހޭނެއެވެ. އަދި އެމީހަކަށް ރަނގަޅަށް ޙުރުމަތްތެރިކޮށް ހިތަން ޖެހޭނެއެވެ.\nމިކަން މިހެން ހުރިއިރު ޝާމްޑަލޭގެ ޢާއިލާގައި ހިމެނޭ ކިޑިކީޗަލޭ އަކީ ޝާމްޑަލޭ އާއި މުޅިންތަފާތު މަސައްކަތެއް ކުރާ މީހެކެވެ. އޭނާގެ މަސައްކަތަކީ މުޅީންވެސް ދީނާއި ގައުމަށްޓަކައި އިޞްލާހުގެ ނަމުގައި އެކުރާކަމެއް ކުރުމެވެ. އޭގެ އިތުރަށް ވަގުތު ލިބޭ ވަރަކުން އެތާނގެ ގާނޫނު ނެގެހެއްޓުމާއި ގަވާއިދު ދެމެހެއްޓުމުގެ މަސައްކަތްވެސް އޭނާ ކުރާކަމަށް އޭނާ ބުނެއެވެ. އެކަމަކު ގާނޫނު ނެގެހެއްޓުމާއި ގަވާއިދު ދެމެހެއްޓުމަށް ކިޑިކީޗަލޭ ކުރަނީ ކޮން މަސައްކަތެއްކަމެއް ބަޔަކަށް ނޭނގެއެވެ.\nއެއްފަހަރަކު ޗުއްޓީއެއް ހޭދަކޮށްލުމަށް ކުރުކުމެނިސްތާނުން ފުރައިގެން ދިޔަ ދެމަފިރިއަކު އެބުރި ރަށަށް އައިއިރު އެދެމަފިރިންގެ ގޭގެ ފުރާޅުވަނީ ރޫޅައި ނަގައިފައެވެ. މިވީ ގޮތަކާމެދު އެދެމަފިރިން ޙައިރާންވެ ސުވާލުކުރުމުން އަވަށުމީހުން ބުނީ އެކަންކުރީ ކިޑިކީޗަލޭ ކަމަށެވެ.\nތިޔަ ގެއަކީ ބަޔެއްގެ ގެއެއް ކަމަށާއި އެބައިމީހުން މިހާރު ރަށުން ބޭރުގައިވަނިކޮށް ތިޔަ ކުރަނީ ކޮންކަމެއްތޯ އަވަށުމީހުން އެހީމާ ކިޑިކީޗަލޭ ބުނިކަމަށްވަނީ ބޭނުމަކީ ގޭގެ ފުރާޅު އިޞްލާހުކުރުން ކަމަށެވެ. ދީނާއި ގައުމަށްޓަކައެވެ. އެނޫން އެހެންކަމަކު ނޫނެވެ. ގޭގެ ވެރިންނަށް ނޭނގިނޫނީ މިކަހަލަ މަސައްކަތެއް ނުކުރެވޭނެ ކަމަށެވެ.\nކޮންމެއަކަސް ރައްޔިތުންގެ ހެވާއި ލާބައާއި މަންފާގެ ނަމުގައި މަސައްކަތްކުރުމާއި އިޞްލާޙީ ބަދަލަކަށް ދީނާއި ގައުމުގެ ނަމުގައި ގެއެއްގެ ފުރާޅު ނަގައި އެގޭގެ ވެރިން މަގުމަތިކުރުމާއި މިހުންނަނީ ބަތާވީސް ކަރައިން ކުރުކުމެނިސްތާނަށް ހިޖުރަކޮށް އެތާގައި އުޅެމުންދާ ބަޔެއްގެ ސަބަބުން ދިމާވަމުންދާ ކަންތަކެވެ.\nލިޔުއްވީ: މޫސާ މުޙައްމަދު


Dhanduveringe ufehddhunthah market koh vihkkeyne inthizaamu mi aharu therey hamajeheyne: Raees - One Online\nދަނޑުވެރީންގެ އުފެއްދުންތައް މާކެޓުކޮށް ވިއްކޭނެ އިންތިޒާމު މި އަހަރުތެރޭ ހަމަޖެހޭނެ: ރައީސް\nދަނޑުވެރީންގެ އުފެއްދުންތައް މާކެޓުކޮށް ވިއްކޭނެ އިންތިޒާމު މި އަހަރު ތރޭ ހަމަޖެހޭނެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nރައީސް ވިދާޅުވީ ދަނޑުވެރިން އެންމެ ބޮޑަށް އެދޭ އެއް ކަމަކީ، އެފަރާތްތަކުގެ އުފެއްދުންތައް މާކެޓްކޮށް، ވިއްކައި އަދި، ފަސޭހައިން ފައިސާ ލިބޭނެ އިންތިޒާމްތައް ހަމަޖެހިގެން ދިއުން ކަމަށެވެ. އެގޮތުން، ސަރުކާރު ހިއްސާވާ އެގްރި ކުންފުންޏެއް އުފައްދައި، ދަނޑުވެރިންގެ އުފެއްދުންތައް މާކެޓްކޮށް ވިއްކޭނެ އިންތިޒާމްތައް މި އަހަރު ތެރޭގައި ހަމަޖެހިގެންދާނެ ކަމަށް ރައީސް ވިދާޅުވިއެވެ.\n"ދަނޑުވެރިން އެންމެ ބޮޑަށް އެދޭ އެއް ކަމަކީ، އެފަރާތްތަކުގެ އުފެއްދުންތައް މާކެޓްކޮށް، ވިއްކައި އަދި، ފަސޭހައިން ފައިސާ ލިބޭނެ އިންތިޒާމްތައް ހަމަޖެހިގެން ދިއުން. މިގޮތުން، ސަރުކާރު ހިއްސާވާ އެގްރި ކުންފުންޏެއް އުފައްދައި، ދަނޑުވެރިންގެ އުފެއްދުންތައް މާކެޓްކޮށް ވިއްކޭނެ އިންތިޒާމްތައް މި އަހަރު ތެރޭގައި ހަމަޖެހިގެންދާނެ."\nމީގެ އިތުރުން ދިވެހި މަސްވެރިކަން ތަރަގީކުރަން ކުރަންޖެހޭ މަސައްކަތް ވަރަށް ގިނަ ކަމަށާއި މަސްވެރިންނާއި އޮޑިވެރިންގެ އަމިއްލަ މަސައްކަތުން މަސްވެރިކަން ކުރިއަރުވައި ތަރައްގީކުރިއިރު، އެއާ ގާތްކުރާ މިންވަރަށް ވެސް މަސްވެރިކަމުގެ ސިނާއަތް ކުރިއެރުވުމުގެ ރަނގަޅު ސިޔާސަތެއް ކުރީ ސަރުކާރުތަކުން ގެންގުޅެފައި ނުވާ ކަމަށް ރައީސް ވިދާޅުވި އެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އިކޮނޮމިކް ޑިވެލޮޕްމަންޓް މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ދަނޑުވެރިކަން ދިވެހީންގެ ތަކެތީގެ މާރުކޭޓު


މިއަދަށް ހޮވާލެވިފައިވާ ތަޞްވީރު\nދަރުމަވަންތަ ރަސްގެފާނަކީ ދިވެހިރާއްޖޭގެ ދީނަކީ އިސްލާމް ދީން ކަމުގައި ކަނޑައެޅުއްވި ރަސްގެފާނު އެވެ. ދަރުމަވަންތަ ރަސްގެފާނަކީ ޣައިރު ދީނަށް އަޅުކަންކުރައްވަމުން ގެންދެވި ފަރާތެކެވެ. ނަމަވެސް ދިވެހިރާއްޖެއަށް އިސްލާމް ދީން ފެތުރިގެންދިޔައީ މި ރަސްގެފާނުގެ ރަސްކަމުގައެވެ. ދަރުމަވަންތަ ރަސްގެފާނު މަޝްހޫރު ވެފައިވަނީ ތީމުގެ މަހާކަލަމިންޖާގެ ނަމުންނެވެ.\nއެންމެފަހުގެ ޚަބަރުތަކާއި އޭގެ ތަފްސީލް ވިދާޅުވުމަށް މިހާރު . ވަގުތު . ޕީ.އެސް.އެމް . އަވަސް . ސަން . މިއަދު . ޖަޒީރާ. ރާއްޖެ އަށް ވަޑައިގަންނަވާށެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ2ޖެނުއަރީ 2022، 21:43 ގައެވެ.


ށ.ފުނަދޫ، ދިވެހިރާއްޖެ ނަންބަރު: (IUL)GS-59-AD/INDIV/2019/62\nމިސްކޫލުގެ ނަންބަރު:(IUL)GS-59-AD/INDIV/2019/58އިޢުލާނާއި ގުޅިގެން ބިޑް ހުށައެޅި ފަރާތްތައް މަދުކަމަށް ފެންނާތީ، އަލުން އިޢުލާން ކުރަމެވެ.\nމިމަރާމާތުތައް ކުރުމަށް ޝަޢުޤުވެރިވެލައްވާ ފަރާތްތަކުން، 2019 ޑިސެމްބަރު 19 ވަނަދުވަހުގެ 14:00 ގެ ކުރިން ފުނަދޫ ސްކޫލު އޮފީހަށް ވަޑައިގެން ނަންނޯޓް ކުރެއްވުމަށް ދެންނެވީމެވެ. ނަންނޯޓް ކުރާ ފަރާތްތަކަށް ޕްރީބިޑް މީޓިންގ އޮންނާނެއެވެ. ބިޑް ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nބިޑް ހުށަހެޅުމާއި ބިޑް ހުޅުވުން އޮންނާނީ 2019 ޑިސެމްބަރ 26 ވަނަ ދުވަހުގެ 11:00 ގައި ފުނަދޫ ސްކޫލު އޮފީހުގައެވެ.


Fannu Expo hulhumale' event ah bodu tharuheebeh\nފަންނު އެކްސްޕޯ ހުޅުމާލެ އިވެންޓަށް ބޮޑު ތަރުހީބެއް\nފަންނު އެކްސްޕޯ ހުޅުމާލެ އިވެންޓު: އެކްސްޕޯގައި ބައިވެރިވާން ގިނަ ބަޔަކު ބޭނުންވޭ\nފަންނު އެކްސްޕޯގެ މައުލޫމާތު ދޭން ހުކުރު ދުވަހު ހުޅުމާލޭގައި ބޭއްވި އިވެންޓަށް ބޮޑު ތަރުހީބެއް ލިބިއްޖެ އެވެ.\nފަންނު އެކްސްޕޯ އިންތިޒާމު ކުރާ އިކޮނޮމިކް މިނިސްޓްރީގެ އޮފިޝަލަކު ވިދާޅުވީ މިދިއަ ހުކުރު ދުވަހުގެ އިވެންޓުގައި އެކި އުމުރު ފުރާގެ ގިނަ ބަޔަކު ބައިވެރިވެފައިވާ ކަމަށެވެ.\n"ކުރިން މައުލޫމާތު ލިބިގެން ގިނަ އަދަދެއްގެ ޒުވާނުންނާއި އެކި އުމުރު ފުރާތަކުގެ މީހުން ދިޔަ. ވަރަށް ގިނަ ބަޔަކު މައުލޫމާތު ސާފު ކުރުމުގެ އިތުރުން ވަގުތުން އެކްސްޕޯގައި ބައިވެރި ވެސް ވި،" އެ އޮފިޝަލް ވިދާޅުވި އެވެ.\nއެޗްޑީސީ ކައިރީގައި ކުރިއަށް ގެންދިޔަ މި އިވެންޓުގައި ފޯމު ބަލައިގަތުމާއި މައުލޫމާތު ދިނުމާއި ފޯމު ދޫކުރުން ވެސް އޮތެވެ. މި ހަރަކާތް ކުރިއަށް ދިޔައިރު ލައިވް މިއުޒިކާއި އެހެން ގިނަ ހަރަކާތް ތަކެއް ވެސް ކުރިއަށް ގެންދިޔަ އެވެ.\nފަންނު އެކްސްޕޯގައި ބައިވެރިވުމުގެ ސުންގަޑިއަކީ މި މަހުގެ 30 ވަނަ ދުވަހެވެ. އެކްސްޕޯއަށް ތައްޔާރު ވަމުންދާއިރު ބައިވެރިވުމުގެ ފުރުސަތު މުޅި ރާއްޖެ އަށް އޮތީ ހުޅުވާލާފަ އެވެ. މިހާތަނަށް މާލެ އިން 100 އަށް ވުރެ ގިނަ މީހުން ބައިވެރިވެފައިވެ އެވެ.\nފަންނު އެކްސްޕޯ އޮންނާނީ އަންނާނީ ނޮވެމްބަރު މަހު ދަރުބާރުގޭގަ އެވެ. އެކްސްޕޯގައި ބައިވެރިކުރާ އުފެއްދުންތަކުގެ ތެރެ އިން ހޮވާލެވޭ ފަސް އުފެއްދުމަކަށް ހާއްސަ އެހީ ތަކެއް ލިބެ އެވެ. އެގޮތުން ވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ ދިވެހި އުފެއްދުންތައް ވިއްކާ ފިހާރާގައި އެ އުފެއްދުންތައް ބަހައްޓައިދޭނެ އެވެ. އަދި ދުބާއީގައި އޮންނަ ހަ މަސް ދުވަހަށް ކުރިއަށްދާ "އެކްސްޕޯ 2020" ގައި ބައިވެރިވުމުގެ ފުރުސަތު ވެސް ދޭނެ އެވެ.\nފަންނު އެކްސްޕޯއަށް ކެންޓީނަކާ ސްޓޭޖެއް ހަދަނީ


އަންވެއިލިން ވިޝަންސް އަށް މުސްތަފާ ކުރެހީ ފާހާނަ ތައްޓެއް! – Faanooz\nއަންވެއިލިން ވިޝަންސް އަށް މުސްތަފާ ކުރެހީ ފާހާނަ ތައްޓެއް!\nAugust 7, 2019 | އަޙުމަދު އަނަސް\nނޭޝަނަލް އާރޓް ގެލެރީގެ ތެރެއަށް ވަތް އިރު ކުރިމަތިން ފެނުނީ ފާހާނަ ތައްޓެއްގެ ކުރެހުމެކެވެ. ރީނދޫ ކުލައިގެ ކުރެހުމެކެވެ. ކުރެހުމުން ފެންނަނީ ފާހާނާ ތައްޓެކެވެ. ފާހާނާ ފަށީގެ ތެރެއަށް ފޮތްތަކެއް އެޅެމުން ދެއެވެ. އެއިރު ފާހާނާ ތަށްތަށް ގުޅާފާއިވާ ހޮޅިން 1000/- ރުފިޔާގެ ނޫޫތައް ނިކުންނަމުން ދެއެވެ.\nމި ދައްކަނީ އަންވެއިލިން ވިޝަންސް 2019 ގައި، ކުރެހުންތެރިޔާ މުސްތަފާ މުހައްމަދު ބައިވެރިކޮށްފައިވާ ކުރެހުމުގެ ވާހަކައެވެ. ކުލަޖައްސާއި ކުރެހުމަށް ވަރަށް ފަރިތައެވެ. މަންސަ ކުރެހުން (ޑިޖިޓަލް ޑްރޯވިންގ) އަށް ވެސް އޭނާ މޮޅެވެ. މީގެ އިތުރުން، އޮއިލް ޕެއިންޓިންގ، އެނިމޭޓިންގ، އަދި ގްރެފިކް ޑިޒައިނިންގެ މަސައްކަތްތަކީ އޭނާގެ ޖާދޫގެ ދެއަތުން ހުނަރާއެކު ކުރާ ކަންކަމެވެ. އެހެނަސް އޭނާ މި އެގްޒިބިޝަންގައި ފާހާނަ ތައްޓެއްގެ ކުރެހުން މި ބައިވެރި ކުރީ ކީއްވެގެންބާއޭ އޭނާގެ ގާތުގައި ސުވާލުކޮށްލީމެވެ.\nމުސްތަފާގެ ކުރެހުމާއި ދޭތެރޭ ފުންކޮށް ވިސްނާލައިފިނަމަ ލައްކަ ގިނަ ކަންކަން ދޭހަވާނެއެވެ. ވިސްނައިފި މީހަކަށް ގިންގުނަ އިބުރަތްތަކެއް ލިބިގެން ދާނެއެވެ.\n“ފޮތަކީ ހުރިހާ އެންމެންވެސް އޭގަ އޮންނަ އެއްޗެހި ގަބޫލުކުރާ، އެންމެންވެސް ޢިލްމު ހޯދާ މަސްދަރު. ކޮންމެ މީހަކުވެސް އުޅެންވީ ގޮތް އެންމެ ފަސޭހައިން މި އެނގެނީ ފޮތުން. ޤަވާއިދުތައްވެސް މި އޮންނަނީ ފޮތުގަ. ފޮތުގަ އޮންނަ ގޮތް ހަދަން ޖެހޭ އަސްލު އެންމެންވެސް”. މުސްތަފާ ކިޔާދިނެވެ.\nމުސްތަފާ އިތުރަށް ބުނީ…….. “މި ފޮޓޯއިން މި ފެންނަނީ ފޮތްތަކުގެ ބޭނުން ނުކުރާ ތަން. ނުވަތަ އެހެން ގޮތަކަށް ބުނާނަމަ ފޮތްތައް ބޭކާރުކޮށްލާ މަންޒަރު. އޭގެ ބޭނުން ނުހިފާ، އޭގާ އޮންނަ ގޮތްގޮތަށް އަމަލު ނުކުރާ މަންޒަރު. އަދި މިޒަމާނުގައި މިހެން އަމަލު ކުރުމުން އެތައް ހާސް ލާރިއެއް އެބަ ލިބޭ. އެނގޭނޫންތޯ! ޤަވާއިދާ ޚިލާފަށް ކަންކަން ކުރާ މީހުން މިހާރުވެސް މާ މުއްސަންޖެއް ނޫންތޯ. މާ ގިނަ ލާރި އެމީހުން އެބަ ހޯދައެއް ނޫންތޯ؟” ސަމާސާ ރާގަކަށް މުސްތަފާ ކިޔާދިނެވެ.\nމުސްތަފާގެ “ފާހާނަ ތަށި” ކުރެހުމުގައި ރީނދޫ ކުލަ ބޭނުން ކޮށްފައިވަނީ ކީއްވެގެންތޯ ސުވާލުކޮށްލުމުން އޭނާ ބުނެފައިވަނީ، އެ ކުލަ ބޭނުން ކުރީ ކުލައިން ދޭހަވާ މާނަ ރީތިވުމުން ކަމަށެވެ. އެގޮތުން އެ ކުލައިން ރަމްޒުކޮށްދެނީ ތެދުވެރިކަމާއި، އަމާނާތްތެރިކަމާއި އަދި އެ ކުލައިން “ޕޮޒިޓިވް ފީލް” އެއް ގެނުވާ ކަމަށްވެސް އޭނާ ވަނީ ބުނެފައެވެ.\nއަންވެއިލިން ވިޝަންސް 2019 ބަލާލުމަށް އެތައް ބަޔަކު ވަނީ އެތަނަށް ޒިޔާރަތް ކޮށްފައެވެ. އެގޮތުން ރާއްޖޭގެ ކުރީގެ ރައީސުލްޖުމްޙުރިއްޔާ އަލްއުސްތާޒް މަޢުމޫން އަބްދުލް ޤައްޔޫމުގެ އިތުރުން ރާއްޖޭގެ މިހާރުގެ ރައީސް، ރައީސް އިބްރާހިމް މުޙައްމަދު ޞާލިހް ވެސް ވަނީ އަންވެއިލިން ވިޝަންސް 2019 އަށް ވަޑައިގެން ފަންނުވެރިންގެ ކުރެހުންތައް ބައްލަވާލާފައެވެ.\nމިއީ އަންވެއިލިން ވިޝަންސް އިވެންޓް ބާއްވާ ދެވަނަ އަހަރެވެ. ރާއްޖޭގެ 50 އާޓިސްޓުންގެ ފަންނުވެރިކަން ދައްކުވައިދޭ މި އެގްޒިބިޝަން މި މަހުގެ7އާ ހަމައަށް ނެޝަނަލް އާޓް ގެލެރީގައި އޮންނާނެ އެވެ. މި އަހަރު ބައިވެރިވާ އާޓިސްޓުން ހަ ކެޓަގަރީއަކަށް ވަނީ ބަހާލައިފަ އެވެ. އޭގެ ތެރޭގައި ފެންކުލަ، ޑިޖިޓަލް އާޓް، ސްކަލްޕްޗާ، އިންސްޓޮލޭޝަން، ކެލިގްރަފީ އަދި ފަންސޫރު ކުރެހުންތައް ހިމެނެ އެވެ.


Kudakudhinthakeh ehen kujjakah aniyaakuri massala balanee | Mihaaru\nކުޑަކުދިންތަކެއް އެހެން ކުއްޖަކަށް އަނިޔާކުރި މައްސަލައެއް ބަލަނީ\nކުއްޖަކަށް އަނިޔާކުރާ މަންޒަރު ފެންނަ ވީޑިއޯގެ ސްކްރީންޝޮޓެއް.\n13 މެއި 2022 - 18:06\nރަށެއްގައި ކުޑަކުދިންތަކެއް އެހެން ކުއްޖަކު ވަލުތެރެއަށް ވައްދައި އަނިޔާކުރާ ވީޑިއޯއެއް އާންމުވެއްޖެ އެވެ.\nއުތުރުގެ ރަށެއްގައި ހިނގި މި މައްސަލަ ބެލުމަށް ޖެންޑާ މިނިސްޓްރީގެ ޓީމެއް އެ ރަށަށް މިހާރު ވަނީ ގޮސްފަ އެވެ.\nސޯޝަލް މީޑިއާގައި އާންމުވެފައިވާ ވީޑިއޯ އިން ފެންނަނީ ކުއްޖާގެ ގަމީހުގައި ހިފައިގެން ގަދަކަމުން ގެންގޮސް އެ ކުއްޖާ ބިންމައްޗަށް ވައްޓާލައި އަނިޔާކުރަނިކޮށެވެ. އެ ކުއްޖާގެ ގައިގައި ދަނޑިބުރިއެއް ކަހަލަ އެއްޗަކުން ވަރަށް ބާރަށް ދެތިން ފަހަރު ޖަހަ އެވެ. އަދި ފަހުން އަތުން ވެސް ތަޅަ އެވެ.\nއަނިޔާ ލިބޭ ކުއްޖާ ރައްދުގައި އެއްވެސް ކަމެއް ނުކުރެ އެވެ. އަނިޔާކުރާތީ ކުއްޖާ ރޯ އަޑު ވީޑިއޯ އިން އިވެ އެވެ.\nއަނިޔާކުރަމުން އެ މަންޒަރު ވީޑިއޯކުރަމުން ހުތުރު ބަހުން އެކުއްޖާއަށް އެހެން ކުއްޖަކު މުއާމަލާތް ކުރާ އަޑު ވެސް އިވެ އެވެ. އެ މަންޒަރު ބަލަން އެތަނުގައި ގިނަ އަދަދެއްގެ ކުދިން ތިއްބަސް އެއިން އެއްވެސް ކުއްޖަކު އެ ކަން ހުއްޓުވަން މަސައްކަތްކުރި ތަނެއް ވީޑިއޯއަކުން ނުފެނެ އެެވެ.\nކުއްޖާއަށް އަނިޔާކުރުމަށް ފަހު އެކުއްޖާއާ ދިމާލަށް "ނައްޓާލާ" އޭ ބުނުމުން ކުއްޖާ ނިކުމެގެންދާ މަންޒަރު ފެނެ އެވެ. އެކަމަކު އެތަނުން އެހެން ކުއްޖަކު އަދިވެސް އަނިޔާކުރަން ބުނާތީ އިވެ އެވެ. ނަމަވެސް އެހެން ކުއްޖަކު "ދެން ބަހައްޓާށޭ" ބުނުމުން ދެން އިވެނީ ކުއްޖާއަށް ބުލީކުރުމުގެ ގޮތުން އެކި އެއްޗެހި ކިޔާ އަޑެވެ.\nއެނގިފައިވާ ގޮތުގައި ކުއްޖާގެ ގައިގައި ތެޅީ ގްރޭޑް ހައެއްގައި އުޅޭ ކުއްޖެކެވެ. އަދި އަނިޔާ ލިބުނީ ގްރޭޑް ހަތެއްގައި އުޅޭ ކުއްޖަކަށެވެ. އަންހެން ކުއްޖަކާ ގުޅުން ހުރި ކަމަށް ބުނާ މި މައްސަލައާ ބެހޭ ގޮތުން ޖެންޑަ މިނިސްޓްރީގެ ބަހެއް އަދި ނުލިބެ އެވެ.\nފުލުހުން ބުނީ ސޯޝަލް މީޑިއާގައި ވީޑިއޯ އާންމުވެ އެކަން ސަމާލުކަމަށް އައުމާ އެކު މިހާރު މައްސަލަ ބަލަން ފަށާފައިވާ ކަމަށެވެ.\nސޯޝަލް މީޑިއާގައި ވީޑިއޯ އާންމުކުރި މީހާ ވަނީ ކުއްޖާއަށް އަނިޔާކުރީ ރަށުގެ ނުފޫޒު ގަދަ އާއިލާއަކަށް ނިސްބަތްވާ ކުދިންތަކެއް ކަމަށް ބުނެ އެކަން ބެލޭނެތޯ ސުވާލު އުފައްދައިފަ އެވެ. އެނގިފައިވާ ގޮތުގައި މިކަން ހިނގި ރަށުގެ ސްކޫލުގައި ކުދިންނަށް ބުލީކުރުމުގެ މައްސަލަ ވެސް ބޮޑެވެ.\nފުލުހުން ބުލީކުރުން ޖެންޑާ މިނިސްޓްރީ ކުޑަކުދިން\n41 ކޮމެންޓް, 40 ރިއެކްޝަންސް\nމިކަހަލަ ވާހަކަތައް އަޑުއަހާއަހާ ފޫހިވެއްޖެ. ދުވަހުން ދުވަހަށް ދަނީ މުޖުތަމަޢު ހަލާކުވަމުން. ފުލުހުން ކުރާ މަސައްކަތްވަނީ ބޭކާރު. ކުރިން މިފަދަކަމެއް ކޮއްފިނަމަ އަދަބު ދެވޭ. އޭގެ ނަތީޖާވެސް އެހާ ރަގަޅު. މިއަދު މިއޮތީ ކުއްކުރާމީހުންނާ ކުއްވެރިންގެ ޙިމާޔަތް މުޅި ރާއްޖޭގަވެސް. ހުޅަގުގެ ގޮތްތަށް ރަގަޅުވެ ރީތިވެފަ. ހުޅަގުން ކުރާ ކަމަކީ މުޖުތަމަޢު ބިނާކުރުމަށްވުރެ ފަނާކުރުން. އެގޮތް މިއަދު އަހަރުމެންނަށް ކަމުގޮސްގެން މިއުޅެނީ. ކީއްކުރާނީދޯ؟\nކުޑަކުދިން އުޅޭތަ އަންހެންކުދިން ހޯދަން. އަދި ގުރޭޑު6އެއްގަ އޯ ޕިސްޕިސް މީހަކާ އިންނަވަރު ވެއްޖެތަ\nތިޔަހާ ބައިވަރު ކުދިން އެހާ މިނިވަންކަމާއެކު ބެލެނިވެރިއެއް/ބަލާނެ މީހަކު ނެތި ބޭނުން ގޮތަކަށް ގެއިން ބޭރަށް ނިކުމެ އުޅެލެވޭ ރަށެއްތާ ތިއީ. ތި ހުރިހާ ކުދިންނަކީ ސްކޫލު ކުދިން ކަމަށް ބުނާއިރު އެކުދިންގެ މައިންބަފައިން އިހަށް ހޭލުންތެރިކުރުވަންވީ އެ ކުދިން އެ އުޅޭ އުޅުމާ ދޭތެރޭ. ކުދިންނަށް އޮންނަ އިތުބާރެއްގަ އެހާ ބޮޑަށް ދޫދީފަ ބައިތިއްބަންވާފަދަ ޒަމާނެއް ނޫން މިއީކީ. މިހާރު ކުދިންނަށް ބަލާނުލެވޭ ދަސްނުކުރެވޭ ގޯސްކަމެއް މަދުވާނެ އިންޓަނެޓާ ހެދި\nމިވަރުންވެސް ކިޔަންވީ ކުޑަކުދިން ؟؟؟\nއަޚުލާގު ރަނގަޅު ކުރަން އަދަބަކަށް ކައުންސިލް ދީ5މަސް ވަންދެން ކުލާސް ނަގަން މަޖުބޫރު ކުރުވަންވީ\nއެ މީހުން ކުރި އަނިޔާވެރި އަމަލަށް ބަލާފަ އަދަބް ދޭން ޖެހޭ! މިހާރު ލަކުޑި ބުރު އަކުން އެހެރަ ތަޅަނީ، ދެން ފެންނާނީ ކަޓަރާ ވަޅި ހިފައިގެން އުޅޭ ތަން! ރާއްޖޭގައި ތިބި ޒުވާން ގޭންގް ތަކުގަ އުޅޭ ތޫނު އެއްޗެހިން ހަމަލާދީގެން ހައްޔަރު ކޮށްފައިވާ މީހުންނަކީ ވެސް އެއްއިރެއްގަ ކުޑަކުދިން. މިކަހަލަ ކުދިން ރަނގަޅަށް އިސްލާހު ކުރަންޖެހޭ ނޫނީ ދެން ފެންނާނީ ބޮޑެތި ކުށްވެރިން ގެ ގޮތުގައި. މިހާރު އިސްލާހު ކުރޭ\nއަދަބު ދެނިކޮއް މުސްތަގުބަލުގަ މިފަދަ ކުދިން އުފެދުނަ މަދުވާވެ. ކައުންސިކިން ދިނިމަ މި ގުރޫޕް އުޅޭނީ ޗޭނު ގަޑާ ކަނޑި ހިޕަވައިހެން. ހިތާމައަކީ އިންސާފު ގާއިމް ނުކޮއް ހުޅަނގުގެ އަވައިގަ ޖެހި މުޅިގައުމު ފުނޑިދާތީ.\nތިއަނިޔާކުރި ކުދިންނައްށާ އަނިޔާ ލިބުނު ކުއްޖާއައް ކަކުސިލިންދީ މޮނިޓާރކޮއް މުޖުތަމާތެރެޔައް ވެދުން ރަންގަޅު. ފާހަގަ ކުރެވޭކަމަކީ ރާއްޖޭގެ ސުކޫލު ތަކުގައި ކައުންސިން ދެވެން ނެތްކަން\nއިނގިގެން ދަނީ މުޖުތަމައުގެ ހާލަތު. ކުދި ބޮޑު ރަށެއް ތަފާތެއް ނެތް. ނުފޫޒް ގަދަ އާއިލާތަށް ގުޅިގައި ހުންނަނީ ސިޔާސީ ޕާޓީތަކާ. ޖިސްމާނީ އަނިޔާގެ ގެ ލަކުނު ފިލައިގެން ދިޔަޔަސް، ނަފްސާނީ ގޮތުން ކޮއްފަ ހުންނަ އަސަރު މުޅި އުމުރަށް ދެމިގެން ދާނެ. އަނެއްކާވެސް ބުނެވޭނީ ... ރާއްޖެ ހަލާކުވަނީ ހައްޤު އަދަބު ނުދެވޭތީޔޭ. " އަނިޔާ ލިބުނު ކުއްޖާއަށް ފަރުވާދީ މައްސަލަ ހައްލުކުރަން ފިޔަވަޅުތައް އަޅަނީ " މިއީ ދެން އޮތް ސުރުހީ ... ޖެންމިނިސްޓްރީ ގެ ލަދުކޮބާ ....\nމިހާރު ކުދިންނަށް ވުރެ މުހިއްމީ ވަޒީފާ. ކުދިންނަށް އަޅާނުލެވުނަސް ވަޒީފާއަށް ދެވުނީމަ އެ ނިމުނީ.\nތި މަންސަލަ ބަލާ ނިމޭނެބާ?


އެފްރިކާ ކަޕް: ފުރަތަމަ މޮޅު މުބާރާތް ބާއްވާ ކެމަރޫން އަށް\nޢަލީ ޝަހީމް9ޖެނުއަރީ 2022 1 ހަފްތާ ކުރިން\nމިއަހަރުގެ އެފްރިކަން ކަޕް އޮފް ނޭޝަންސްގެ ފުރަތަމަ މެޗުން މުބާރާތް ބާއްވާ ކެމަރޫން މޮޅުވެއްޖެ އެވެ. ގްރޫޕް އޭގައި ހިމެނޭ ކެމަރޫނުން ފުރަތަމަ މޮޅު ހޯދީ މިރޭ އެ ގްރޫޕުގެ ބުރްކީނާ ފަސޯ 1-2 އިން ބަލިކޮށްގެންނެވެ.\nކެމަރޫންގެ ސްޓޭޑް އޮމްނިސްޕޯޓް ސްޓޭޑިއަމްގައި ކުޅުނު މެޗުގައި ލީޑު ނެގީ ބުރްކީނާ ފަސޯ އިންނެވެ. 24 ވަނަ މިނެޓުގައި އެގައުމުގެ ގުސްޓާވޯ ސަންގާރޭ ލަނޑު ޖަހާފައިވަނިކޮށް ފުރަތަމަ ހާފުގެ ފަހު ފަސް މިނެޓުގައި ކެމަރޫނަށް ލިބުނު ދެ ޕެނަލްޓީ ވައްދާލައިގެން އެގައުމުން ވަނީ ލީޑު ނަގައިފަ އެވެ. މެޗުގެ 40 ވަނަ މިނެޓާއި ފުރަތަމަ ހާފުގެ އިތުރު ވަގުތުގެ ތިން ވަނަ މިނެޓުގައި މި ދެ ޕެނަލްޓީ ވެސް ވައްދާލީ އެޓީމުގެ ފޯވާޑް ވިންސެންޓް އަބޫބަކުރު އެވެ. އުމުރުން 29 އަހަރުގެ ފޯވާޑް މިހާރު ކުޅެމުން އަންނަނީ ސައުދީ އަރަބިއާގެ ކްލަބް އަލް ނަސްރު އަށެވެ. ޔޫރަޕްގައި އޭނާ ވަނީ ޕޯޓޯ އާއި ބެސިކްޓާސް އަށް ކުޅެފަ އެވެ. ސައުދީ އަރަބިއާ އަށް އަބޫބަކުރު ބަދަލުވީ މިދިޔަ އަހަރު އެވެ. ކެމަރޫން އާއި ބުރްކީނާ ފަސޯގެ އިތުރުން މި ގްރޫޕުގައި ހިމެނެނީ ކޭޕް ވާޑޭ އާއި އިތިއޯޕިއާ އެވެ. ކޭޕް ވާޑޭ އާއި އިތިއޯޕިއާ ވާދަކުރާ މެޗު މިރޭ 12 ޖަހާއިރު ފަށާނެ އެވެ.\n24 ޓީމު ވާދަކުރާ މުބާރާތް ކުރިއަށްދާނީ ހަ ގްރޫޕަކަށް ބަހާލައިގެންނެވެ. މުބާރާތުގެ ގަދަ 16 އިން ޖާގަ ލިބޭނީ ކޮންމެ ގްރޫޕަކުން އެންމެ ކުރި ހޯދާ ދެ ޓީމުގެ އިތުރުން ތިން ވަނަ ލިބޭ ޓީމުތަކުގެ ތެރެއިން އެންމެ ރަނގަޅު ނަތީޖާގައި ނިންމާލާ ހަތަރު ޓީމަށެވެ.\nކޮވިޑާ އެކު ކެމަރޫންގައި މުބާރާތް ކުރިއަށްގެންދާނީ ސަޕޯޓަރުން ވައްދައިގެންނެވެ. އަދި، ކޮވިޑް ކޭސްތައް އުޅުނު ނަމަވެސް 11 ކުޅުންތެރިން ހަމަވާނަމަ މެޗު ކުޅެން ޖެހޭގޮތަށް މުބާރާތުގެ ގައިޑްލައިނަށް ވަނީ ބަދަލު ގެނެސްފަ އެވެ. ކޮވިޑަށް ޕޮޒިޓިވްވުމުން މިހާރު ވެސް މަޝްހޫރު ބައެއް ކުޅުންތެރިން ތިބީ ކުޅުމާ ދުރުގަ އެވެ. އޭގެތެރޭގައި ގޭބޮން އަށް ނިސްބަތްވާ އާސެނަލްގެ ކުޅުންތެރިނާ ޕިއޭ އެމެރިކް އޮބާމިޔަން އާއި ސެނެގޯލްގެ މުހިއްމު ޑިފެންޑަރު ކަލިދޫ ކުލިބާލީ އާއި އެގައުމަށް ނިސްބަތްވާ ޗެލްސީގެ ގޯލްކީޕަރު އެޑުއާޑް މެންޑީ ހިމެނެ އެވެ. ޕޮޒިޓިވްވުމުން ސެނެގޯލް އިން މާދަމާ ހަވީރު ޒިމްބާބްވޭއާ ދެކޮޅަށް ކުޅޭ މެޗުގައި މި ދެކުޅުންތެރިންނަށް ނުކުޅެވޭނެ އެވެ.\n1957 ވަނަ އަހަރުން ކުޅެން ފެށި އެފްރިކާ ކަޕްގެ އެންމެ ފަހުގެ ޗެމްޕިއަނުންނަކީ އަލްޖީރިއާ އެވެ. މި މުބާރާތް އެންމެ ގިނައިން ކާމިޔާބުކޮށްފައިވަނީ ހަތް ފަހަރު ޗެމްޕިއަންކަން ހޯދާފައިވާ މިސްރެވެ. 2019 ވަނަ އަހަރު މިސްރުގައި ބޭއްވި މުބާރާތުގެ ފައިނަލުގައި އަލްޖީރިއާ ޗެމްޕިއަންކަން ހޯދީ ފައިނަލުގައި 1-0 އިން ސެނެގޯލް ބަލިކޮށްގެންނެވެ.\nޕެނަލްޓީތައް ވައްދާނުލެވުނަސް ސަލާހު ތަފާތު ދައްކައިފި


Fuluhunge Massaiykaiy thurah Harudhanaa Kurumah Fannee Lafaa Dhehvumah Thajuribaakaaraku Vadaigenfi – Iru\nފުލުހުންގެ މަސައްކަތް އިތުރަށް ހަރުދަނާ ކުރުމަށް ފަންނީ ލަފާދެއްވުމަށް ތަޖުރިބާކާރަކު ވަޑައިގަންނަވައިފި\nލަހޫ· 17 ޖުލައި 2019\nއިނގިރޭސިވިލާތުގެ ސަރުކާރުގެ އެހީގެ ދަށުން، މޯލްޑިވްސް ޕޮލިސް ސަރވިސްގެ މަސައްކަތްތައް ހަރުދަނާކޮށް ތަރައްޤީކުރުމަށް ފަންނީ ލަފާދެއްވުމަށް ޕޮލިސް ސަރވިސް އޮފް ނޯދަރން އައިލެންޑްގެ ކުރީގެ ޗީފް ކޮންސްޓަބަލް، ސަރ ހިއު ސްޓެފަން ރޮޑެން އޯރޑް ރާއްޖެ ވަޑައިގެން މަސައްކަތް ކުރައްވަން ފައްޓަވައިފިއެވެ.\nމޯލްޑިވްސް ޕޮލިސް ސަރވިސްގެ ދަޢުވަތަކަށް މި ހިނގާ ޖުލައި 13 އިން 19 އަށް ރާއްޖެއަށް ކުރައްވާ ދަތުރު ފުޅުގައި މޯލްޑިވްސް ޕޮލިސް ސަރވިސްގެ މަސައްކަތްތައް މިހާރަށްވުރެ ހަރުދަނާ ކުރެވޭނެ ގޮތްތަކާއި އިނގިރޭސިވިލާތުގެ ތަންފީޛީ އިދާރާތަކާއި މިސަރވިސްއާއެކު އިތުރަށް ކުރެވެންހުރި މަސައްކަތްތަކާ ގުޅޭގޮތުން، މޯލްޑިވްސް ޕޮލިސް ސަރވިސްގެ އިސްވެރިންނާ ބައްދަލުކޮށް މަޝްވަރާ ކުރަން ހަމަޖެހިފައިވެއެވެ.\nމި ޒިޔާރަތުގައި ލިބޭ މަޢުލޫމާތުގެ މައްޗަށް ބިނާކޮށް، ސަރ ހިއު އޯރޑް ރިޕޯޓެއް ހުށަހެޅުމަށް ވަނީ ހަމަޖެހިފައެވެ. މި ރިޕޯޓްގައި މޯލްޑިވްސް ޕޮލިސް ސަރިވިސް ހަރުދަނާކޮށް ކުރިއެރުވުމަށް ގެންނަން ފެންނަ ބަދަލުތައް ހިމެނޭނެއެވެ.\nއެގޮތުން، ޤާނޫނު ތަންފީޒު ކުރުމުގެ ސްޓްރެޓެޖީތައް އެކުލަވާލުމާއި މުޖުތަމައާ ގުޅިގެން ފުލުހުންގެ ޚިދުމަތް ދެވޭނެ މޮޑެލްތަކާއި، ފުލުހުންގެ ޕްރޮފެޝަނަލިޒަމް ދެމެހެއްޓެނިވި ގޮތެއްގައި ތަރައްޤީ ކުރުމާއި، އިންޓެލިޖެންސާއި ހެކީގެ މައްޗަށް ބިނާކޮށް ތަހުގީގު ހިންގައި ކާމިޔާބު ކަމާއެކު ދަޢުވާ އުފުލުމާއި، އެހެނިހެން މަދަނީ މުއައްސަސާތަކާއި ސިފައިނާއެކު މަސައްކަތްކުރުމުގެ މައްޗަށް އަލިއަޅުވާލަން ހަމަޖެހިފައިވެއެވެ. އޭގެ އިތުރުން، މުއައްސަސާގެ އޮނިގަނޑަށް ގެންނަން ފެންނަ ބަދަލުތަކުގެ މައްޗަށްވެސް އަލިއަޅުވާލައްވާނެއެވެ. މި ދަތުރުފުޅުގައި، ސަރ ހިއު އޯރޑް ދިވެހިރާއްޖޭގެ މުހިއްމު ވުޒާރާތަކުގެ ވެރިންނާވެސް ބައްދަލުކުރެއްވުމަށް ވަނީ ހަމަޖެހިފައެވެ.\nސަރ ހިއު އޯރޑޭ އަކީ ކޮން ބޭފުޅެއް؟\nސަރ ހިއު އޯރޑް އަކީ 1977 ވަނަ އަހަރުން ފެށިގެން އިނގިރޭސިވިލާތުގެ އެކި ފުލުހުންގެ ޚިދުމަތްތަކުގައި މުހިއްމު މަޤާމުތަކެއް ފުރުއްވާފައިވާ ބޭފުޅެކެވެ. އޭނާއަކީ ނޯދަރން އަޔަރލެންޑް ގެ ފުލުހުންގެ މުއައްސަސާ ޒަމާނީކޮށް، ޑިމޮކްރެޓިކް އިންސްޓިޓިއުޝަނަކަށް ހެދުމުގައި އިސް ދައުރެއް އަދާކުރެއްވި ތަޖުރިބާކާރެކެވެ.\nމަސްވެރިންނަށް ދިމާވާ ދަތިތައް ހައްލުކޮށްދިނުމަށް ގޮވާލާ މަޖިލީހަށް ގަރާރެއް ހުށަހަޅައިފި\nސެޕްޓެމްބަރ 2009 އިން ފެބްރުއަރީ 2015 އަށް އެސޯސިއޭޝަންގެ އޮފް ޗީފް ޕޮލިސް އޮފިސާސް ގެ ރައީސްކަން.\nސެޕްޓެމްބަރ 2002 އިން ސެޕްޓެމްބަރ 2009 އަށް ނޮދަރން އަޔަލޭންޑްގެ ޗީފް ކޮންސްޓަބަލްގެ މަޤާމް.\nސެޕްޓެމްބަރ 2000 އިން އޮގަސްޓް 2002 އަށް މެޓްރޮޕޮލިޓަން ޕޮލިސް ސަރވިސްގެ ޑެޕިއުޓީ އެސިސްޓެންޓް ކޮމިޝަނަރ ކަން.\nފެބްރުއަރީ 2000 އިން އޯގަސްޓް 2000 އަށް މެޓްރޮޕޮލިޓަން ޕޮލިސް ސަރވިސްގެ އެކްޓިންގ ޑެޕިއުޓީ އެސިސްޓެންޓް ކޮމިޝަނަރ ކަން.\nޖަނުއަރީ 1999 އިން ޖެނުއަރީ 2000 އަށް ލަންޑަން، މެޓްރޮޕޮލިޓަން ޕޮލިސް ސަރވިސްގެ ސައުތު ވެސްޓް އޭރިއާ އެޗްކިއުގެ ކޮމާންޑަރުކަން.\nމާޗް 1992 އިން ޑިސެމްބަރ 1998 އަށް ނިއު ސްކޮޓްލެންޑް ޔާޑް، މެޓްރޮޕޮލިޓަން ޕޮލިސް ސަރވިސް، ލަންޑަންގެ ކޮމިއުނިޓީ ސޭފްޓީ އެންޑް ޕާޓްނާޝިޕް ޔުނިޓްގެ ޗީފް ސުޕްރިންޓެންޑެންޓް ގެ މަޤާމް.\nއުނދަގޫ އަދި ގޮންޖެހުން ބޮޑު މާހައުލުތަކުގައިވެސް ފުލުހުންގެ ޚިދުމަތް ތަރައްޤީކޮށް ކުރިއެރުވުމަށް ގެންނަންޖެހޭ ބަދަލުތައް ގެނައުމުގައި ދުނިޔެ ބަލައިގެންފައިވާ ތަޖުރިބާކާރެއް.\nކްރައިސިސް މެނޭޖް ކުރުމުގައާއި ޓެރަރިސްޓް ގްރޫޕްތަކާ ދެކޮޅަށް މަސައްކަތް ކުރުމުގެ ތަޖުރިބާ ލިބި، ޤައުމީ ފެންވަރުގައާއި ބައިނަލްއަޤްވާމީ ފެންވަރުގައި ޞުލްޙަ ޤާއިމްކުރުމުގެ އުނދަގޫ މަސައްކަތްތަކުގައި ވިސްނުންތެރިކަމާއެކު މަސައްކަތްކޮށް ދެމެހެއްޓެނިވި ރަނގަޅު ބަދަލުތައް ގެނައުމުގައި މެދުވެރިއެއް ރޯލް އަދާކޮށްފައިވޭ.\nލީޑަރޝިޕް، ޕޮލިސް ރިފޯމް، ސުލްހަ ގާއިމްކުރުމުގެ މަޝްވަރާތައް، ޓެރަރިޒަމް، ޕޮލިސް އެތިކްސް، ސަރުކާރު ހިންގުން، “ޕޮލިޓިކްސް އާއި ޕޮލިސިންގ” ފަދަ މަޢުޟޫތަކަށް އިންސާފުކުރުމުގައި ބައިނަލްއަޤްވާމީ ގޮތުން ބަލައިގަނެ އިހުތިރާމް ލިބިފައިވާ ބޭފުޅެން.\nސަރ ހިއު އޯރޑް މަސައްކަތް ކުރައްވާފައިވާ ބައެއް އުނދަގޫ އަދި ގޮންޖެހުން ބޮޑު މާހައުލުތައް އޮތް ޤައުމުތަކުގެ ތެރޭގައި ކެމަރޫން، ފިލިޕީންސް، މެދުއިރުމަތި، ކޮލަމްބިއާ، ބަރމާ އަދި އިރާގު ހިމެނޭ.


Male' ah varah bodah udha arai fenboduvejje | Mihaaru\nކާނިވާ ސަރަހައްދަށް މިއަދު ހެނދުނު އުދަ އަރައި ފެންބޮޑުވެފައި.---ފޮޓޯ: ސޯޝަލް މީޑިއާ\nމާލެ އަށް ވަރަށް ބޮޑަށް އުދަ އަރައި ފެންބޮޑުވެއްޖެ\n15 ޖޫން 2019 - 13:20 13 comments\nމާލެ އަށް މިއަދު ހެނދުނު އާދަޔާ ޚިލާފަށް އުދައަރައި ބައެއް ސަރަހައްދުތަކަށް ލޮނުގަނޑު އެވެ.\nއެންމެ ބޮޑަށް އުދަ އަރާފައި ވަނީ ކާނިވާ ސަރަހައްދުގަ އެވެ. ކާނިވަލުގެ ތެރޭގެ ބޮޑު ބައެއްގައި މިހާރު ލޮނުގަނޑު ހެދިފައިވާއިރު، އެ ސަރަހައްދުން މަގުމައްޗަށް ވެސް ވަނީ ލޮނުގަނޑު ދަތުރުކޮށްފަ އެވެ. މީގެ އިތުރުން ހެންވޭރު ރާޅުގަނޑު ސަރަހައްދަށް ވެސް އުދަ އަރައި އެ ހިސާބުގެ މަގުތަކުގައި ވަނީ ލޮނުގަނޑު ހެދިފަ އެވެ.\nނޭޝަނަލް ޑިޒާސްޓާ މެނޭޖުމަންޓު ސެންޓަރުން ބުނީ، މާލޭގެ ކާނިވާ ސަރަހައްދަށް އުދަ އަރަމުން ދާތީ އެކަމާ ގުޅޭ ރައްކާތެރިކަމުގެ ފިޔަވަޅުތައް މާލޭ ސިޓީ ކައުންސިލުން އަޅަމުން އަންނަ ކަމަށެވެ. އަދި އުދަ އަރާ ސަރަހައްދުތަކުގައި ޕާކް ކޮށްފައިވާ އުޅަނދުތައް ނެގުމަށް ނޭޝަނަލް ޑިޒާސްޓާ މެނޭޖުމަންޓު ސެންޓަރުން އިލްތިމާސް ކުރެ އެވެ.\nSea swell floods Male’ pic.twitter.com/YukSbyyZi1\n— niumath (@niumath) June 15, 2019\nމާލޭގެ ރާޅުގަނޑު ސަރަހައްދަށް މިއަދު ހެނދުނު އުދަ އަރަނީ.\nއެ އިދާރާ އިން ބުނިގޮތުގައި މާލޭގެ އިތުރުން އެހެން ރަށްރަށަށް ވެސް އުދަ އަރާކަމުގެ މައުލޫމާތު އެބަ ލިބެ އެވެ. އަދި އެކަމުގެ މައުލޫމާތު ހޯދައި މޮނީޓަ ކުރަމުން އަންނަ އިރު، އެއްވެސް ރަށެއްގައި މީހުން ދިރިއުޅޭ ގެތަކަށް އުދައިގެ އަސަރުކުރި ކަމުގެ މައުލޫމާތު މިހާތަނަށް ލިބިފައި ނެތް ކަމަށް ޑިޒާސްޓާ ސެންޓަރުން ބުނެ އެވެ.\nކާނިވާ ސަރަހައްދަށް މިއަދު ހެނދުނު އުދަ އަރައި މަގުމަތީގައި ފެން ބޮޑުވެފައި.---ފޮޓޯ: ސޯޝަލް މީޑިއާ\nރާއްޖޭގެ ހުރިހާ ސަރަހައްދަށް މޫސުމާ ބެހޭ އިދާރާ އިން މިދިޔަ ބުރާސްފަތި ދުވަހު ވެސް ވައިޓު އެލާޓް ނެރެފައިވާއިރު، އުދަ އަރާނެ ކަމަށް ލަފާކޮށްފައިވެ އެވެ. އަދި އެ ދުވަހު ވެސް މާލޭގެ ބައެއް ސަރަހައްދުތަކަށް އުދަ އަރާފައިވެ އެވެ. އޭގެ ތެރޭގައި ކާނިވާ ސަރަހައްދާއި އިންޑަސްޓްރިއަލް ވިލެޖު ސަރަހައްދު ހިމެނެ އެވެ.\nއިތުރު ލިޔުންތައް މޫސުން މާލެ އުދައެރުން މޫސުން ލަފާކުރާ ގޮތް އެންޑީއެމްއޭ\nކުރިއަށް އޮތް ހަތަރު ދުވަހު ވެސް ވިއްސާރަ!\nކުރިއަށް އޮތް ދެ ތިން ދުވަހު މޫސުން ގޯސްވާނެ: މެޓް\nމޫސުން ގޯސްވުމުން މާލޭގައި ބޮޑު ޖަމާއަތުގައި އީދު ނަމާދެއް ނުކުރާނެ


Hamalaa Ge Thahgeeg Kuriahdhaa Goeh Balahattaa Mandhoob Eva Aai Bahdhalkohfi - Vaguthu\nހަމަލާގެ ތަހްގީގު ކުރިއަށްދާގޮތް ބަލަހައްޓާ މަންދޫބު އީވާ އާއި ބައްދަލުކޮށްފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ދިން ހަަމަލާގެ ތަހުގީގު ކުރިއަށްދާ ގޮތް ބެއްލެވުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ކަނޑައަޅުއްވާފައިވާ މަންދޫބު، އައްބާސް ފާއިޒް ރައްޔިތުންގެ މަޖިލީހުގެ ނައިބު ރައީސް އީވާ އަބްދުﷲ އާ ބައްދަލު ކުރައްވައިފި އެވެ.\nދެބޭފުޅުން ބައްދަލު ކުރެއްވީ ރައްޔިތުންގެ މަޖިލީހުގެ އިދާރާގައި މިއަދު އެވެ. އައްބާސް، އީވާ އާއި ބައްދަލު ކުރިކަމަށް ބުނުން ފިޔަވައި އިތުރު ތަފްސީލެއް މަޖިލީހުން ހާމައެއް ނުކުރެއެވެ.\nނަޝީދަށް ދިން ޓެރަރިސްޓް ހަމަލާގެ ތަހުގީގާއި އެންމެހާ ކޯޓު މަރުހަލާތައް ގާތުން ބެއްލެވުމަށްޓަކައި ރައީސް ސޯލިހު ހާއްސަ މަންދޫބެއް ކަނޑައެޅުއްވީ މިދިޔަ މޭ މަހުގެ 19 ވަނަ ދުވަހު އެވެ. އޭނާ ރާއްޖެ ވަޑައިގެންނެވީ ހުކުރު ދުވަހުއެވެ.\nއައްބާސް ފާއިޒަކީ ވަރަށް ގިނަ ދުވަސްތަކެއްވަންދެން އެމްނެސްޓީ އިންޓަރނޭޝަނަލްގެ ދެކުނު އޭޝިޔާ ބައްރުގެ އިޖްތިމާޢީ، ސަޤާފީ އަދި ސިޔާސީ މައްސަލަތައް ދިރާސާކުރެއްވި ކަމާ ގުޅޭ ޚާއްޞަ މާހިރެކެވެ. އޭނާ އަކީ އެމްޑީޕީގެ އިސްވެރިންނާއި ގާތް ގުޅުމެއް އޮންނަ ބޭފުޅެކެވެ.\nނަޝީދަށް ހަމަލާ ދިން މައްސަލާގައި މިހާތަނަށް އަށް މީހަކު ހައްޔަރުކޮށް އޭގެ ތެރެއިން ފަސް މީހެއްގެ ވަނަވަރު ފުލުހުން ވަނީ ހާމަކޮށްފައެވެ. ވަނަވަރު ހާމަކުރި މީހުނަކީ މުޖާޒް އަހުމަދު، ތަހުމީން އަހުމަދު، އަދުހަމް އަހުމަދު ރަޝީދު، އަހުމަދު ފާތިހު އަދި އަލީ ހައިޝަމެވެ.\nނަޝީދު މި ވަގުތު ހުންނެވީ އިނގިރޭސިވިލާތުގައެވެ. ހަފުތާއެއްހާ ދުވަހު އޭޑީކޭއިން ފަރުވާ ހޯއްދެއްވުމަށް ފަހު، ޖަރުމަނުގެ މިލިޓަރީ ހޮސްޕިޓަލަކުން ދޮޅު މަހެއްހާ ދުވަހު އެމަނިކުފާނު ފަރުވާ ހޯއްދެއްވިއެވެ. އާއިލާއިން ބުނާ ގޮތުން، އިނގިރޭސިވިލާތަށް ވަޑައިގަތީ ވެސް އިތުރު ފަރުވާއަށެވެ.\nހަމަލާ ދިނުމުން އިނާމެއްގެ ގޮތުގައި ފައިސާ ހުށަހެޅި ކަމުގެ ހެއްކެއް ނުފެނުނު\nޖުލައި 5, 2021 08:28\nކުޅޭ ކުޅިގަނޑެއް ލާދީނީ ބައިގަނޑު


Active case thakaa gulhigen quarantine kurevunu meehunge adhadhu 100 in machchah - Ihavandhoo\nNov 29, 2021 04:24\nއެކްޓިވް ކޭސްތަކާ ގުޅިގެން ކަރަންޓީނު ކުރެވުނު މީހުންގެ އަދަދު 100 އިން މައްޗަށް\nހއ. އިހަވަންދޫން 22 ނޮވެމްބަރުގައި ނެގުނު ފުލޫ ސާމްޕަލް އެއް ކޮވިޑަށް ފައްސިވުމާއި ގުޅިގެން މިހާތަނަށް ނެގުނު ސާމްޕަލް ތަކުން 21 މީހަކު ކޮވިޑަށް ފައްސިވެފައިވާއިރު މިފަރާތްތަކުގެ ޑައިރެކްޓު ކޮންޓެކްޓުންގެ ގޮތުގައި 100 އަށް ވުރެ ގިނަ މީހުން ކަރަންޓީނު ކޮށްފައިވާކަމަށް އާމިނާދިޔޯ ސިއްހީމަރުކަޒުން ހާމަކުރައްވައިފިއެވެ.\nއާމިނާދިޔޯ ސިއްހީމަރުކަޒުގެ ޒިންމާދާރުވެރިޔާ، ކޮމިޔުނިޓީ ހެލްތު އޮފިސަރ މުޙައްމަދު އަކުރަމް މިނޫހަށް މައުލޫމާތު ދެއްވަމުން ވިދާޅުވީ ކޮވިޑު ބައްޔަށް ފައްސިވެފައިވާ ފަރާތްތައް ހިމަނައިގެން މިވަގުތު އިހަވަންދޫގައި 125 މީހަކު ކަރަންޓީނު ކުރެވިފައިވާ ކަމަށެވެ. އެއީ ކޮވިޑަށް ފައްސިވެފައިވާ 21 ފަރާތާއި އެފަރާތްތަކުގެ 104 ކޮންޓެކްޓުންނެވެ.\nއިހަވަންދޫ ކައުންސިލުން ހާމަކުރައްވާފައިވާ ގޮތުގައި ނޮވެމްބަރ 27 ވަނަ ދުވަހުގެ ނިޔަލަށް އިހަވަންދޫގެ 36 ގެއެއް ވަނީ ކަރަންޓީނު ކުރެވިފައެވެ.\nއިހަވަންދޫން ކޮވިޑު ބަލި ފެނުމާ ގުޅިގެން ކޮންޓްކްޓު ޓުރޭސިން ހަދައި ނިމިފައިވާއިރު، ރޯގާ ޖެހިގެން ފުލޫ ކުލިނިކަށް ދައްކާ ފަރާތްތަކުގެ ސާމްޕަލް ތައް ކޮވިޑަށް ޓެސްޓު ކުރުމަށް ނަގަމުން ގޮސްފައި ވެއެވެ. މިއިން އެއްވެސް ސާމްޕަލް އެއް މިހާތަނަށް ކޮވިޑަށް ފައްސިވެފައި ނުވާކަން ފާހަގަ ކޮށްލެވެއެވެ.\nހއ. އިހަވަންދޫ ކޮވިޑް 19\nރެންޑަމް ސާމްޕަލެއް ފައްސިވެ ޖުމުލަ އެކްޓިވް ކޭސްތަކުގެ އަދަދު 50 އަށް\nއިހަވަންދޫގައި އެއްގެއިން އަނެއްގެއަށް ދިއުން ހުއްޓާލުމަށް ނިންމައިފި\nއަޑިއަށް ފެތުނު ކަނދުގެ ބަދަލުގައި، އައު ކަނދުފައްޗެއް އަޅައިފި\nކޮވިޑުގެ ހާލަތު ގޯސް، ޓުރާންސިޓު ފެސިލިޓީގައި އެކަކަށް ފަރުވާ ދެނީ\nA product of Ihavan Media © 2022


Secondary'gai kiyavaa kudhinnah qur'an maa'ddhaain imthihaan...\nސެކަންޑްރީގައި ކިޔަވާ ކުދިންނަށް ގުރުއާން މާއްދާއިން އިމްތިހާން ނުދިނުމަށް ނިންމައިފި\nޕެޓިޝަނެއް ރައްޔިތުންގެ މަޖިލީހަށް ވެސް ހުށަހަޅާފައިވޭ\nމުގައްރަރާއި އެއްކޮށް ތައްޔާރު ނުކުރެވޭ ކަމަށް އެޑިއުކޭޝަނުން ބުނި\nޤުރްއާން ކިޔަވައިދިނުމުގެ މަސައްކަތް ހަރުދަނާކުރުމަށް މިނިސްޓްރީން އަބަދުވެސް މަސައްކަތްކުރޭ: އެޑިއުކޭޝަން\nކ. މާލެ | 14 ފެބްރުއަރީ 2020 | ހުކުރު 00:00 | 4,135\nސްކޫލް ދަރިވަރުން - ޔޫސުފް ސޮފްވާން ރަޝީދު\nސެކަންޑްރީގެ މުޤައްރަރާ އެއްގޮތަށް ދަރިވަރުން ތައްޔާރު ކުރެވެންދެން ސެކަންޑްރީގައި ކިޔަވާ ކުދިންނަށް ގުރުއާން މާއްދާއިން އިމްތިހާން ނުދިނުމަށް ނިންމައިފިއެވެ.\nއެޑިއުކޭޝަނުން ބުނީ ސެކަންޑްރީގައި ކިޔަވާ ދަރިވަރުން ޤުރްއާން މާއްދާއިން އިމްތިޙާނު ކުރުމާ ގުޅޭ ޤައުމީ މަންހަޖެއް ތަންފީޒު ކުރުމަކީ ވަކި ތަރުތީބަކުން، ވަކި އުޞޫލަކުން ކުރާ ކަމެއް ކަމަށެވެ. މަންހަޖެއް ފުރިހަމައަށް ތަންފީޒު ކުރާއިރު އެ މަންހަޖެއްގައި ހިމެނޭ ހުރިހާ މަރްޙަލާއެއްގައިވެސް ޢަމަލީ ގޮތުން ބައިވެރިވުމުގެ ފުރުޞަތު ކޮންމެ ދަރިވަރަކަށްވެސް ފުރިހަމައަށް ލިބެންޖެހޭ ކަމަށެވެ.\nއިތުރަށް އެޑިއުކޭޝަނުން ބުނީ ސެކަންޑްރީގައި މިހާރު ތިބި ދަރިވަރުންނަކީ އެ ތަރުތީބުން ޤައުމީ މަންހަޖު ފުރިހަމަ ކުރުމުގެ ފުރުޞަތު ލިބިފައި ނުވާ ދަރިވަރުން ކަމަށެވެ. މި ތަރުތީބު ފުރިހަމަނުކޮށް މަންހަޖެއް ތަންފީޒު ކުރުމަކީ އެމަންހަޖެއްގެ ފުރިހަމަ އަރުތަ ދަރިވަރުންނަށް ޙާޞިލްވުމަށް ހުރަސް އެޅޭނޭ ކަމެއް ކަން ފާހަގަކޮށް އެޑިއުކޭޝަނުން ބުނީ މިހާރު ސެކަންޑްރީގައި ކިޔަވަމުންދާ ދަރިވަރުންނަށް ކީރިތި ޤުރްއާން މާއްދާއެއްގެ ގޮތުގައި ކިޔަވައިދޭން ފެށީމުޅިން އަލަށް ކަމަށެވެ. އެހެންކަމުން އެފެންވަރުގައި ކީރިތި ޤުރްއާން ކިޔަވައިދިނުމުގައާއި އިމްތިޙާންކުރުމުގައި ގޮންޖެހުންތަކަކާ ވަނީ ކުރިމަތިލާން ޖެހިފައިކަމަށް އެޑިއުކޭޝަނުން ބުންޏެވެ.\nއެހެންކަމުން، މިހާރު ސެކަންޑްރީގައި ކިޔަވަމުންދާ ދަރިވަރުން ތިބީ ކީރިތި ޤުރްއާން މާއްދާއިން އިމްތިޙާނެއް ހަދާ މިންވަރަށް ތައްޔާރު ނުކުރެވި ކަމަށް އެޑިއުކޭޝަން އިން ބުނެއެވެ.\nއެޑިއުކޭޝަނުން އިތުރަށް ބުނީ މި ކަންކަމަކަށް ރިޔާއަތްކޮށް، ސެކަންޑްރީގެ މުޤައްރަރާ އެއްގޮތަށް ދަރިވަރުން ތައްޔާރު ކުރެވެންދެން ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް އިން ކަނޑައަޅާފައިވާ އިމްތިޙާނު ކުރުމުގެ އުޞޫލަށް ޢަމަލު ކުރުން ފަސްކޮށްލުމަށް ކަމަށެވެ. މިގޮތަށް ނިންމީ ދަރިވަރުންނާއި ބެލެނިވެރިންނާއި މުދައްރިސުންނާއި ޕްރިންސިޕަލުންނާއި އަދި ކަމާގުޅުންހުރި ފަރާތްތަކާއެކު މަޝްވަރާކުރުމަށްފަހު ކަމަށާއި އަދި އެގޮތަކީ ދަރިވަރުންނަށް އެންމެ ފައިދާ ހުރިގޮތްކަމަށް މަޝްވަރާކުރެވުނު ގިނަ ފަރާތްތަކަށް ފެންނާތީކަމަށް އެ މިނިސްޓްރީން ބުނެއެވެ.\nމިނިސްޓްރީން ބުނީ ދަރިވަރުންގެ ހިތްތަކުގައި ކީރިތި ޤުރްއާނަށް ލޯބި ޖެއްސުމާއި ތަޖުވީދުގެ ހަމަތަކާ އެއްގޮތަށް ކީރިތި ޤުރްއާން ކިޔަވައިދިނުމުގެ މަސައްކަތް ސްކޫލްތަކުގައި ހަރުދަނާކުރުމަށް އެ މިނިސްޓްރީން އަބަދުވެސް މަސައްކަތްކުރާ ކަމަށެވެ.\nމިއަހަރު ގްރޭޑް 10 ގައި ކިޔަވާ ކުދިންނަށް ތައްޔާރުވުމަށް ވަގުތު ނުލިބި ޤުރުއާން މާއްދާއިން އެސް.އެސް.ސީ އިމްތިހާން ދިނުމާ މެދު ބެލެނިވެރިންގެ ކަންބޮޑުވުންތައް ބަޔާންކޮށް ހަދާފައިވާ ޕެޓިޝަނެއް ރައްޔިތުންގެ މަޖިލީހަށް ވެސް ހުށަހަޅާފައިވެއެވެ.